
Pagină intenţionat goală 


DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XI 


Un răpăit metalic, surd, răsuna în liniștea înghețată. 

Și zgomotul bocancilor asemeni unor salve. 

Cîinii scheunau, bărbaţii plîngeau, copiii scînceau, iar 
femeile se înălțau încremenite în ultimele raze ale soarelui. 
Sîngele se cristaliza în ger. 

Uita-vom vreodată sîngele celor uciși? 

Ăsta era războiul. 


Eu vă conduc spre un viitor minunat. 


Hitler, 
discurs din 3 iunie 1937 


XIV 


De cum vor adopta și nemţii doctrina bolșevică, o să-mi 
mut Cartierul General de la Moscova la Berlin, căci, în 
vederea iminentei revoluții mondiale, cred că germanii vor 
da cadre mai bune decit rușii. 


Lenin, către ambasadorul Turciei, 
Ali Fuad Pașa, 
14 ianuarie 1921 


Femeia-sergent 


În cursul anilor '30, Obergruppenfiihrerul Heydrich 
scornise un plan machiavelic pentru a frînge coloana vertebrală 
a Armatei Roșii. Prin intermediul agenţilor Gestapoului 
strecuraţi în GPU, îl avertizase pe Stalin că trădătorii ocupă cele 
mai înalte posturi în Statul Major sovietic. Heydrich s-a bazat 
pe frica bolnăvicioasă a acestuia, iar rezultatul a depășit orice 
închipuire. Un val de teroare s-a abătut asupra Rusiei. Stalin 
și ministrul său de interne Beria au trimis în fața plutonului 
de execuţie pe cei mai capabili militari: mareșalul Tukacevshi, 
Bliicher, Jegorov, comandanții de armată Oborevici și Jakir, 
comandantul Flotei Roșii și amiralii Orlov și Victorov. 

Pe lingă comandanții raioanelor militare, nouăzeci la 
sută dintre comandanții de divizie și aproape toţi comandanții 
de regiment au fost destituiți și trimiși la ocnă ca dușmani ai 
poporului. 

Heydrich își putea freca mîinile de bucurie. După ce 
executase căpeteniile Armatei Roșii, Stalin îi înlocuia cu 
incapabili și lingăi, buni cel mult să comande un pluton de 
infanterie. 

Pe durata unei singure nopți, au fost avansați generali 
mii de căpitani și maiori mediocri. Mare parte dintre ei nici 
nu puseseră piciorul într-o școală de ofiţeri și nici unul nu 
trecuse prin Academia Militară Frunze. Nici n-au mai putut 
fi numărate violările frontierei pînă în iunie 1941. Avioanele 
germane făceau pe față zboruri de recunoaștere deasupra Rusiei, 
iar Stalin ezita să tragă asupra lor. Chiar și la frontieră, cea mai 
mică provocare din partea trupelor sovietice era pedepsită cu 
moartea. Stalin refuza pur și simplu armatei sale dreptul de a 
se apăra. 

— De ce? întreba generalul-maior Grigorenko, la urma 
urmei, de ce? 

Cei care i-ar fi putut răspunde căzuseră în cursul 
primelor două luni de război în fața gloanţelor plutonului de 
execuție. Beria și Stalin îi suprimaseră astfel pe martorii celei 
mai mari greșeli din istorie. „Să fie vorba de trădare?” murmură 
Piotr Grigorenko. 


MOARTE ȘI VISCOL 


— De ce te porți așa ciudat? întrebă locotenentul. 

— Nu pot altfel, răspunse femeia-sergent. 

— Nu vrei? 

— Ţi-am spus că nu pot. 

— Mărturisește că nu vrei, continuă locotenentul mîngîind-o 
pe păr și scoțindu-i cascheta. Poţi s-o faci chiar dacă ești grav rănit. Am 
făcut-o într-o zi, deși aveam amîndouă picioarele în ghips. 

— Cînd ai fost tu rănit? 

— În ziua în care ne-au trădat!!! finlandezii. 

— Ia te uită, habar n-aveam că ai fost în garnizoana Leningrad. 
Ajunge, Oleg! i-am spus că nu pot! 

— Nu-ţi plac?! Am primit totuși ordinul Steagul Roșu! 

— Nu te culci cu un bărbat doar pentru că a fost decorat. La 
urma urmei, unde l-ai primit? 

— La Sumunsalmii. 

— Ăsta unde mai e? 

— În răsărit, în Finlanda. Totul s-a petrecut în timp ce-i striveam 
pe fasciștii finlandezi. 

— Vorbești de celebra înfruntare a carelor blindate? 

— Da, a participat un întreg corp de armată și comandantul a 
împărțit șase decoraţii, dintre care una a ajuns la mine, spuse el, încer- 
cînd să-și strecoare mîna pe sub fusta ei. 

Femeia strînse picioarele și se rostogoliră amîndoi în iarba înaltă. 

— Gata, destul! bombăni ea. Sint soldat ca și tine. Porcăria asta 
poate să mai aștepte pînă la Victoria Finală. 

— Mereu găsești motive, scrîșni locotenentul. Crezi că-i o feri- 
cire să stai singur în tancul ăsta blestemat? Iob tvoiu mati! 

— Trebuia să fii tu ordinar! spuse ea, aranjindu-și centura de 
care atirna un Nagan. 

O apucă pe după ceafă, dar cum ea se apără lovindu-l cu picioa- 
rele, fusta i se ridică, descoperindu-i coapsele superbe și ciorapii kaki, 
regulamentari. 


[1] La 30 noiembrie 1939, după conflicte de frontieră, începe așa-zisul război 
de iarnă, desfășurat la temperaturi de minus 40“C, război în care trupele 
finlandeze au fost conduse de mareșalul Carl Gustav von Mannerheim. 

(n. trad.) 


Femeia-sergent 


— Oprește-te, sau te torn politrucului! 

— Crezi că mi-e frică de acești porci? Dacă nu-i zdrobim pe 
naziști înainte de a intra în Moscova, toți politrucii vor fi spînzuraţi. 
Și n-o să-i învingem tocmai noi pe fasciști. 

— Ai înnebunit, Oleg? Te îndoiești de victorie? Te costă capul 
dacă te denunți 

— Și tu te îndoiești, Elena Vladimirovna. Din iunie încoace 
monștrii lui Hitler ne vinează ca pe niște curci speriate. Au murit mii 
de oameni. Alte mii sînt prizonieri în Germania. Au căzut cât ai zice 
peşte toate poziţiile pe care le consideram inexpugnabile! Înainte de 
Crăciun, Hitler va fi la Kremlin. Ce s-a ales din generalul Bagramia și 
invincibilul său regiment de gardă? Războiul a izbucnit doar de trei 
luni și tancurile nemților sînt la trei sute șaizeci de kilometri de Mos- 
cova. Dacă nu se strică vremea, Kremlinul cade de azi în opt zile. N-ai 
ascultat postul de radio al inamicului? „Zdrobiți comunismul inter- 
naţional!” Nemţii sînt niște diavoli, nimeni nu poate să-i înfrîngă. Ai 
văzut tancurile lor galbene? Pentru nimicirea unui singur inamic, sînt 
distruse sute de-ale noastre; brigada a fost de cinci ori decimată și 
reorganizată. Crezi că o mai putem duce mult timp așa? Se zvonea 
de dimineaţă că cei din Kremlin își fac bagajele. Stalin ne sacrifică pe 
noi ca să-și scape pielea. Este la fel de crud ca Hitler. Ai auzit ordinul? 
Cel care se retrage va fi împușcat, iar dacă te predai inamicului îţi va 
fi executată familia. 

— Prefer să mor decît să mă retrag, murmură Elena. 

— Nu fi atît de sigură! Dar cine știe dacă vom mai avea de ales? 
Încă nu ne-am ciocnit de cei din SS. Se spune că-s de mii de ori mai 
răi ca NKVD-iștii noștri. 

— Asta nu se poate, gemu tînăra înspăimîntată. Nimeni nu poate 
fi mai crud ca Beria. 

— Ai răbdare pînă cînd o să-i vezi pe nemții cu cap de mort la 
petlițe. Ucid din plăcere. Se spune că primesc drept rație o jumătate 
de litru de sînge în fiecare dimineaţă. Sînge sovietic, Elena. 

— E adevărat că mănîncă și copiii evreilor? 

— Asta nu, cei din SS nu s-ar atinge de așa ceva! Cît despre răz- 
boi, l-am pierdut, Elena. Domnul fie cu noi! 

— Crezi în Dumnezeu, Oleg? Tu, un ofițer sovietic? 


MOARTE ȘI VISCOL 


— Da. După luptele de la Minsk am început să cred. Este ultima 
noastră speranţă. Te iubesc, Elena, te-am iubit din prima clipă. Fii a 
mea, sîntem în război, cine știe dacă mîine mai trăim? 

— Nu, nu pot. Sint logodită! 

— Bancuri, spuse el plin de ură. Adevărul e că se petrece ceva 
între tine și căpităneasa Ana Skarjabina. Toată brigada este la curent. 
Se spune că din împerecherea voastră o să iasă un T-34, rînji el. Ești 
amanta căpitănesei, vrăjitoarea aia care aleargă după tinere și le face 
dispărute cînd se satură de ele. Dar o să se termine și cu asta, colonelul 
Botapov o urăște. 

— Nu poate să-i facă nimic Anei. Relaţiile ei sînt mult prea înalte. 

— Ești îndrăgostită, secătură? Mă dezguști, Elena! 

— Atunci, lasă-mă-n pace! Poţi să mă torni oricînd colonelului, 
dar bagă de seamă, dacă o să mă pună la zid, o să fii și tu lingă mine! 

— Oh, te descurci bine! N-ai decât să te viri în patul Anei și să-i 
povestești. 

— Mujicule! Eşti un adevărat mujic! 

— Iartă-mă, dar mă scoţi din pepeni! Chiar de-ar fi să fie ultimul 
lucru din viaţa mea, te doresc! Înainte să apună soarele, nemţii vor fi 
aici. Îi smulse bluza. După, n-ai decât să-i spui căpitănesei că e mai 
bine s-o faci cu un bărbat. 

— Uită-te aici, șoptește Micuţul, care spiona blindatele rusești. 
Asta ar înfierbinta și un miel castrat! Trădătorul o violează și nici măcar 
nu crede în victoria lui Stalin! Ar trebui să-i sucim gâtul! 

— Mai bine-i faci asta muierii, ride Porta. lată-ne dedați și la 
voaierism. E clar, războiul ne oferă mereu alte surprize. 

— Gura, maimuțe scabroase! miîriie Bătrinul, apucîndu-și 
LMG-ul!?l model nou, dotat cu baionetă pentru lupta corp la corp. 

Barcelona rînji, pregătindu-și o grenadă. 

— Asta-i ultima lui coțcăială. 

Tînăra, cu pieptul dezgolit, respiră greu și-l pocnește pe agresor, 
excitindu-l şi mai tare. Îi auzim cum se luptă prin porumb. Revolverul 
uriaș, atîrnat pe șoldurile senzuale alături de lenjeria albă face deliciul 
spectatorilor nepoftiți. 


[2] (germ.) LMG-Leicht Maschinen Gewehre: pistol-mitralieră. (n. trad.) 

Ne distrăm cu toții, mai puţin Bătrînul și Legionarul. Porta flu- 
ieră admirativ. 

— Ce-i asta? se îngrijorează Elena. 

— O pasăre de apă ce-și strigă consoarta, îi răspunde Oleg. Hai, 
măcar O dată, fa-mi și mie o plăcere. 

Un moment de liniște, urmat de gemete venite din lanul de 
porumb, un strigăt înfundat, cuvinte de neînțeles. Tăcem plini de aten- 
ție, gifiind, cu ochii plini de pofte! 

— Sfintă Precistă din Kazan, murmură Porta, ce întîmplare! Sin- 
tem aici ca să maltratăm Armata Roșie, dar trebuie să recunoaștem că 
Ivan are mai multă glagorie în cap decît noi! Cel puţin cară după el și 
cîteva fufe în uniformă. lată ce înseamnă să te lupţi pentru o cauză 
dreaptă: poţi să-l amesteci și pe Dumnezeu, și pe diavol. Altă mîncare 
de pește decît în armata prăpădită a lui Adolf! 

— Îi lăsăm să termine înainte să-i căsăpim? întrebă Stege. 

Bătrînul, care se scarpină nervos în ureche, nu-i răspunde. Cele 
ce se petrec în fața ochilor noștri nu-l interesează. Tinăra se scoală în 
picioare și începe să-și aranjeze boarfele, redevenind un sergent model. 

— Am întins-o, spune ea cu zimbetul pe buze, dar mă întorc 
după apel. 

— Nu cred, rînjește locotenentul. N-ai să te întorci la mine! 

— O să vin, îi răspunde fata rizind, și dispare printre coce- 
nii înalți spre cele patru tancuri rusești, aflate dincolo, în lanul de 
floarea-soarelui. 

Dacă le-ar fi vopsit în galben, așa cum sînt ale noastre, nici nu 
le-am fi văzut. Totul este galben-brun în Rusia în această perioadă a 
anului, ba chiar și oamenii încep să îngălbenească spre sfirșitul toam- 
nei. În acest peisaj culoarea verde le-ar fi trădat imediat blindatele. 

— Ar trebui să-și mizgălească troacele de patru ori pe an, așa 
cum facem noi. Doar de două ori, nu ajunge pe timp de război. 

— Ba chiar în fiecare lună, spune Stege. Zăpada din ianuarie 
este cu totul alta față de aceea din decembrie, iar lapovița din noiem- 
brie n-are nimic comun cu zăpada plumburie din februarie, în timp 
ce în martie sînt cel puţin cinci nuanţe de alb. Deci, nici măcar iarna, 
cînd albul pare alb, nu-i suficient să vopsești tărăboanţa o singură dată. 

Iar primăvara, verdele se schimbă la fiecare săptimînă. La ce bun să 
te plimbi vara într-o mașină pictată în verdele crud al primăverii? O 
aiureală. Dacă am ști să ne camuflăm mai bine, ne-am prelungi viața, 
amăriţii de noi, biete turme duse la tăiere. Uită-te la uniformele noastre! 
Gri-verzui! În afară de praful drumului, unde mai întîlnești culoarea 
asta? Iar găliganii lui Ivan se bălăcesc și primăvara în kakiul lor tom- 
natic. Pesemne că un funcționar imbecil a stabilit culorile uniformelor! 

— Altădată erau roșu cu albastru, remarcă Micuţul. 

— Asta ca să-i înspăimâînte pe inamici, rinjește Barcelona. O 
armată care înainta cu baioneta la armă, în uniforme roșu-aprins, zgin- 
dărea și hemoroizii celor mai curajoși. Venea peste tine un val de sînge! 

Locotenentul rus se întinde în iarbă, cu o frunză în gură, și ride 
satisfăcut. Cămașa îi e descheiată, iar o vaca-domnului se învîrte pe 
steaua decoraţiei. Închide ochii. De abia cînd umbra Legionarului se 
întinde peste el simte primejdia. Prea tîrziu! Zace mort, cu gâtul tăiat. 
Legionarul își șterge liniștit cuțitul maur de cămașa celui ucis, în timp 
ce la noi ajunge mirosul cafelei făcute de tanchiștii ruși. 

— Doamne! șoptește Porta. Cafea! Adevărată! Comuniștii nu-și 
refuză nimic. 

Porta e înnebunit după cafea, de nu știu cîte ori își riscase viața 
ca să soarbă o gură, iar Bătrînul pretinde că n-ar ezita să-și vîndă com- 
pania pe-un kil din așa o marfă. Micuţul, aflat în capul coloanei, cu 
aruncătorul sub braţ, se pitulează în porumb arătîndu-ne în apropiere 
un soldat rus îngenuncheat lingă un recipient. Porta adulmecă plin 
de satisfacție. 

— Priviţi! șoptește Julius Heide. Patru BT-5! 

— Cinci, îl corectează Porta. În spatele căpiţei este tras KW-ul 
comandantului. 

— O să măturăm totul într-o clipită, rinjește Micuţul, mîngîind 
mina magnetică pe care o pregătea. N-o să le mai ardă de hîrjoneală 
cu femeile-soldat. Dacă ne-ar vedea Iosif Vissarionovici, ne-ar decora. 

— Interzis portul decorațiilor sovietice, trintește sec Heide. 

— Destul cu prostiile, le-o taie Bătrinul, calm. Nimeni nu trage 
fără ordinul meu. 

Din tabăra sovietică izbucnește un cor de rîsete. O voce autori- 
tară de femeie se înalță deaspura gălăgiei. 

— Căpitanul fără sculă, spune Legionarul, scoțindu-și pumnalul 
din teacă. Asta-i a mea, vă previn! 

— Destul, mîriie Bătrînul. sintem prea departe de mașinile lor. 
Toate cinci ar trebui să sară în aer exact în aceeași clipă. Tu, Barcelona, 
razi totul cu mitraliera. Nici unul dintre ei nu trebuie să ajungă la pod. 
Dacă îl aruncă în aer ne paște Curtea Marţială. Totul se-nvîrte în jurul 
podului ăstuia. Este minat cu cel puţin două tone de exploziv. 

— Ce bășină de milioane s-ar auzi! visează Micuţul. O tonă de 
pulbere. O să se audă pînă la eschimoși! 

Rușii se adunaseră în jurul cafelei. 

— Să sperăm că ne mai lasă și nouă, geme Porta. Mă întreb de 
unde fac rost de ea! 

— Asta-i o unitate de gardă, explică Heide, atotștiutor. Raţii 
speciale. 

— De unde ai mai scos-o și p-asta? 

— Vestoane de vară verzui cu tighele argintii. De altminteri ar 
trebui s-o știi și tu. Regulamentul stipulează cunoașterea uniformelor 
inamicului. Sabotaj! 

— Gura! spune Bătrînul, și dați-i drumul! 

Rușii, așezați în cerc, se-ndoapă cu felii groase de pîine înmu- 
iate în cafeaua aromată. Soarele apune și, dincolo de fluviu, cerul e 
Toșu-sîngeriu. Unul dintre ruși își ia balalaica și se pune pe cîntat. 


De-atita timp tăicuța-i dus la groapă 
Și frăţioru-n blestemat exil, 

Trudind în stepa înghețată 

Cu lanțuri grele la picioare 

Sub lovituri cumplite de nagaică... 


De zeci de ani se cîntau aceste versuri melancolice—de cînd 
apăruseră lagărele de muncă în Siberia. 

— Ce cîntec oribil! spune Micuţul. 

Artileria bubuia în depărtare. Noi, ceilalți, îmbătrîniți pe front, 
știam că trage un opslagsspringerer—tunul greu german—și că asta 
însemna: „La atac!” Mai bine să nu-i fi fost prin preajmă în clipele 
acelea. Îi compătimeam pe cei care se ascundeau şi-n gaură de șarpe 


7 


MOARTE ȘI VISCOL 


ca să scape de moarte. Focul tancurilor rusești lucea fantastic. Nimic 
nu-i mai impresionant ca o pădure întunecată de pini în care se des- 
fășoară o luptă. 

— Dă-mi o gură din coniacul săracului, îi spune Porta lui Barce- 
lona, care-i întinde uriașul bidon de campanie folosit în armata franceză. 

Lupta se încinge în zare. Rușii, ca și noi, privesc spre nord. Pri- 
eten sau dușman, un proiectil rătăcit nu face nici o deosebire. 

— Înainte! De ce naiba credeți c-aţi fost aduși pe lume? 

Cu motoarele ambalate, tancurile înaintau, infanteriștii alergau 
după ele bolnavi de spaimă, aruncaţi drept în infern de niște politicieni 
iresponsabili. Înaintau. Trebuiau să traverseze un cîmp minat. Nimă- 
nui nu-i păsa de infanteriștii care cădeau, se tîrau, trăgeau spre o cască 
inamică ce apărea deasupra parapetului tranșeei. Așa-i la război! Mai 
bine să plingă mama altuia decît mama ta, și-o să cîștigi un răgaz în 
jocul cu moartea. Dacă nu te ţicnești, te întorci acasă erou, dar nu uita 
că nimic nu dispare mai repede ca un erou. Două luni după terminarea 
războiului, și nu mai vorbește nimeni despre el. Pe deasupra capetelor 
noastre, rachetele brăzdează cerul cu dîre de foc și cad în spatele fluviu- 
lui. Porumbul uscat începuse deja să ardă. Cu excepţia aruncătoarelor 
de flăcări, de nimic nu ne temem mai mult ca de rachete. 

— Meșterite cu păr de drac, ne asigură Porta. 
— Pregătirea pentru plecare! ordonă în rusă o voce aspră. 

Ordine precise se aud din gura uriașului ofițer. 

— Ce-a spus? se interesează Bătrinul, care nu reușea să prindă 
nici măcar o boabă de rusă. 

— Spune că trebuie să mișune pînă la mașini, traduce Porta 
dezinvolt. 

Iar noi, noi ne pregătim cea mai bună poziţie pentru tragere. Îmi 
pun „țeava” aruncătorului pe umăr și ochesc tancul cel mai apropiat. 
Micuţul este nerăbdător, Heide la fel, și fiecare gest al lui este conform 
regulamentului. Un robot îndopat cu regulamente, acest nazist. Nu 
ucide oameni, ci un obiect anonim ce-l lasă indiferent. Taie beregata 
oricui la ordin, căci ordinele nu se discută. Dacă i s-ar fi spus să măr- 
șăluiască pînă la lună, și-ar fi pregătit ranița cu grija unui recrut, și-ar 
fi luat raţia pentru opt zile și ar fi făcut stînga-mprejur, pocnind din 
călcîie. Drept ca o coadă de mătură, ar fi pornit în direcția lunii și ar fi 

continuat să meargă pină cînd ar fi crăpat pe drum sau ar fi primit un 
alt ordin. Din nefericire, aveam o întreagă turmă de ofițeri gen Heide. 
Iar Porta afirma că fără acești obsedați ai regulamentului, armata s-ar 
duce pe copcă. Spaima este o calitate absolut indispensabilă celor care 
trebuie să se supună. 

— Adunarea! ordonă rusul. 

În cea mai mare viteză, echipajele se instalează la posturi. 

— Porniți motoarele! 

Motoarele uruie. O femeie solidă îl ocărăște pe comandantul 
primului tanc. 

— Atenţiune! murmură Bătrînul. 

Cele cinci arme stau ațintite. 

— Vino, dulce moarte, vino... îngînă Legionarul. 

— Davai, davai! urlă comandantul primului tanc către întirzi- 
aţi. Soldaţilor le este greu să se despartă de o tabără în care au putut 
să uite războiul. 

— Unde-i Oleg? întreabă deodată femeia-sergent privind în 
jurul ei. 

— Așa-i, unde-i Oleg? repetă ofițerul din cel de-al treilea tanc. 

— Foc! strigă Bătrînul, coborîndu-și brațul. 

Cinci năluci incandescente pornesc spre ţintă și o explozie nău- 
citoare zdruncină pămîntul. Cinci lovituri în plin. De la treizeci de metri, 
o lovitură bine ochită este devastatoare pentru orice tip de tanc. Schije 
de oţel încins la roșu s-au răspîndit printre copaci. Oamenii aruncaţi 
din turele par că dansează în virful flăcărilor, apoi se transformă într-o 
grămăjoară de cenușă. Femeia-sergent, devenită torță vine, se rostogo- 
lește disperată. Tînărul soldat care preparase cafeaua se clătina spre 
pădure fără cap. Adeseori ne pusesem problema cît poate să alerge un 
trup decapitat, dar de mult nu ne mai mira nimic. Cînd ești în linia-ntii 
de atîta vreme, totul ţi se pare normal. Deunăzi, un nazist cu picioarele 
tăiate ţopăia și urla: un rezervist obez, de-a dreptul ridicol, chiar dacă 
pare monstruos să spui așa ceva. Heide ne-a ținut desigur o prelegere 
despre nervii mai rezistenți ai germanilor, căliți de regimul nazist. Un 
gunoi de rus, ca să nu mai vorbim de un evreu, n-ar fi putut merge fără 
picioare asemenea căpitanului neamţ. Dar că un rus putea alerga fără 
cap, asta n-avea nimic deosebit, și un pui de găina făcea la fel. 


MOARTE ȘI VISCOL 


Gonim prin lanul de floarea-soarelui cuprins de flăcări, cînd 
un căţel alb începe să latre cu atîta disperare încît Barcelona, milos, 
îl ia în braţe. Nenorocire! Căţelul, evident rus, îl mușcă atât de violent, 
încît Barcelona îl azvirle furios în flăcări. Așa cum este firesc, Heide 
are în raniță, conform regulamentului din 1936, o cutiuță de metal cu 
o seringă și cei șase metri regulamentari de tifon. Nasul sfîșiat al lui 
Barcelona se află pe miîini bune și putem fi siguri că Heide își va com- 
pleta tifonul lipsă în cel mai scurt timp. 

Căpităneasa cadevie în mîinile noastre. Ca o lupoaică se repede 
la Stege, îl trintește pe Porta cu o lovitură de picior și îneearcă să-l 
înjunghie pe Micuţul cu pumnalul ei siberian. O lovitură după ceafă 
nu-i suficientă ca s-opună cu botul pe labe; sare imediat în picioare și 
se aruncă asupra Bătrînului. Cele șase revolvere trag simultan. Femeia 
cade iar, urlînd, cu sîngele curgîndu-i șuvoi din gură, și intră în agonie. 
Nimeni nu are curajul să se apropie. Putea să aibă în mînecă un pistol 
și, dacă te-ai fi aplecat să-i umezești buzele și să-i alini durerea, ţi-ar fi 
găurit țeasta. Mai văzusem de-astea. Războiul din răsărit n-avea nimic 
comun cu celălalte războaie. Aici chiar și morții ucid. În așa hal se chi- 
nuia, că Micuţul și-a scos Naganul. 

— Să nu încerci așa ceva, sau te denunță asasinezi prizonierii. 

— Şi-a încheieat socotelile cu viața și nu suport ca o femeie 
frumoasă să sufere! Lasă-mă s-o termin și s-o ștergem de aici. 

Bătrinul sare: 

— Îl împușc pe cel care trage! 

— Puteai să ajungi stareţ într-o mînăstire, spuse Micuţul, vîriîn- 
du-și arma în toc. 

Femeia și-a pus singură capăt suferințelor, căci ascundea 
într-adevăr un pistolet Bowden în mînecă. 

— Și eu care voiam să-i dau un gît de votcă! exclamă Stege 
îngrozit. 

— Să nu faci niciodată una ca asta, declară Legionarul. Trage 
chiar și într-un cadavru înainte să te apropii de el, dacă ţii la amărita 
asta de viaţă. 

Camarazii noștri se pierdeau în zare cînd am pornit după ei. 
Porta duce în cîrcă un sac de cafea. Pe deasupra copacilor zboară în 

continuare năluci incandescente și urmează imediat infernul „orgiilor 
lui Stalin”. 

— De preferat să nu fii acolo unde ajung ele. De altfel, mă mir 
că pot face să zboare o chestie atît de mare și să explodeze unde vor. 

— Închipuie-ți că totul este calculat! 

— Ce nebunie trebuie să fie în tărtăcuța ăluia care a inventat-o, 
ca să ajungă drept în ţeasta unui general. De-a dreptul senzaţional! 


IN 

Un individ ciudat, acest Hitler, dar nu va ajunge în veci 
cancelar sau comandant al Armatei. 1 s-ar putea da cel 


mult portofoliul poștelor. 


Von Schleicher către generalul von Hindenburg, 
4 octombrie 1931 


Drumul crucii pentru Herr Niebelspang 


Mareșalul Malinovski este cel care a scris în 1961, în 
jumalul Voienno-Istrișeski, aceste cuvinte memorabile: 

„Culmea prostiei lui Stalin a fost să dea ordin soldaţilor 
să rămină în cazărmi, departe de frontiere, chiar și atunci cînd 
rușii aveau deja dovezi sigure că Hitler va ataca. 

Timp de trei luni înaintea Zilei Z, un milion de soldaţi 
germani se aflaseră dincolo de frontieră, în Polonia. Planul 
de apărare sovietic, minuțios pregătit de Marele Stat Major 
și binecunoscut de Stalin, n-a fost pus în aplicare la ordinul 
lui expres. Iar corpurile de armată au fost repartizate atît de 
prostește, încît blindatele germane le-au distrus ca la paradă. 

Culmea prostiei a fost atinsă în sîmbăta care urma zilei 
de 21 iunie 1941, seara. Le-a fost retras diviziilor de infanterie 
sprijinul tancurilor pentru a le regrupa în brigăzi de blindate. 
Tancurile vechi (BT-5 și 7) au fost adunate în parcul rece, în 
timp ce echipajele au fost trimise în alte garnizoane. Luni, cînd 
au sosit nemții, acești soldați de elită n-aveau la dispoziţie nici 
un tanc și au fost goniţi cu bîta ca oile. 

În primele trei zile, nouăzeci la sută din aviația sovietică, 
avind ordinul expres să rămînă la sol, a fost zdrobită de 
bombardierele germane. Pe parcursul primelor șase ore din 
ziua de 22 iunie, Stalin a interzis Armatei Roșii să tragă vreun 
foc. Dar, cum spunea ironic Piotr Grigorenko, slavă Domnului, 
s-au găsit destui soldaţi indisciplinaţi care să încalce ordinele 
superiorilor. 

Stalin refuza cu încăpăținare să creadă că trupele 
germane încălcau frontiera la ordinul lui Hitler. Pînă pe la 
mijlocul lui august, a rămas convins că era vorba de o eroare a 
junkerilor germani. Continua să repete: «Nu-i adevărat. Hitler 
nu-și va călca cuvintul datb Nu-l asigurase ministrul de 
externe, Ribbentrop, de fidelitatea Fiihrerului? 

Pînă la urmă, dar foarte încet, cei de la Moscova 
au devenit conștienți de realitate. Ministrul de război, 

Timoșcenkolii, care se mai credea încă în 1917, în epoca 
revoluției, a ordonat un atac la baionetă. Comandanții de pe 
front l-au implorat în zadar să nu pornească înainte de căderea 
nopții, dar Stalin a confirmat ordinul de a se ataca imediat 

și cu toții au pornit drept spre moarte. O pradă ușoară pentru 
aviația germană. În cuptorul de la Kiev, Armata a V-a Blindată 
se lupta cu disperare ca să evite distrugerea completă și ar fi 
putut s-o evite fără ordinele absurde ale Kremlinului. Mii și 
mii de soldați ruși și-au pierdut viaţa prostește. Apoi, deoarece 
cîțiva clarvăzători au redresat situaţia, trebuiau găsiți țapii 
ispășitori. S-a început cu ofițerii din regiunile militare vestice. 
Unul dintre cei mai tineri și mai capabili comandanţi ai 
armatei ruse a fost adus în faţa plutonului de execuţie. Șeful 
său de Stat Major, curajosul general-locotenent Tupikov, a 
avut aceeași soartă. De la sud la nord se auzeau doar rafalele 
plutoanelor de execuţie.” 

Generalul-maior Grigorenko ne asigură că optzeci și 
opt de mii de ofiţeri superiori au fost executaţi în cincisprezece 
zile. Odată dispăruți martorii nebuniei Kremlinului, Stalin s-a 
autonumit generalissim. 


Pină la sosirea noastră, castelul alb servise drept Stat Major 
celor din GPU. În pivnițe zăceau două sute de cadavre, toți cu câte un 
glonţ în ceafă și, de-a doua zi, cei de la propagandă au venit să facă 
fotografiile de rutină. După ce au fost fotografiate, victimele au fost 
îngropate printre straturile de flori, acolo unde pămîntul era mai moale. 
Parcul se umpluse de cadavre și urmau să apară și altele, pentru că la 
plecarea noastră s-a instalat acolo brigada specială SS a lui Heydrich. 
Or, toată lumea bănuia cu ce se vor ocupa. 

Cei mai mulți dintre noi eram foarte tineri și nu cunoscuse- 
răm frumoasele clipe ale adolescenţei. Ne-au trimis la război înainte 
de a fi început cu adevărat să trăim. Evident, se pregătea ceva foarte 
important chiar în acel moment: noile motoare Maybach erau pornite 


[1] Timoșcenko Semion Konstantinovici (1895—1970), mareșal sovietic, 
prieten al lui Stalin, comisar al apărării. În 1943—1944 a condus eliberarea 
Ucrainei, iar după război, între 1945 și 1947, a reorganizat armata chineză. 
(n. trad.) 

la fiecare două ore. Oprite mai îndelung, porneau cu mare greutate, iar 
mașinăriile n-aveau de unde să știe cînd sună ora H. Te scufundai în 
somn, începeai să uiţi războiul şi deodată răsuna ordinul: „Înainte marș!” 

Imediat urma infernul, iar infanterisul inamic cu care sporo- 
văiseși peste „ţara nimănui” se transformase într-o mumie calcinată. 
Cel mai îngrozitor lucru e uleiul aruncătoarelor de flăcări; nenorociţii 
atinși de această armă diavolească se prăjesc încet, ca o friptură. Se 
întîmplă să mai fie vii cînd ajungi la ei, dar, dacă-i atingi, carnea lor 
îți rămîne în mînă. 

— În armată este nevoie de disciplină, spune Porta, dacă nu, adio 
război! Și, în timp de război, un mare popor, trebuie să demonstreze 
vecinilor că este în plină formă. Unde ajungem dacă fiecare face tot 
ce-i trece prin cap? Toţi ar spăla putina de pe front încă din prima zi, 
și atunci ce s-ar mai alege de politicieni? Gîndiți-vă la cît au tras ei ca 
să pună de-un război adevărat, încheie Porta trintind oblonul blindat. 

E întuneric beznă cînd o luăm din loc. Plouă cu găleata și miro- 
sul de ars te sufocă. Infanteriștii ce urmează să ne însoțească au sosit 
uzi ciuciulete și gata înghețaţi, cu foile de cort pe umeri și cu urechile 
căciulilor lăsate în jos. Cei vechi, mai experimentați, își înveliseră armele 
în hîrtie cerată și nu se găsise nici un comandant de pluton să le spună 
ceva. Cel mai adesea era vorba de o alarmă falsă, așa că ce rost avea să 
murdărească armele? Era interzis, dar se fac atîtea lucruri interzise! 
Violul, de exemplu, este pedepsit cu ștreangul, dar foarte rar am auzit 
să fi fost spînzurat cineva pe motivul ăsta. La Drogubos, în sat, am dat 
peste otînără ciufulită bine; declara că o violaseră douăzeci și cinci de 
bărbaţi. Doctorul ne-a spus că era posibil, și totul a rămas baltă. Nici 
unul dintre blestemaţii de polițiști nu a apărut, deși, dacă ar fi fost 
încălcat regulamentul cazon, ar fi sosit imediat c-o falcă-n cer și cu 
una-n pămînt. 

— Infirmieri! se auzi un glas. Am o mînă sfișiată! 

Normal. La fiecare alarmă, un imbecil neatent își pune mîna la 
gura armei. Un șuierat... miros de carne arsă, și nu va mai rămîne decît 
un os din mîna lui. Omul va fi, bineînţeles, pedepsit pentru prostia 
făcută, dar șase săptămîni de arest sînt o adevărată vacanţă în com- 
parație cu linia-ntii! Un infirmier îl ocărește și-l ameninţă cu Curtea 
Marţială. Mutilare voluntară. Dacă nu se ţine tare, poate s-o termine rîu. 

Duminica trecută fusese executat unul cu ambele picioare amputate, 
după ce-l legaseră pe-o scîndură. Execuţiile, da, astea se fac conform 
regulamentului. 

— A dat de naiba, prezice Micuţul, hăpăindu-și raţia. 

— Cum poți să te îndopi în așa hal? îl întreabă uimit Bătrînul. 

— Habar n-am. Pe la opt ani puteam să înghit un pui cu tot cu 
oase. Asta înveţi repede cînd ești nevoit să halești pe-ascuns. Îți mai 
aduci aminte de rațele de Crăciun ale sergentului-major Edels? 

Să-l văd pe-ăla care le-ar fi putut uita! Cînd poliția secretă a 
apărut ca să constate furtul a opt rațe îndopate, au fost administrate 
vomitive întregii companii, pentru a-i descoperi pe cei vinovaţi. Rațele 
au apărut, așa cum era de așteptat, dar șeful celor în haine din piele 
neagră era un prieten de-al lui Porta. Interogatoriul s-a sfirșit cu o lungă 
partidă de cărţi, iar oamenii poliției au plecat în fundul gol! 

— Blindate, înainte! urlă cineva prin staţia radio. 

Motoarele Maybach hîrîie. Bătrinul își pune ochelarii de pro- 
tecție. Din pădure răzbate zgomotul unei încleștări ușoare; grenadierii 
noștri se ciocniseră de infanteria inamică. Mitraliera seceră poziţiile 
rușilor făcînd totul țăndări. 

— N-ar fi trebuit niciodată să intrăm în Rusia, spune Stege pesi- 
mist, care vedea, ca de obicei, totul în negru cînd se îngroșa gluma. 

Pistoalele-mitralieră par miîţe turbate, mortierele de 80 mm 
scuipa grenadă după grenadă în direcția lor, pămîntul pare un vulcan, 
iar șoseaua asfaltată spre Pocinok dispare sub un praf alb. Nu ajunsesem 
niciodată pînă la Pocinok, dar cunoșteam fiecare amănunt al drumului. 
Știam și unde este amplasată artileria antitanc, deși nimeni nu ne-o 
spusese; dacă aveau blindate, în mod sigur le camuflaseră în spatele 
școlii—acolo era locul ideal. De altfel, nici n-aveau nevoie s-o facă, 
oricum nu puteam să mișcăm în fața grelelor KW-1 și KW-2. Probabil 
că toate forțele lor erau masate în jurul clădirii cu steag roșu, ultima 
poziție abandonată fiind întotdeauna sediul partidului. 

Doamne, cum poate să plouă! Apa se infiltrează în orificiile de 
evacuare a gazelor, care devin astfel ineficiente. Îmi cercetez masca 
de gaze și cele două filtre; primul servise la fierberea boascăi pentru 
rachiu. Puţea a alcool! Un atac cu gaze n-ar fi fost înspăimîntător; am 
fi fost deja beţi morţi înainte de a realiza că ne sufocăm cu clor. 

În şanţ, pe marginea drumului, un camion răsturnat: unul din- 
tre monștrii folosiți de artileria grea. Cabina îi zburase cît colo, pînă în 
livadă, smulgînd cîțiva pomi. Merele putrede erau împrăștiate peste 
tot. Toamna lui 1941 fusese un sezon bun pentru fructe și culesul era în 
toi înainte de venirea noastră. O scară pare tăiată de un circular uriaș, 
iar trupul unei femei încă stă agăţat de trepte, cu hainele smulse și cu 
un pantof în piciorul sting. O parte din scară îi trecuse prin stomac. 
În jurul camionului, artileriști morți. Unul dintre ei se mai agaţă încă 
de o sticlă cu vin—murise în timp ce-i dădea conţinutul pe gât. Spre 
intrarea în livadă, un infanterist german, de cel mult șaptesprezece 
ani, are mîinile înfipte în maţe, într-o ultimă încercare de a le strînge 
la loc, iar coastele îi par de fildeș. Din rana uriașă făcută de o grenadă, 
apa de ploaie se scurge ducînd cu ea sînge și bucăţi de carne. 

— E ciudat, mumură Porta. Războiul începe mereu toamna și 
se termină primăvara. Oare de ce? 

Așa-i. Hărțuiala infanteriei încetează pentru ca totul să înceapă 
cu adevărat cînd se aud motoarele inamicului. Și dintr-o dată, cu puțin 
înainte de sosirea zorilor, asta e! Prima zi este întotdeauna cea mai rea. 
Se moare, se moare! Pe urmă se potolește. Nu, nu se potolește, dar te 
obișnuiești să trăiești cu moartea lingă tine. 

Și așa, de trei săptămîni, trupe proaspete trec zi și noapte prin 
faţa clădirii albe. Campanii, batalioane, regimente, divizii. La început 
priveam defilarea curioși. Soldaţii ăștia mai aveau pe bocanci praful 
Franţei! Și cîtă bogăţie! Porta și Micuţul făceau afaceri în stil mare. 
Gîndiţi-vă că după un chef cu un miciman!? ajunseseră să vindă un 
contratorpilor gata să intre în luptă! Micuţul spera într-o decorație bri- 
tanică la sfîrșitul războiului, cel puțin așa-i promiseseră cei doi tuciurii 
care au cumpărat contratorpilorul... 

Fără să întimpinăm rezistență, traversăm sătucul și căldura 
degajată de eșapament ne toropește. Pe Porta îl trec toate apele în timp 
ce încearcă să menţină vehiculul greu pe șosea, în mijlocul trupelor. O 
clipă de neatenţie și ar fi ras o companie... În spate, infanteriștii sînt 
pe jumătate asfixiați de oxidul de carbon. Era în pericol de moarte cel 
care, suit pe tanc, s-ar fi culcat între ţevile de eșapament, dar cîţi nu 
erau tentaţi? La urma urmei, era atît de cald! 


[2] Maistru militar în marină. (n. trad) 

Micuţul doarme întins pe rastelul cu obuze, iar sforăiturile lui 
acoperă zgomotul motorului. Patru purici, uriași, dintr-o rasă specială 
cu cruce pe spate, i se învârt pe mutră. Probabil că erau foarte periculoși, 
din moment ce primeai o marcă pentru fiecare purice prins și livrat 
sergentului de la infirmerie, care îi aduna pe toți într-o eprubetă și-i 
trimitea în Germania. Porta pretindea că sînt strînși într-un lagăr de 
concentrare pentru purici, în care se plămădește o rasă nouă de purici 
arieni, ce știu să ridice laba dreaptă și să imite salutul nazist. Heide, 
auzind una ca asta, plecase indignat. 

Bătrinul îl trezește pe Micuţul și-l face atent asupra averii ce i 
se plimbă pe mutră. Uriașul reușește să prindă trei, dar al patrulea sare 
pe Porta, care și-l însușește. Îi fixăm cu un ac de cauciucul vizorului, ca 
să-i avem la îndemînă cînd o să apară sergentul-infirmier. 

Dintr-o dată, o sferă incandescentă se repede din tufișuri spre 
tancul din fruntea coloanei. Ocupanții lui sar înnebuniţi de frică. Rămîn 
culcați în noroi așteptind moartea. O mitralieră mătură tot sectorul; 
gloanţele ricoșează pe blindajul de oţel, un perete de foc se îndreaptă 
spre noi, se pogoară peste noi. Izvorăște din pădure, se înalță ca un arc 
funebru și ne învăluie. 

— „Orgiile lui Stalin”, murmură Heide, aruncîndu-se din instinct 
la adăpost. 

Într-un zgomot apocaliptic, totul este făcut una cu pămîntul. 

— Blindate, înainte! urlă staţia radio, dar nici nu ne urnim din 
loc și sosește a doua salvă. 

Porta accelerează, trece prin noroi și apă. Motoarele Maybach 
urlă ambalate la maximum, șenilele aruncă noroiul spre cer. Satul Spas 
Demensk se prăbușește într-o ploaie de sfărimături și pulberea albă 
învăluite coloana de blindate. O fabrică de zahăr arde cu flăcări orbitor 
de albe și, chiar cînd trecem pe lîngă ea, explodează aruncînd peste 
noi melasa clocotită. Explozii și tăciuni, tir de artilerie, aruncătoare de 
grenade, tunetul blindatelor, un tărîm al distrugerii și al morții. Încetul 
cu încetul, tancul nostru înaintează printre ruine și fiare contorsio- 
nate, într-un fum înecăcios. Tancurile din față ne dirijează prin radio. 
Nici o armată din lume nu este instruită să păstreze contactul în orice 
condiții, așa ca armata germană. Puteam să rămînem în legătură chiar 

și în timpul unui bombardament al artileriei grele. Cînd ne trezim în 
fața monștrilor KW-2 ai rușilor, împotriva cărora n-avem altceva decit 
ineficacele tun de 75, încercăm să le distrugem șenilele și chemăm 
artileria în ajutor. 

Primul batalion era deja în contact cu infanteria și artileria 
antitanc inamice. Şiruri de soldaţi plini de sînge se retrag prin fum. 
Ai noștri suferiseră probabil pierderi îngrozitoare. 

Înaintăm la pas, Porta conducîndu-se după flacăra de la eşa- 
pamentul mașinii aflate înaintea noastră. Gloanţe trasoare mătură 
încontinuu poziţiile inamice. Deodată, un uriaș BT-6, apărut de peun 
drum lateral, derapează, ajunge pe șosea, se repede asupra unui P-III, 
îl răstoarnă, se învirte ca o sfirlează și se repede spre noi. 

Trag în grabă fără să mai ochesc. Într-o jerbă de scîntei, grenada 
atinge turela, dar cele două blindate se ciocnesc, iar șocul ne trintește la 
podea. Bătrinul ridică oblonul turelei în același timp cu comandantul 
Tus, dar, fiind mai iute, mitraliera lui scuipă foc înaintea cele inamice. 
Micuţul sare afară cu o mină S în mină. Se cațără ca un nebun și o 
aruncă în turela rușilor. În cîteva secunde, din BT-6 nu rămîne decât 
o epavă carbonizată. 

Ne desprindem de resturile calcinate, în timp ce comandantul 
companiei, Oberstleutnant Moser, ne ajunge din urmă. 

— Direcţie ora patru, PAK inamic la o sută douăzeci și cinci de 
metri, cu grenade explozive, foc! 

PAK-ul începe iar să tragă ca și cum ar arunca cu pietre. Explozia 
se aude simultan cu tirul nostru. Nu mai rămîne nimic din el. 

Dintr-o dată, tancul nostru se prăbușește într-o pilnie de obuz 
și botul i se înfige în pămîntul moale. Porta a trecut în marșarier, dar 
şenilele patinează. Încearcă imediat să se degajeze, rotindu-se zadarnic 
la stînga și la dreapta. Micuţul este aruncat peste rastelul cu muniţie și 
se alege cu buza sfișiată; Heide este înghesuit între mitralieră și stația 
radio. Gemînd sfișietor, ne declară că are mîna ruptă, cînd colo e vorba 
doar de-un deget. Nenorocul lui! Pentru un deget rupt nu ești trimis 
la odihnă. Bătrinul cade peste o ladă cu muniţie și se lovește zdravăn 
la mînă; cît despre mine, am fost aruncat peste Porta și mă trezesc 
cu pedala de ambreiaj peste ţurloaie. În ciuda durerii, infirmierul nu 

crede de cuviință să mă interneze. Este nevoie de un sfert de oră ca să 
ne scoată din gaură. Noaptea răsună de înjurăturile lui Moser, convins 
că o făcusem intenționat. 

— Dacă se mai repetă, vă paște Curtea Marţială! 

Luăm poziţie în apropierea spitalului incendiat. Nimeni nu 
știe cu adevărat ce se întîmplă. Cele douăzeci și două de tancuri ale 
companiei stau aliniate, cu tunurile ațintite spre inamic, în apropierea 
fabricii de zahăr. Restul batalionului este pe-aproape. 

Zorile încep să se reverse printr-o ceață deasă, ceea ce făcea 
ca în apropierea riurilor să nu vezi nimic, să nu auzi nimic. Armele 
grele tăcuseră. Doar cîteva mitraliere singuratice latră dincolo de flu- 
viu. Unde este infanteria? Străpunsese oare frontul inamic? Trăim cu 
spaima că sîntem abandonaţi în inima Rusiei. Puțin cîte puțin, ceața 
se ridică și distingem siluetele copacilor și ale caselor. Infanteriștii 
detașaţi să ne însoțească sosesc unul cîte unul în lungul zidurilor și 
se adună în apropierea vehiculelor. Tunuri și mitraliere se pornesc să 
tragă, pămîntul se cutremură, flăcări imense ies din gurile tunurilor, 
deasupra cîmpului de luptă se țese o plasă de gloanţe-trasoare. Infan- 
teria înaintează în salturi. Tragem un foc de acoperire bine calculat, dar 
nu-i cel mai încîntător lucru să pornești la atac cu șuieratul grenadelor 
deasupra capului. Dacă tirul este prea scurt, o iei după ceafă, și asta nu 
s-a întîmplat doar o dată. Cei care greșesc ajung în fața Curţii Marţiale, 
dar nu le mai ajută la nimic. 

Mult în spatele nostru, umbre cenușii sar și dispar în ceață. Peste 
o sută de tancuri se îndreaptă urlînd către liniile inamicului. Rușii fug 
în panică spre pozițiile de rezervă. Ne plimbăm ca prin poligonul de 
instrucţie, doar că aici ţintele sînt vii. Într-o clipă, istoria își schimbă 
cursul! Un șir lung de vînători sovietici ţișnesc chiar în fața tancuri- 
lor noastre, oprite să-și savureze victoria. Ce schimb de focuri! Primul 
tanc din compania a 8-a este aruncat în aer, iar Barcelona anunţă că 
turela sa e lovită și tunul scos din luptă; va trebui reparat. O secundă 
mai tîrziu, încasăm și noi o grenadă peste ceafă. Zgomotul infernal ne 
asurzește pentru cîteva minute. O conductă de ulei începe să curgă și, 
dacă n-am fi avut plăci de șenilă fixate pe botul tancului, grenada ar 
fi străpuns blindajul și nu s-ar mai fi ales nimic din noi. 

La rîndul său, Legionarul ne anunţă că i-au scos tunul din luptă 
și că trebuie să-l repare. Trei tancuri din plutonul 4 ard cu echipaje cu 
tot. O nouă lovitură sparge cutia de viteze; acum sîntem imobilizați, și 
asta-i moarte curată într-un tanc. Dacă nu-ţi schimbi în permanență 
poziţia, bateriile antitanc te fac țăndări într-o clipă. Cu smucituri, Porta 
reușește să adăpostească mașinăria în spatele unei coline și schim- 
băm în cea mai mare grabă cutia de viteze, în timp ce transpirăm din 
belșug. Ar trebui reparată și una dintre șenile—o muncă de cîine—dar 
din fericire un tanc-atelier ne vine în ajutor și pornim numai bine ca 
să vedem alți șapte de-ai noștri nimiciţi! 

Jos, la liziera pădurii, apar cîteva vehicule cenușii pe care le 
considerăm a fi tunuri antitanc motorizate. Trei plutoane pornesc la 
contraatac. Ei bine, este vorba de cu totul altceva. Cinci T-34 și zece 
T-60. La opt sute de metri, primele T-60 sar în aer în jerbe de foc și fum. 
Mergem în zig-zag car să evităm tancurile T-34 și grenadele lor distru- 
gătoare. Sînt tancurile cele mai periculoase folosite în război și totodată 
cea mai bună armă a Armatei Roșii. Trei P-IV ard, alte două puternic 
avariate părăsesc cîmpul de luptă iar un P-III este pur și simplu șters 
de pe faţa pămîntului, lovit în plin de două grenade. 

O baterie Flak de 8 cm ne vine în ajutor și distruge tancurile 
inamice. Noua muniție pe care o folosesc se arată a fi cu adevărat dis- 
trugătoare. În sfirşit, Regimentul 27 Blindate atacă și zdrobește în scurt 
timp artileria rusă. 

Tancul nostru are nevoie urgentă de reparaţii: turela înțepenită, 
șenilele de schimbat. Și, totuși, divizia nu încetează să țipe: „Atacaţi! 
Atacaţi! Nu lăsaţi inamicul să se reorganizeze. Hărțuiţi-i!” Înnebuniţi 
de oboseală și de somn, sintem cu nervii la pămînt. Nu mai știe nimeni 
nici măcar ce spune. Orașele prin care trecem au fost transformate în 
mormane de ruine fumegînde, iar șoseaua betonată este marcată de 
epavele carelor blindate și de cadavre. Cîini scheletici sfișie nefericitele 
cadavre, iar găinile se bat pe mațele calde. La început am tras în ei, dar 
acum, acum nu mai este nimic de făcut. 

Stilpii de telegraf sînt la pămînt, șiruri întregi de case intră 
sub șenilele noastre, iar rușii care mai ies din ele sînt transformați în 
terci. Înapoi, mujici! Sosesc eliberatorii! O să deveniți germani pentru 
fericirea voastră, urlă propaganda de la Berlin. 

Scurt popas pentru întreținere, schimb de ulei, curățarea fil- 
trelor de aer, peticirea șenilelor. Dar nici o secundă pentru dormit, și 
cînd terminăm răsună ordinul: „Înainte! 

Parcurgem cîteva sute de metri și apar avioanele! Coboară în 
picaj, trag cu mitralierele la rasul ierbii și decimează prima companie, 
tancurile ard, infanteriștii fug îngroziți cînd, dintr-o dată, un val de 
soldați ruși se înalță din lanul de trifoi. 

— Uraaa, Stalin! Uraaa, Stalin! 

Sînt tinerii din GPU cu cruci verzi la caschete, fanatici comu- 
niști care atacă la baionetă. Cînd ne mai despart doar trei sute de metri, 
radioul ordonă: „Cu grenade explozive și cu tot armamentul automat, 
foc!” Două sute de puști-mitralieră și o sută de tunuri îi seceră în plin, 
dar mereu alții par să iasă din pămînt. Toţi dispar sub ploaia de fier 
și de foc. Chiar cerul însuși arde, orice urmă de viaţă este strivită sub 
șenile, dar, deși cad mii de soldaţi, această luptă sîngeroasă mai mult 
ca sigur n-o să fie menţionată în comunicatele oficiale. 

Lucrurile par să se liniștească. Înaintăm spre nord-est și atin- 
gem șoseaua Smolensk- Moscova, care șerpuiește printre mlaștini și 
păduri, trece peste fluvii și înconjură orașele ca un arc de beton. Depășim 
nesfîrșite coloane de infanterie și de artilerie tractată cu cai; unităţile 
motorizate sînt mult mai în față, pe marginea drumului. Într-un loc, 
un întreg regiment a fost căsăpit. 

— Bombe cu aer comprimat, remarcă Bătrinul. 

Sculele astea diavolești îți smulg plămînii. Tot regimentul stă 
acolo, aliniat, ca și cum ar fi primit ordinul: „Porniţi către moarte!” și 
l-ar fi executat în mare grabă. Un singur copac cu crengile dezgolite 
rămăsese în picioare servind drept cîrjă unui cal mort. 

O ceaţă densă, lipicioasă, acidă, pare un lințoliu aruncat peste 
peisajul macabru. Infanteriștii mărșăluiesc dormind în lungul șose- 
lei—asta-i o problema de virtuozitate a bătrinilor infanteriști. Valuri 
de ceaţă se ridică din mlaștină și nu se mai vede la un metru prin pasta 
lăptoasă. Tancurile înaintează cu obloanele ridicate și sîntem dirijați 
prin radio. Nimic pe lumea asta nu-i mai incomod pentru o armată 
în plin atac. Inima-ţi bate de-ţi sare din piept și te aștepți ca la orice 
pas să dai peste inamic. 

Trei tancuri se ciocnesc înaintea noastră și unul dintre ele se 
răstoarnă. Imediat auzim: „Sabotaj! Curtea Marţială!” Coloana se trans- 
formă într-o aglomeraţie dezordonată. Sînt doi morţi în tancul răsturnat. 
Un camion al aviației sosește în viteză, derapează și mătură în șanț o 
întreagă companie. 

— Asta și meritau! urlă aviatorul ieșit din minți. Noi, cei de 
la aviaţie, ne-am săturat. Armata își bate joc de noi încă de la înce- 
put. Transmisionist! Cheamă-l pe șeful Statului Major la mareșalul 
Reichului! 

— Raportez, domnule locotentent, că stația radio este 
inutilizabilă! 

— Sabotaj! strigă locotenentul în ceața vătuită. Îţi ordon să-mi 
faci legătura, iar dacă radioul ţi-a fost sabotat, marș la Berlin! 

— Da, domnule locotenent, răspunde transmisionistul, pocnind 
din călciie și făcînd stînga-mprejur, spre vest. 

Se oprește drept în fața tancului nostru unde, cățărat pe o șenilă, 
Porta se îndoapă cu peltea. 

— Cunoști drumul spre Berlin camarade? 

— O să-ţi ia cam mult dacă pleci pe jos! Vino cu noi la Moscova, 
mai sînt doar o sută șaizeci de kilometri. O să dai telefon de-acolo. 

— Ar fi bine, dar locotenentul mi-a ordonat să plec la Berlin și 
să-l anunț pe mareșalul Reichului că vrea să-i vorbească. 

— Ei, atunci dă-i drumul, un ordin este un ordin, orice bun ger- 
man o știe încă din leagăn. Mergi pe autostradă pînă la Smolensk, apoi 
la Minsk. La Minsk caută fintîna „Doamna care se p...”, ţi-o arată oricine. 
Poţi să-ți odihnești ciolanele la negustorul de grîne Ivan Domosliki, un 
ceh exilat, pe strada Ramasch. Dar bagă de seamă să n-ai aerul unui 
vagabond, căci vei fi denunţat într-o clipă fie nemernicilor de la poliție, 
fie partizanilor. Te va avea cel care va plăti mai mult. Se discută între 
cincizeci și o sută de mărci. Ca un caporal experimentat ce sînt, bănu- 
iesc că partizanii dau mai mult. Noi, cei din armată, sîntem prețuiți 
la cincizeci de mărci, dar de SS-iști n-au nevoie, prea s-ar lega la cap. 

— Crezi, într-adevăr, că un aviator face atîtea parale? 

— Bineînţeles, doar sînteţi o raritate în război. Nu vă vede lumea 
decît atunci cînd sînteți decoraţi și pe la chefuri. 

— Știu asta... 

— După Minsk, treci Drohobița aproape de Lemberg, și de acolo 
șoseaua te va duce direct la Berlin. Poţi s-o iei și pe drumul din nord, 
pe malul Balticii, dar ar trebui să treci prin Reval, unde-i plin de evrei 
și de SS-iști. Nu te-aș sfătui. Cît ai fi tu de aviator, dacă încapi pe mi.i- 
nile lor, ai terminat-o! Nici bandiții, nici SS-iștii nu se topesc după 
mareșalul Reichului. 

— Ești pindit în permanenţă de pericole pe pămîntul ăsta! 

— Așa-i. Uite! O să-ți spun povestea unui prieten de-al meu, 
domnul Niebelspang, negustor de sticle goale din cartierul berlinez 
Moabitt. 

Într-o zi, a trebuit să se ducă la Bielefeldt pentru că-i murise 
mătușa și primise o scrisoare de la notar. 


Mult stimate domnule Niebelspang, 

Mătușa dumneavoastră, doamna Leopoldine Schluchkebier, 
s-a stins legîndu-și funia de rufe a vecinului în jurul gîtului, 
înainte de a sări jos de pe scăunelul din bucătărie. În calitate 
de unic moștenitor, vă rog să-mi faceți cunoscut în cel mai 
scurt timp dacă acceptaţi moștenirea, ca și datoriile defunctei. 
Mă simt obligat să vă anunţ că vecinul solicită o nouă funie de 
rufe. 


„Uraaa!” strigase amărîtul negustor de sticle goale, gîndindu-se 
doar la moștenire, dar bucuria lui a scăzut brusc atunci cînd priete- 
nul său, Pupperman, negustor de haine vechi, i-a subliniat cuvintul 

„datorii”. Niebelspang, fără să-și plece urechea la acest sfat înţelept, s-a 
aruncat în primul tren spre Berlin. A ajuns acolo după miezul nopții, 
pe o ninsoare groaznică. Fără să stea mult pe gînduri, s-a dus drept la 
notar. „Care-i nebunul care sună la ora trei dimineaţa la ușa unei case 
respectabile?” a strigat în noapte o voce înțepată și lipsită de politeţe. 
Niebelspang a întins-o în cea mai mare viteză și s-a culcat pe o bancă 
în curtea mînăstirii. A doua zi de dimineaţă, pe jumătate mort de frig, 
s-a întors la notar, unde a semnat plin de încredere toate actele ce i 
s-au pus sub nas. 1 s-a explicat apoi că toată moștenirea constă într-o 
enormă datorie și că este complet ruinat. 

Ultima șansă a nefericitului rămăsese armata. S-a înrolat deci 
în 46 Infanterie și a intrat în Franța ca sergent. Era evident că Domnul 
își întinsese mîna deasupra lui. 

Artileria germană, reglînd focul de baraj prea scurt, a masacrat 
sărmanul regiment de infanterie și n-au rămas prea mulţi cărora să li 
se acorde Crucea de Fier. Niebelspang a primit-o deci pe aceea oferită de 
Corpul 10 de Armată. A fost mutat apoi la Corpul 9 ca motociclist-cu- 
rier și, din acea clipă, necazurile au început să se ţină scai de capul lui. 

Superbă era motocicleta ce zbura ca vîntul ducînd plicuri impor- 
tante. Era extraordinar vara, iarna mai puţin: zăpadă și toate celelalte 
neajunsuri. Într-o bună zi, curierul a fost trimis la Berlin într-o misi- 
une secretă, cărînd după el o servietă neagră cu vulturul pe ea, pentru 
a sublinia și mai bine că se află într-o misiune secretă. Prietenii l-au 
sfătuit s-o ia prin Stuttgart, acolo unde oamenii n-au decît un singur 
gind, să aibă cel mai frumos Mercedes. Dar imbecilul a preferat s-o ia 
prin Hamburg. La Breme a fost oprit de Schupos, cărora le-au trebuit 
patru zile ca să afle că doar mareșalul Reichului poate aproba des- 
chiderea servietei de piele. Au fost invitați să dea drumul curierului 
protejat de vulturul Reichului. Sărmanul meu prieten și-a continuat 
atunci drumul pe Via Dolorosa călare pe superba lui motocicletă cu 
marşarier și motor în linie. În apropiere de Hamburg a întîlnit un baraj 
format din negrii Regimentului SS Der Fiihrer. Se știau la Hamburg ca 
la ei acasă. L-au tirît pe motociclist pînă la cazarma Langehorn, unde 
l-au ţinut trei zile doar cu șuturi în fund. 

Apoi, tot călare pe motocicleta sa și cu celebra servietă sub braţ, 
a luat drumul Liibeckului, trezindu-se cu alte șuturi în fund de la poli- 
ție, pe motiv că nu ridicase braţul destul de sus pentru salutul hitlerist. 
Într-un târziu a ajuns la autostradă, în apropiere de Malle, dar n-a avut 
ceva mai bun de făcut decît să urce în spatele lui o tirfă cu dosar în 
regulă la poliția de moravuri. Puțin înainte de Willmanstadt, acolo 
unde erau înălțate spinzurătorile, jandarmii au pus mîna pe el. „Stai 
sau trag!” l-a somat un Unterwachtmeister, tip căruia în 1916, pe frontul 
de la Somme, un glonţ francez îi retezase mădularul. Era numit Miiller 
II, căci mai exista un Miiller la ambulanţe. „Spioni!” a strigat Miiller 
II. „Te sfătuiesc să mărturisești totul în cea mai mare viteză, căci nu-ţi 

merge cu mine! Sînt Unterwachtmeister Miiller II, Herbert Carl, de la 
poliția din Halle, și-am pus laba pe bandiți mai mari ca tine: doi asasini, 
patru tilhari, trei hoți și un trădător. Toţi au fost scurtaţi de-un cap!” a 
completat el mindru. „Deci, ești un prieten al Sovietelor și un inamic 
al Reichului. Camarazi luaţi-l pe sus!” 

Trupa de brute astfel aţițată și-a dat drumul, și-ţi închipui în 
ce hal era cînd a ajuns la infirmeria Poliției. A urmat un scandal mon- 
stru între căpitanul Sanerfleisch și Miiller I1 după o lungă convorbire 
telefonică purtată cu Berlinul. 

— Şi ce-mi spui mie toate chestiile astea? întreabă aviatorul. 

— Ca să te pregătesc pentru excursia ta la Berlin și pentru situ- 
aţiile ce pot să apară în Marele Nostru Reich Naţional-Socialist. 

— Protestez! strigă Heide. Înaltă trădare, propagandă în slujba 
inamicului. 

— Cine-i individul ăsta? se interesează aviatorul nedumerit. 

— N-avea grijă, fiecare circ cu clovnii săi. În compania a 5-a, 
clovn este „ta-majorul” Julius Heide. 

— Asta se vede! De altfel... 

— N-aveţi altceva mai bun de făcut decit să staţi la taclale? urlă 
0 voce de stentor în spatele aviatorului. V-am ordonat să porniţi spre 
mareșalul Reichului!? Douăzeci de genoflexiuni cu arma întinsă îna- 
inte, și dă-i bătaie! 

— Nu te lăsa prea mult pe vine, șoptește Porta, altfel efortul 
este prea mare. 

— Drepţi, Obergefreiter, mâriie locotenentul, înțelegind că-și bate 
joc de el. 

După cîteva clipe, aviatorul simuleză un leșin, metodă sigură, 
mai ales că astfel de exerciții disciplinare sînt interzise în armata ger- 
mană, căci se soldau cu rupturi musculare și întinderi de ligamente, 
iar o asemenea întîmplare te ducea la Curtea Marţială—un loc absolut 
dezagreabil. 

— Locotenentul ţi-a ordonat să iei poziția de drepți, spune Porta 
cu gura plină. 

Locotenentul se întoarce furios spre el. 

— Gura, caporal! Nu vezi că te afli în prezența unui locotenent 
de aviație? 

— Spune-i locotenentului că n-am băgat de seamă pentru că 
dorm. Conform regulamentului este interzis să-i enervezi pe conducă- 
torii de tanc sau să-i pui la corvezi, oricare ar fi ele. De cum se oprește 
tancul, conducătorul are dreptul să se odihnească. Ăsta-i ordinul șefu- 
lui meu, colonelul Hinka. 

Holbîndu-se la ei, locotenentul face stînga-îimprejur și pornește 
spre camionul răsturnat. 

— Mereu aceeași poveste, spune Porta iertător. Se reped ca leii 
și cad ca muștele. Dacă aș fi ofițer, n-aș vrea să am de-a face cu capo- 
ralii, aş face războiul fără ei. 

— Și l-ai pierde, glumește Barcelona. 

— Oricum este pierdut. Dar dacă aș suprima caporalii, l-aș pierde 
fără ca cineva să-și mai bată joc de mine. 

Sergentul-major Edel se apropie în stilul tradițional al sergen- 
ților-majori, cu mîinile în șolduri. Se oprește în fața tancului nostru 
și-i aruncă o privire ucigașă lui Porta. 

— Porta, bombăni Edel printre buzele lui subțiri și palide, o 
să-ţi sfirșești zilele atîrnat la capătul unei bucăţi de sfoară și aș minţi 
dacă aș spune că asta nu m-ar umple de bucurie. Ai face bine să cauţi 
să mori ca un erou, și asta cît mai repede. Caporal Porta, ești rușinea 
marii armate germane. Dacă Fiihrerul ar ști că te afli pe front, ar demi- 
siona imediat. 

— Cu respect vă fac cunoscut că poate ar fi mai bine să i-o adu- 
ceţi la cunoștință printr-o carte poștală. 

Sergentul-major Edel șterge putina. Știe din proprie experiență 
că nu-i bine să te pui cu Porta. Nu după multă vreme apar și jandarmii, 
dar nu mai apucă să se lege de noi, fiindcă mortierele rușilor încep iar 
să bubuie și primim ordinul de marș. 

Cu un hohot de rîs, Porta coboară în turelă, motoarele Maybach 
mirîie, șenilele scrișnesc. Războiul își adusese aminte de noi. 

Întotdeauna am simţit o profundă tristeţe la gîndul 
că poporul german, în care fiecare individ este atît de 
respectabil, luat la grămadă este absolut lamentabil. 


Goethe 

Comisarul de divizie Malanijin traversă cu pași 
măsuraţi salonul spitalului. În ciuda protestelor medicilor, 
smulse pansamentele răniților și le aruncă pe culoarul pe care 
zăceau resturi de uniforme și de echipament. 

— Nu sînteți decît niște chiulangii și niște porci! Ați 
merita cu toţii să fiți lichidaţi, dar n-am să fiu atît de crud, las 
soluția asta în grija fasciștilor. Voi da un exemplu, alegînd 
din hoarda asta de nemernici cîţiva care vor plăti și pentru 
ceilalți—și arată la întîmplare zece soldaţi cu bandaje 
sîngerînde. Gunoaielor! Vă cocoloșiţi într-un pat de spital în 
timp ce concetăţenii voştri luptă pentru patrie și pentru Stalin. 

— Sînt rănit, tovarășe maior, răspunse soldatul Andrei 
Rutici, care tocmai își sărbătorea cea de-a optsprezecea 
aniversare. 

— N-ai cap pe umeri, n-ai două braţe și două picioare? 

— Ba da, dar sînt rănit la un plămiîn. 

— Atunci, unul singur ți-ajunge, hotări maiorul 
întorcîndu-se către medicul-șef, Acești zece bandiți sînt 
condamnaţi la moarte. 

Își aranjă centura și-și şterse cozorocul caschetei. 

— Și daţi-i bătaie! Lichidaţi-i într-o intersecție mare, ca 
să fie cît mai mulţi martori. 

„Termină! gîndi tînărul Andrei Rutici al cărui tată era 
ofițer superior pe front. „Nimeni n-o să-mi știe mormîntul, o să 
fiu aruncat în groapa comună ca să se șteargă urmele crimei.” 

În zori, cei zece condamnaţi au fost duși în intersecţie, 
iar răniții din spital, aliniaţi pe lîngă ziduri, un mare număr 
dintre ei susținuți de infirmieri. Primului condamnat i se 
aruncă o cîrpă pe cap. Salva răsună după aceea de zece ori. 
Ultimul era Andrei Rulici, dar, întrucît leșinase, au trebuit să-l 
ducă pe sus. Iar cum totul trebuia să se petreacă regulamentar, 
un doctor l-a făcut să-și revină în simțţiri înainte de a-i arunca 
zdreanţă pe față. 

Trei ore mai tîrziu, comandantul regimentului, colonelul 
Kubicev, află că Malanijin a fost ucis. 

— O sinucidere, se miră adjutantul. Nebunul s-a aruncat 
în fața unui tanc neavînd în nună decît pistolul-mitralieră, și a 
fost strivit. 

— Ce gunoi! mîrîi colonelul. Bine-a făcut! Ne retragem! 
Să mai rămînem aici ar fi o adevărată nebunie. Din cauza 
porcului ăstuia am pierdut jumătate din efectiv. Ordin de 
retragere în cea mai mare viteză. 

Coloana îl urmă, dar se ciocniră de trupele securității 
sovietice și fugarii din Regimentul 436 Vinători din Omsk fură 


goe pu vu 


cîțiva ca să-și primească glonţul în ceafă cîteva zile mai tîrziu. 

— Nicevo! spuse un bătrîn polițist. Ar fi trebuit s-o știe. 
Așa se întîmplă cînd te retragi. Mai bine ridici laba frumos și-l 
saluți pe Friț. Asta-i cea mai bună metodă ca să scapi. 


Mi-am pus căștile și microfonul căci tunurile PAK sosite în 
cursul nopții încep să ne piseze. 

Un perete de foc se înalță sîngeriu către cer. Trag cu grenade 
incendiare. Pădurea arde, pîrjolul se întinde, înghite lanul de porumb, 
iar soldaţii ce-și căutaseră adăpost în el fug transformați în torţe vii. 

Un tunet! Două P-IV explodează; resturile carbonizate ale solda- 
ților aruncate într-un brad se leagănă în vînt asemeni unor spînzurați, 
în timp ce fumul negru se ridică spre cer. 

— Blindate, înainte! comandă prin staţia radio colonelul Hinka. 

Cele două sute șaizeci de tancuri sînt dispuse în formație de 
luptă. În frunte și pe aripi P-IV, în spate P-III, cu demodatul lor tun 
de 5 cm, urmează, ca niște foxterieri arțăgoși, P-II, echipate de Skoda. 
Aerul vibrează de huruitul motoarelor. Poziţiile rusești sînt strivite, 
sute de soldați inamici terciuiți, o duhoare de fum albăstrui și otrăvit 
se înalță în urma coloșilor de oțel. 

Oprire bruscă. Tunurile aruncă limbi de foc. O coloană de flă- 
cări se înalță în poziţiile inamicului acolo unde au căzut grenadele cu 
fosfor. Tragem alternativ grenade cu fosfor și grenade explozive, apoi 

zdrobim totul sub șenilele noastre—răniţi sau morți. Un baraj de foc 
al artileriei ruse ne oprește brusc. 

— Înapoi pe drum! ordonă Bătrânul. Să rămînem în spatele arun- 
cătoarelor de flăcări și al mitralierelor. Dă-i bătaie, spune, împingîndu-l 
pe Porta cu virful bocancului. 

Tancul se tirăște deja pe drum, cînd descopăr un T-34 ascuns 
într-un pâlc de copaci. Turela lui se rotește, tunul s-a agăţat într-o cracă 
şi trăgătorul încearcă acum să răstoarne copacul. În cea mai mare grabă 
rotesc turela, cifrele și liniile dansează în vizor. Dacă inamicul se degajă, 
poate să tragă și sîntem pierduţi, totul depinde de cât de repede ne miș- 
căm. Rușii au comis o greșeală de neiertat: într-un T-34 nu sînt decît 
patru nătărăi, al cincilea, observatorul, a fost suprimat, ceea ce-l face 
pe ochitor să piardă un timp preţios, el trebuind să descopere și ţinta, 
să acționeze și comenzile. 

— T-34 la două sute de metri. Grenade, precizează Bitrinul. 

O flacără gălbuie și tancul inamic explodează. Un trup omenesc, 
aruncat pe tancul nostru, se împrăștie ca un fruct copt. Mai trimitem 
o grenadă cu fosfor în spatele tancului distrus ca să fim siguri că a dis- 
părut orice pericol, apoi strivim epava. Urcăm rambleul șoselei cînd o 
grenadă antitanc trece pe deasupra noastră. Porta înjură și smucește 
manetele. Cu șenilele clănțănind, ne cățărăm pe șosea în timp ce tunul 
de 75 trage lovitură după lovitură. Un pluton de infanterie este mătu- 
rat, răniții încearcă să se ascundă înainte de a fi transformați în terci, 
totul petrecîndu-se în lumina rece a farurilor. 

— Încărcaţi, ridicaţi ecranul de protecție, mormăie Micuţul. 

În aceeași clipă îi scapă un urlet de durere. Uitase că n-avea 
casca și se pocnise cu capul de membrana de protecție. 

— Doamne! urlă el, ștergîndu-și sîngele. Mă doare! 

— Nu te mai văicări atîta, ai o ţeastă ca o scorbură prin care 
șuieră vintul. 

— Distanţă cinci sute, ordonă Bătrînul. Grenade explozive, foc! 

Ca o pasăre de pradă, chiulasa înghite grenada. 

— Încărcați, trageţi siguranţa, continuă mecanic Micuţul, scăpîn- 
du-i lui Heide un șut între coaste și aruncîndu-l peste stația radio. 

— Ai făcut-o intenţionat, mișelule! 


31 


MOARTE ȘI VISCOL 


— Nu eu, piciorul meu. La mine s-a instaurat democraţia, toată 
lumea face ce vrea. 

Tancurile înaintează prin fumul înecăcios, PAK-ul inamic este 
distrus și una dintre roți aterizează pe turela noastră. Din artileriști s-a 
ales praful, dar din gura tunului vecin o săgeată de foc pornește spre un 
P-IV, deși tunul nu mai are decît doi servanți: un soldat și comandantul, 
toți ceilalți fiind morţi. Este un model cu care Piotr Vaska se mîndrește. 
Regimentul său de milițieni, format cu opt zile în urmă, este spulberat. 

— Bravo, Alex! strigă Piotr. Este al patrulea fascist nemernic 
pe care-l zdrobești! Lovește-i în plin pe porcii ăștia! strigă el în conti- 
nuare, hotărît să urmeze pînă la capăt indicaţiile comisarului: „Nu vă 
retrageţi nici măcar un pas." 

Cei doi servanți ruși, mînjiți cu noroi, nimeresc ţinta încă de 
două ori. O căpăţină de neamțţ, cu cască cu tot, aterizează lîngă ei, din- 
du-le un motiv de glumă. Semn bun! 

— Strivește-i! strigă Piotr, ca un fanatic. 

Trebuie spus că cei doi se luptă ca niște diavoli, nici unuia 
netrecîndu-i prin cap să fugă. De altfel, cel care ar fi încercat ar fi fost 
doborât pe loc. În urechile lor răsună țipetele comisarului politic: „Sol- 
datul sovietic este dator să ucidă cel puţin o sută de fasciști înainte 
de a se lăsa ucis. Cel care nu va îndeplini ordinul va fi considerat un 
trădător, iar familia lui va plăti. Trăiască Stalin, trăiască Armata Roșie!” 

— Direcţie PAK inamic, spune calm Bătrinul, cînd descoperă 
tunul antitanc al lui Piotr. 

— L-am ochit, îi răspund ca un ecou. 

Îi văd perfect. O explozie orbitoare, și comandantul rus zboară 
cît colo, iar servantul devine un terci. Tancul nostru îl tirăște o bucată 
de drum, un braţ atîrnă într-un capăt, un picior în cealaltă parte, iar 
trunchiul rămîne agăţat de blindaj. 

— Măcar dacă sîngele n-ar mînji în așa hal, meditează Porta 
ursuz. Nici dracu' nu mai reușește să curețe rablele astea. Dacă bunul 
Dumnezeu s-ar fi gindit și la tancuri atunci cînd a creat lumea, ne-ar 
fi dotat cu un sînge mai puţin lipicios, care să se spele doar cu un jet 
de apă. 

Traversăm încet satul. Două companii din 41 Infanterie zac cu un 


32 


Artileria antitanc 


glonţ în ceafă. Propaganda hitleristă declara că este opera NKVD-ului, 
dar printre cadavre n-am găsit decît tuburi de cartuș nemţești. Se zvo- 
nea că cei din SD executaseră trădătorii, de unde și interdicția de a te 
apropia de leșuri. O grenadă lansată de un mortier cade drept în mijlocul 
unei grupe din SD, și un braţ smuls, cu revolverul în mînă, aterizează 
în fața lui Porta care se grăbește să ridice obiectul însîngerat. 

— Camarazi! O dovadă a măreției armatei lui Adolf. Chiar și 
brațul smuls rămîne înarmat. Asta-mi aduce aminte de vremurile în 
care taică-miu pornea la război cu 67 Infanterie din Potsdam, purtînd 
buchete mari de trandafiri în entuziasmul cu care plecau să moară 
pentru Patrie. Din a treia zi au înțeles cu toţii despre ce era vorba și au 
întins-o, dar nu înainte de a scărmăna pielea unui vienez ce striga ca un 
trădător: „Moarte prusacilor!” În acel 67 era un sergent alcoolic pe nume 
Mateka, și toți erau de acord că nu mai întîlniseră un asemenea idiot. 

— De unde venea? întreabă Micuţul. 

— Din Praga. Maică-sa, o poloneză din Lemberg, se împerechease 
cu un geambaș evreu din Liban. Cumpăra cai din stepă și-i ducea în 
Scandinavia, niște gloabe atît de bătriîne încît trebuiau să le cănească 
părul înainte de a le îmbarca. Pe drum, le dădea fin cu sare ca să aibă 
pîntecele plin, iar celor mai răpciugoși le punea piper în fund ca să fie 
mai sprinteni. lar cînd nici piperul nu mai avea efect, le turna pe gât 
un litru de alcool cu arsenic, și-atunci să fi văzut ce ţanțoși deveneau. 

— Pînă la urmă, ce era cu sergentul Mateka? îl trase de limbă 
Bătrînul. 

— Uite că și uitasem de el. S-a prezentat căpitanului de dragoni 
și ăsta l-a încredinţat lui Josef Malan, un jandarm la fel de imbecil. După 
prima sticlă se acuzau reciproc de trădare, dar de la a treia începeau 
să cînte melodii patriotice, ca, pe urmă, braț la braţ, să pornească pe 
străzi. Într-una din aceste plimbări au întilnit-o și au luat-o pe sus și 
pe nevasta comandantului. Ea s-a plîns colonelului, iar ăsta a sunat și 
a început să țipe la căpitanul de jandarmi că nu păstrează ordinea în 
district. Căpitanul, beat mort, a bombănit ceva despre incident și, după 
încă o sticlă de Tokay, a adunat brigada de jandarmi și i-a împărțit în 
trei. Primii au încasat cîteva lovituri de cravașă, așa cum era în tradiția 
domnilor ofițeri, cea de-a doua grupă a primit regulamentarele șuturi 

în fund, iar cea de-a treia doar cîteva palme după ceafă, căci obosise 
deja. Căpitanul era binecunoscut ca un sărac cu duhul și tare spurcat 
la gură, mai ales cînd era beat, ceea ce se întîmpla mai mereu. După 
un torent de înjurături a început să le vorbească despre disciplină: 
„Nemernicii care, în plină stradă, îndrăznesc să pună mîna pe femeile 
ofițerilor trebuie să fie aduși la post cu cătușele la miini. Femeile, de 
asemenea, dar fără cătușe, în calitate de martor. Vite, rupeţi rîndurile! 
Să-mi veniți imediat cu raportul!” 

Căpitanul de jandarmi al districtului Zagreb era un imbecil 
perfect, așa cum am spus, și în fiecare simbătă se dezbrăca gol-pușcă la 
petrecerile ofițerești. Lucrurile deveneau și mai jalnice cînd se întindea, 
așa gol, în fața statuii lui Thihomil, în piața Hierre, cu o floare în fund, 
explicîndu-le trecătorilor că era o sirenă în excursie prin Muntenegru. 
Asta încă n-ar fi fost nimic dacă idiotul nu și-ar fi pus sabia pe coapsele 
goale și nu și-ar fi atirnat cascheta de mădular. Mai tîrziu s-a scuzat 
explicînd că o făcuse din pudoare, dar a fost pus în lanţuri. A doua zi 
temnicerul a fost retrogradat cu două grade pentru lipsă de respect față 
de un ofițer. Nu l-a ajutat cu nimic dacă a spus că astfel echipat căpi- 
tanul semăna ca două picături de apă cu un blestemat de civil. Deci... 

— Porta, strigă Bătriînul, depășit. Ne-ai timpit cu poveștile tale. 
Gura, și hai la drum, iar dacă nu te potolești, îţi tai limba. 

— Cum, adunătură de proști, chiar nu vreţi să știți ce au păţit cei 
din 7 Ulani cînd colonelul a primit cu dispreţ noile arme? „Puști-mitra- 
lieră, ăsta-i un rahat'—i-a explicat el adjutantului—,și o vom dovedi 
ducînd regimentul pe culmile gloriei. Cînd francezii vor zări superbele 
noastre uniforme albastre vor fi atît de speriaţi că vor uita de bleste- 
matele lor de mitraliere...” 

— Dacă mai scoţi un singur cuvînt, urlă Bătrînul furios, o să te 
alegi cu un glonţ în ceafă. Nu mai suport! 

Lîngă noi, un tun german se adăpostea în spatele unei bari- 
cade din utilaje agricole. Prima lui grenadă trece pe deasupra tancului 
T-34 din frunte. O scurtă corecție, și a doua lovitură merge în plin, iar 
servanțţii îl aclamă pe ochitor—o cătană bătrină. cu nervi de oțel. așa 
cum trebuie să fie un artilerist. Lovitura își atinge ţinta, dar totul se 
transformă într-o ploaie de scîntei, căci grenada lovise turela. 

— Foc! urlă ofițerul dezlănţuit. 

Același rezultat. Ca și cum ar fi tras cu boabe de mazăre. 

— Ce-i cu monstrul ăsta?! E primul T-34 în care trag! Și ni se mai 
spune că rușii sînt la pămînt. 

Servanţii contemplă înspăimântați gigantul, șenilele lui asurzi- 
toare, flancurile înclinate și tunul enorm ieșit din turela cu stea roșie. 

— Foc de voie, mereu în același loc! strigă disperat. 

Nici un rezultat. Plouă cu lovituri pe monstrul sforăitor. Un 
camion aflat în calea lui se transformă în pulbere. Turela se deschide 
și o siluetă îmbrăcată în piele îi amenință cu pumnul pe cei din bateria 
anticar. Servanții fug îngroziți. Unul dintre ei cade secerat de un glonț 
tras din T-34. Cei patru oameni din tanc izbucnesc în rîs, au reușit să 
răzbune acum trista soartă a tancurilor BT-5 zdrobite de noi ca niște 
coji de ouă la începutul campaniei. 

— De ce nu vine odată, să se sfirșească totul! geme comandan- 
tul bateriei. 

— Își savurează superioritatea, îi răspunde ochitorul, un caporal 
aflat sub arme din 1939. 

Inamicul cotește încet, ţeava tunului uriaș de 7,65 coboară. 
Un urlet, flăcări, o mare de foc la liziera pădurii și un cuib de mitrali- 
eră german s-a volatilizat. Aceeași soartă are și o baterie de mortiere. 
Motoarele diesel trepidează, limbi de foc ies pe gura eșapamentului și 
o duhoare de ulei ars își poartă otrava peste barajul antitanc. Ochitorul 
își aprinde ţigara cu o crenguţă în flăcări și. cu un suris amenințător, 
arată comandantului tancul inamic. 

— Hans, ai pierdut războiul. Nu va trece mult și națiunea stăpîni- 
lor va fi trecută prin ciur şi prin dîrmon de sclavii ei. Îi întinde bidonul. 
Ia o gură. Cînd ești suficient de beat, moartea nu mai e nici o scofală. 

— Crezi că mi-e frică să mor? spune ofițerul fixînd îngrozit tan- 
cul inamic ce scruta pădurea cu reflectorul 

— N-am mai încercat-o niciodată, zimbește strimb omul. Dacă 
indivizii din sicriul ăla de fier ne vor trata corect, nici nu vom ști cînd 
am murit, altfel s-ar putea să fie neplăcut. 

— O să am grijă singur de sfîrșitul meu, spune ofițerul trăgiînd 
piedica revolverului P-38. 

— Adolf n-o să se bucure. În acești doi ani ai devenit eroul regi- 
mentului și ai fost citat pe ordinul de zi, iar acum îţi zbor creierii în 
fața acestor secături. Faci patria de rușine! 

— Destul! Dracii roșii ne vor zdrobi într-o clipă. 

— Sperai altceva? rînjește artileristul. Credeai că Ivan va capi- 
tula în fața primei căști de oțel germane? Și dacă ne-am preda și am 
termina războiul într-un lagăr de prizonieri? 

— Bolșevicii or să ne curețe. 

— Bancuri. Nu-s chiar atît de răi. Taică-miu a fost prizonier la 
ei timp de opt ani după ultimul război, așa că știu. De altfel, a și deve- 
nit comunist. 

— Și ce spun de asta băieţii lui Adolf? 

— L-au trimis pe bătrîn la Fuhlsbuttel. Într-o zi a reușit să treacă 
de gardul de sîrmă ghimpată, dar Oberscharfiihrerul Zack a pus câinii 
pe urmele lui. Ce contează, îmi pică mie-n labă acest Zack. 

— Habar n-aveam că ciobăneștii se dau la om. 

— Poţi să-i dresezi să facă ordine. Sînt singurii care au putut fi 
învățați să alerge cu mine antitanc în spate. Cu dogii englezi nu le-a mers. 

Tancul T-34 era doar la cîțiva metri de baricadă și se oprește 
pentru o clipă. Monstrul domină tunul PAK asemenea unui munte 
de oţel și mirosul de ulei ars îi învăluie pe servanții paralizaţi de frică. 
După ce strivește totul sub șenilele late, mastodontul alunecă pe fiare 
într-un muget asurzitor, stropind în jur cu apă, sînge și noroi, și rămîne 
cu botul înfipt în tranșee. Ochitorul se rostogolește într-o parte. Calm, 
leagă trei grenade în jurul unei sticle cu benzină și se cațără, nebun 
de ură și răzbunare, în spatele mașinăriei inamicului. Trage cu dinţii 
siguranța grenadelor, aruncă explozivul și se culcă la pămînt. Șenila 
cedează, tancul se oprește cu motorul ambalat, dar nu-i mai rămîne 
decît să se învirtă pe loc asemenea unei muște cu picioarele smulse. 
Cu pușca-mitralieră pregătită, ochitorul se ascunde în spatele a ceea 
ce fusese un camion. Vede imediat cum trapa turelei se deschide și 
trei oameni în combinezoane de piele sar afară ca să repare șenilele. 
Doar pilotul rămîne la bord. 

Arma trosnește. Cei trei ruși sînt morți. Își scoate atunci din 
tașcă o grenadă de mînă, îi trage siguranţa și așteaptă. 

În câteva clipe apare și ultimul dintre ruşi, căutîndu-şi cama- 
razii. Grenada zboară și tancul sfirșește într-o jerbă de foc. 

Artileristul o pornește încet spre pădurea din apropiere, numai 
bine să fie surprins de un P-IV german, care-l strivește sub șenile. Din 
erou n-a mai rămas decit o baltă de sînge și o cască de oţel turtită. 

Ai noștri cad pe capete sub focul rușilor. Primele poziții sînt date 
peste cap; se luptă corp la corp, cu baionete, cu lopata; lovind primul, ai 
o șansă. Sosesc în ajutor pionierii cu aruncătoarele de flăcări și o piînză 
de foc acoperă pămîntul; duhoarea de carne arsă te face să verși, iar o 
mitralieră latră singuratică prin gura de aerisire a unui beci. Grenadi- 
erii atacă sediul Partidului aflat în flăcări, secerîndu-i fără milă pe cei 
care ieșeau cu mîinile sus. Nu mai sînt oameni, ci monștri însetați de 
sînge, bucuroși la vederea cadavrelor. Tancurile trec zgomotoase prin- 
tre ruinele fumegînde. O grupă se adăpostește lingă un zid, iar două 
mitraliere trag la unison; una dintre ele este în mîinile lui Heide, care 
rînjește sadic. 

— Sînt ai noștri, imbecilule! Nu mai deosebești griul de kaki? 

— Isuse! geme Heide. Ce-am făcut! 

— Fiihrerului nu i-ar merge la inimă invocarea unui evreu. 

— Isus n-a fost evreu. Rosenberg a spus-o. Era arian! 

— Asta-i cea mai bună poantă pe ziua de azi! strigă Bătrinul de 
pe turelă, izbucnind în râs. 

Îl întrerupe o explozie: tancul se înclină periculos; o conductă 
de benzină s-a rupt și benzina ţișnește în interior. 

— Avarie la șenila stingă, ne-o trîntește Porta calm. Vehicul în 
pană. 

Oprește motorul și trage o dușcă de votcă. Bătrînul deschide 
oblonul cu grijă. Lingă noi ard două P-IV, scoţind nori de fum înecă- 
cios; echipajul carbonizat atârnă de blindaj. În sat, lîngă fintină, zac 
mai mulți grenadieri uciși. 

Par că dorm, dar din colțurile gurii li se preling fire de sînge. Au 
fost uciși de aceleași bombe cu aer comprimat ce tocmai își făcuseră 
apariția. 

— Un adevărat măcel, mormăie Stege. 

Colonelul Hinka privește prin binoclu tancurile T-34 care se 

pregătesc pentru un nou atac. E prima oară cînd sîntem atacați de aceste 
tancuri întilnite pînă acum doar ca susținere a infanteriei. Cheamă 
imediat prin staţia radio toate echipajele regimentului. 

— Atenţiune, îi auzim vocea calmă. Singura noastră șansă este 
mobilitatea. Nu vă pierdeţi capul. Înainte! Vă apropiaţi la patru sute 
de metri, le trageţi una după ceafă și schimbaţi imediat direcția de 
mers. Punctele sensibile ale unui T-34 sînt turela și șenilele. Mișcaţi-vă, 
înainte de orice, mișcaţi-vă! Nu vă opriți să trageţi, trageţi din mers! 

— Mai repede, mai repede! comandă locotenent-colonelul Moser. 

Echipajele sovietice freamătă de bucurie văzînd că nemţii au 
ajuns în bătaia tunului. Căpitanul Gorelik se vedea deja învingător în 
tancul său nou-nouţ, cel mai mai bun din lume, fără nici o îndoială 
graţie concepției sale de avangardă. Inginerii care făuriseră acest emi- 
sar al morții se gîndiseră la sezonul noroios de aici, și șenilele sale sînt 
atît de late, aproape comice, însă ideea a fost preluată de constructorii 
străini. Caroseria amintind de o broască țestoasă și tunul lung de 75 
sînt și ele o găselniță. 

La aproape o mie patru sute de metri de inamic, iată că tan- 
curile germane se împotmolesc! Echipajele manevrează cu disperare, 
încercînd să iasă din noroi, dar nu fac altceva decît să se afunde mai 
rău. Sosesc în grabă pionierii cu buldozerele. Rușii trag, dar pentru 
fiecare pionier căzut, un altul apare din pădure și-i ajută pe ceilalți să 
tîriie trunchiuri subțiri de copaci în faţa tancurilor. 

Tarris, comandant de grupă în compania căpitanului Gorelik, 
tremură de fericire. Este un bătrin soldat, decorat cu Zolostava Zvezda, 
care renunțase de bună voie la postul lui comod, din garnizoană, la 
numai trei zile după declararea războiului. Priveşte plin de satisfacție 
cum tancurile inamice se înfundă în noroi și se umflă în pene. „Fie- 
care lucru la timpul său! Lasă-i pe porcii de fasciști să obosească, vor 
deveni o pradă ușoară!” Venise clipa răzbunării pentru ziua în care 
căzuse prizonier la Kiev. Cîtă umilință, cîtă rușine! Patru zile într-un 
lagăr german în care biciuise cu mîna lui trei dintre soldații săi fiindcă 
acceptaseră să colaboreze cu nemții. Reușise apoi să evadeze, să se 
întoarcă în liniile sovietice și să-i denunțe pe cei trei nefericiți. Dacă 
s-ar fi întors vreodată, îi aștepta un glonţ în ceafă, dar pînă atunci se 
ocupaseră de familiile lor. Doar cei cu totul devotați aveau dreptul la 

viață. „Omoriţi-i!” spusese Ilia Ehrenburg în discursul ţinut în fața trupe- 
lor blindate ce se îndreptau către front. „Omoriţi-i chiar și în pîntecele 
mamelor lor!” Astea erau cuvintele lui pline de patriotism. 

— Honig! strigă colonelul comandantului primului batalion. 
Am ordonat să atacați pe toată linia frontului, iar voi ați rămas grupați. 

— Domnule colonel, afurisitul ăsta de noroi! Ne-am împotmolit, 
tancurile se duc la fund. Doar compania a 2-a a reușit să treacă, dar 
Ivan poate să-i facă zob în orice clipă. 

— Păstraţi-vă sîngele rece! Vă trimit ajutoare, iar batalionul 2 
vă va acoperi. Folosiţi grenade fumigene. Inamicul n-o să tragă decit 
dacă este sigur de ţintă. 

Batalionul dispare într-un nor galben, otrăvitor, dar inamicul 
atacă asemenea unui pinten de oţel, fără să-i pese de noroiul peste 
care trece zburind datorită șenilelor late. 

De la patru sute de metri, tragem grenadă după grenadă, cotim, 
înaintăm, ne retragem, într-o continuă mișcare. Germanii sînt supe- 
riori rușilor în mobilitate și viteză. Rezultatul întrece orice așteptare! 
Tancurile rusești își strică formația. 

— Drace! urlă căpitanul Gorelik, nebun de furie. Știe că îl așteaptă 
plutonul de execuţie sau transferul într-un regiment disciplinar. Încăr- 
cați mai repede, javreloir! le strigă el soldaţilor lui. 

În raza periscopului nostru, în centrul vizorului, apare un nor 
exploziv, roșu-sîngeriu: tancul locotenentului Sireurirski este lovit în 
plin. Și trei alte redutabile T-34 sînt distruse. Tarris este din ce în ce 
mai furios. Și-a ratat de peste douăzeci de ori ținta, pentru că inamicul 
nu stă locului. 

— Tarris, ce propui? se aude în radio vocea îngrijorată a 
căpitanului. 

Plutonierul nu-și mai încape în piele de fericire. E prima oară 
cînd un ofiţer atât de sigur pe el îi cere părerea. Își înghite scuipatul 
pe care l-ar fi trimis în ceafa șoferului, ocolește trei infanteriști care 
fug în bătaia mitralierelor sale, deschise trapa turelei și se sprijină în 
coate. Zimbește sub casca din piele neagră. 

— Tovarisci kamandir, să folosim noile aruncătoare de flăcări. 
Asta o să-i sperie niţel. Să intrăm în pădure și să-i atacăm din flanc. Sint 
obișnuiți să vadă inamicul retrăgîndu-se, așa că o să le facem o surpriză. 

Dar căpitanul Gorelik are motive întemeiate să fie îngrijorat. 

În apropierea fiecărui T-34 se află câte un tanc german care scuipă foc. 
— Cum naiba au făcut-o? se întreabă căpitanul. Nu-s chiar așa 
de proști. 

Dă ordinul de retragere la adăpostul pădurii, dar tancurile P-IV 
le calcă pe urme. Acum simt pămîntul ferm sub picioare, iar dacă un 
tanc ia foc, echipajul coboară, continuînd lupta cu mitraliera în mînă. 
Tancul nostru ia foc chiar înainte să ajungem la fluviu. Auzim imediat 
ordinul comandantului: 

— Tancul în flăcări, evacuarea! 

Ne culcăm la pămînt în apropierea tancului arzînd, dar nu 
putem să-l abandonăm înainte de a fi complet calcinat. Bătrinul știe 
că-l paște ștreangul dacă nu respectă ordinul, iar ăsta nu vrea să ardă, 
doar fumegă. 

— La naiba, înjură Porta. De obicei drăcia asta arde de n-ai timp 
să ieși din ea! 

Micuţul pregătește o mină T și o aruncă prin oblonul lateral. De 
data asta chiar nu mai rămîne nimic din el, și fugim în lăstăriș unde 
zăceau trei cai morți. Ce biftec pentru Porta! 

Deodată, zgomot de șenile! Ce să fie oare? T-34. Mă rostogolesc și 
mă înfund cu disperare în noroi. În ceața ce ne înconjură, zăresc în turelă 
comandantul cu uniforma neagră, lucioasă. Porta sare ca o nevăstuică 
și aruncă o grenadă în turela deschisă, chiar în spatele comandantu- 
lui. O explozie asurzitoare. Comandantul este proiectat la patruzeci 
de metri în aer, iar oamenii din echipaj sar la pămînt transformați 
în torţe vii și se rostogolesc pe covorul de frunze uscate, încercînd să 
stingă flăcările ce-i cuprind. 

— La moarte! strigă Bătrinul, scoțindu-și arma. 

Îi curățăm pe toţi. Ne ascundem într-un cuib de mitralieră pără- 
sit și Micuţul pregătește deja una dintre arme, cînd Bătrinul strigă 
îngrozit: „Înapoi! 

În spatele nostru, un T34 înaintează prin lăstăriș. Monstrul verde 
se clatină înainte. Pînă la gât în noroi, tremurînd de spaimă, văd pîn- 
tecul de oţel alunecînd peste mine... inima îmi stă, mă sufoc. Pe urmă, 
văd cerul gri și simt ploaia pe faţă... Sînt încă viu? 

Germanii sînt un popor cu principii. Dacă o idee le intră 
bine în cap, sînt convinși de adevărul ei și nu renunţă la ea 
decît cu mare greutate. 


Lenin către ambasadorul Turciei, 
Ali Fuad Pașa, 
Moscova, 3 aprilie 1921 


„Dascălul” Porta 


Comandanții corpurilor de armată și ai diviziilor erau 
adunați în salonul mare, în care lumina lustrelor scălda 
decoraţiile, făcînd să le strălucească nasturii de metal. Fumul 
țigărilor șerpuia spre tavan. Atmosfera era gălăgioasă și 
veselă, se bea șampanie și se toasta pentru apropiatul sfirșit al 
războiului. 

Generalul Guderian, măturînd pămîntul cu mantaua 
sa lungă din piele neagră, strinse mîna mareșalului von 
Bock, vechiul său camarad, și, cu voce scăzută, cei doi ofiţeri 
comentară ultimele noutăţi. Apoi mareșalul se apropie de masă 
și răsfoi documentele. 

— Domnilor, Fiihrerul a ordonat să atacăm Moscova 
începu el emoționat. Prin această campanie de mare anvergură, 
începe ultima etapă a războiului. Moscova va fi cea mai mare 
victorie din istorie, și este cea mai mare onoare pentru armata 
noastră să strivească monstrul comunist. 

Ofiţerul se întoarse spre harta uriașă, suspendată pe 
perete. 

— Operaţiunea Typhon se va desfășura în doi timpi. Mai 
întîi, străpungerea frontului vestic sovietic la nord și la sud 
de autostrada Smolensk-Moscova. Apoi, gruparea unităților 
blindate spre Viasma. Urmează distrugerea și punerea pe fugă 
a ultimelor unităţi ale inamicului, încercuirea și cucerirea 
orașului. Un plan îndrăzneţ, domnilor! Sînt angajate în 
asaltul asupra Moscovei douăzeci și patru de divizii blindate și 
patruzeci și șase de divizii de infanterie. Armata dispune de trei 
săptămîni pentru a parcurge acești trei sute de kilometri, deci 
este timp suficient. În patru săptămîni, Fiihrerul va asista la 
defilarea armatei în Piaţa Roșie, rebotezată Piaţa Adolf Hitler. 
Bătrînul ofițer cu nas de vultur se înăltă pe vîrfuri. Fiihrerul este 
un geniu! 

— Dumnezeu știe ce e, șopti generalul de tancuri von 
Hiinersdorff la urechea generalului Hoepner. 

— Dacă ar fi fost genial, rînji Hoepner, n-ar fi renunțat 
la ocuparea Smolenskului în vara asta, cînd Moscova era total 
descoperită în faţa blindatelor noastre. Clausewitz amintește 
mereu că nu trebuie să abandonezi ideile cu care ai pornit la 
drum decît în cazuri extreme. 

— Fiihrerul l-a studiat pe Clausewitz, îi întrerupse 
generalul-locotenent Conradi. Cînd și-a trimis trupele în 
Ucraina, în loc să ocupe Moscova, avea motivele sale. Eu cred în 
Fiihrer, continuă el, fixîndu-l ameninţător pe generalul Hoepner. 

— Ce credeţi despre planul de atac? și Hiinersdorff se 
întoarse spre generalul Strauss. 

— Oficial, vom reuși, cum ar putea să fie altfel? spuse 
acesta, izbucnind în rîs. 

— Și neoficial? insistă Hiinersdorff cu un zîmbet șui. 

— Dacă aș spune-o, aș fi numai bun pentru Curtea 
Marțială, îi răspunse generalul de artilerie. 

— Aveţi îndoieli? 

— Caporalul ăsta din Boemia a așteptat prea mult, 
murmură Strauss. Planul o fi el îndrăzneţ, dar e și stupid. A 
venit toamna, ploile ne ameninţă, iar dacă plouă putem să ne 
facem bagajele. Rușii știau despre ce-i vorba și sînt tenaci. Dacă 
pierd Moscova, prestigiul lor s-a dus pe apa sîmbetei, deci se vor 
lupta ca dracii pînă la ultimul om. 

— Armata noastră este cea mai bună din lume! sublinie 
von Hiinersdorff, Dacă nu se schimbă vremea, o să întirziem, 
darva trebui să ne zbatem zi și noapte înainte de sezonul 
mocirlos. 

— Și echipamentul de iarnă? întrebă prudent generalul 
Hube. 

— Fiihrerul l-a scos din fabricaţie, îi răspunse mareșalul, 
cu un aer condescendent. Să vorbeşti de echipamentul de iamă, 
ăsta-i defetism. Războiul se va termina înainte ca noi să avem 
nevoie de așa ceva. Echipamentul de iarnă, distribuit deja 
unora dintre divizii, va fi strîns și trimis în depozit. Este ordinul 
Fiihrerului, domnilor. 

Unii dintre generali se priviră cu subînţeles, dar nici 
unul nu deschise gura. 


„Dascălul” Porta 


Ne risipisem pe sub copaci. Cădeau frunze ruginii. Încă o zi 
călduroasă de toamnă, așa cum doar în Rusia poți afla. 

În spatele liniei frontului, regimentul aștepta la refacere. Din 
cele două sute de tancuri, nu ne mai rămăseseră decît șaisprezece: șai- 
zeci și opt la sută din efectiv fusese distrus, începuseră să apară întăririle. 
Ni se oferiseră cinci zile de repaus. Unii pretindeau că sînt cele mai 
frumoase zile ale războiului, căci intendența comisese o superbă eroare! 
Compania continua să primească, rațiile pentru două sute douăzeci 
de oameni, deși nu mai erau decît șaizeci și trei! Furierul nu-și credea 
ochilor cînd ne vedea atît de puţini. 

— Ce să mă fac? geme el. Am semnat pentru două sute douăzeci 
de oameni! De ce naiba, încăpăținaţilor, vă lăsați uciși de aceste secături 
înainte de a-mi fi livrat eu rațiile? Cineva ar trebui să vă pedepsească. 

Ne dondănim pe-ndelete, furierul rezistă chiar și în fața ame- 
nințărilor Micuţului. Mulțumită Domnului, colonelul Hinka, trecînd 
pe acolo, dă ordin să ni se dea totul. Deci, iată-ne întinși în livadă și 
punînd pe noi în două ore cel puţin un kilogram! Porta nu numai că-și 
hăpăie raţia, dar pune mîna și pe cele ale companiei a 4-a. Stă răscră- 
cărat pe un butoi gol de ulei, ceea ce-i rezolvă problema de a alerga 
mereu la budă. La urma urmei, totul are un aer foarte distins: fumează 
trabuc și se soarbe coniacul din pahare. Cum era o zi mare. Porta își 
pusese monoclul și Micuţul își înfipsese două pene de găină la melon. 
Este de altfel prima ocazie în care ne descălțasem în ultimele șase 
săptămîni. Un deliciu! 

— Pastorul batalionului le cam trage la măsea, remarcă Micu- 
ţul între două înghițituri de coniac spălate cu bere. Prea-sfinta mutră 
era atît de ameţită aseară, că-i făcea curte babei cocoșate din coliba 
luntrașului. O pipăia așa cum ar pipăi un evreu un pumn de galbeni. 
Din păcate, în noapte mai mult am auzit decît am văzut, dar turna în 
el ca o butie spartă. S-a dus buhul despre el încă de la Leipzig unde nu 
mai voia nimeni să-l primească. În timpul ultimei predici, căzuse din 
amvon drept în braţele comandantului, chiar cînd amintea parabola 
paraliticului! 

— Ia uite, spune Porta, asta-mi amintește de vremurile în care 
eram dascăl la preotul Kurt Winfuss din Miinchen. Preotul ăsta era un 
imbecil înfumurat care-și băga mereu nasul acolo unde nu-i fierbea 

oala. Într-o bună zi ne-am hotărât să verificăm zvonurile tot mai dese 
despre imoralitatea și depravarea orașului și am început, bineînţeles, 
cu Hofbraiihaus, unde se-nghesuiau toți pungașii ca să se-ndoape. Am 
ajuns acolo pe la opt, cînd era plin de nu mai puteai să arunci un virf 
de ac. Erau cu toţii acolo, inclusiv preotul, și ne-am adunat într-un 
colț ca să ne facem un plan de bătaie. „Porta—mi-a spus fața biseri- 
cească—am toată stima pentru tine. Ești iute, modest și înţelegi rostul 
preoțimii în campanie. Nu te-am văzut niciodată bind sau fumînd, nu 
mi-ai șterpelit nici măcar o picătură din vinul de împărtășanie, și n-am 
auzit să te fi încurcat cu vreo muiere. De altfel ești un bun camarad și 
contabilul m-a asigurat că nu ceri niciodată bani în avans. Am remar- 
cat de asemenea că economisești hîrtia și folosești cămășile și de două 
ori atunci cînd se poate. Nici un alt dascăl nu te depășește în timpul 
slujbei și nu greșești niciodată răspunsurile. O să-ţi încredinţez deci 
o misiune importantă și periculoasă, dar să nu te lași înfrînt! Intră în 
această cârciumă plină de pungași, și vezi ce se întîmplă. Uite zece 
mărci ca să nu cheltuiești de la tine. Eu o să urc în salonul de sus, unde 
sînt ofițerii, iar mîine vom face un raport despre ceea ce am văzut. Ne 
întîlnim la nouă, la capelă.” 

M-am întîlnit nas în nas cu subofițerul-contabil Balko, plin de 
voie bună. I-am făcut cinste cu o stacană de patru litri înainte de a-i 
cere cele șapte sute de mărci pe care mi le datora. 

— Încă de pe atunci făceai pe cămătarul? întreabă Barcelona 
Blom. 

— Eram un om de afaceri cu mult înainte de a-mi începe cariera 
de dascăl la Miinchen. 

— Şi preotul nu bănuia nimic? se miră Bătrînul. 

— Nu. Știa despre mine doar ce-i dădeam eu voie să afle. Deci, 
pentru a termina povestea, închipuiți-vă că superiorul meu a intrat 
într-o companie deșucheată în salonul ofițerilor. S-a îmbătat în așa 
hal, că la ora nouă, la capelă, de-abia se mai ținea pe picioare. Era atât 
de beat, că era gata să mi-o ofere pe micuța de care, bineînţeles, nu 
se atinsese niciodată! Mai tirziu a început să-mi facă propuneri ruși- 
noase, apoi a început să plîngă cerîndu-mi să-l pedepsesc pentru că 
a păcătuit. Ceea ce am și făcut cu mare plăcere. Din păcate, l-am lovit 

atât de tare, că a ajuns la spital, trîntindu-mi și un raport la regiment. 
Mă acuza că-i urinasem în cizme, ceea ce făcuse el însuși, căci banda 
de ofițeri de la Hofbraiihaus îi dăduse și laxative ca să-și bată joc de el! 
M-am ales cu trei săptămîni de arest; colonelul s-a opus la o pedeapsă 
mai mare. În tot acest timp, preotul mahmur s-a mai liniştit, mi-a dat 
un pachet de ţigări, ba chiar a vorbit și cu temnicerul să se poarte fru- 
mos cu mine. Eram un om cu teamă de Dumnezeu, dar am fost dus 
pe căi rele de mirșavi! A doua zi mi-a trimis ordonanța cu un coș cu 
de-ale gurii și cu o Biblie legată în verdele speranţei. Pe pagina de gardă 
scrisese: „Soldat, întoarce-te către Domnul Dumnezeul tău, nu uita să 
te rogi, și steaua speranţei va străluci în întunecata celulă.” Oricum, 
lumina nu-mi lipsea grație lămpii cu acetilenă, așa că Isus putea să-și 
economisească bateriile. Camaradul meu de celulă, un soldat de la 
Calea Ferată, știa să imite toate animalele. Era profesionist și, înainte 
de a intra în armată, o făcea mai ales în fața țăranilor care se amuzau 
teribil auzind un burghez grohăind ca porcul sau cotcodăcind ca găina. 
De fapt, ocupam celula condamnaților la moarte al cărei zid plin de 
miîzgălituri era foarte interesant. Unul dintre ultimii pensionari scri- 
sese scurt și milităros: 


Adio bandă de cretini! 

Sergent Paul Schluntz 

M-am născut în aceeași zi cu Fiihrerul, pe 20 aprilie. 
Din păcate el n-o va mierli o dată cu mine. 


3.9.3 


Un filozof, oaspete al celulei nouă, scrisese pe plafon: 


La urma urmei, ce-i marxismul? 
Bunica neariană a naţional-socialismului. 


În a patra zi, preotul a venit să ne vadă şi, pentru a-i face pe plac, 
ne-am împărtășit. Totul devenise de-a dreptul solemn cînd soldatul 
a început să hohotească de plîns, ceea ce ne-a costat încă opt zile de 
arest pe motiv că l-am batjocorit pe preot. 

— N-aveţi decît să jurați că v-aţi călugărit! ne-a amenințat colo- 
nelul. O să aveți acum parte de mai mult decît v-aţi dorit, o să haliți 
Biblie cu sîrmă ghimpată! 

Nici nu știa câtă dreptate are. S-a terminat cu leneveala! În rîn- 
duri strînse, infanteriștii ruși, echipați în kaki, acoperă cîmpul. Mii 
și mii de oameni sosesc valuri, valuri prin iarba unduitoare a stepei. 
Infanteria germană, în gri-verzui, pare o picătură de apă în comparaţie 
cu hoardele care, nepăsătoare în fața focului nostru susținut, atacă la 
baionetă. 

Într-o fugă dezordonată, infanteriștii noștri își abandonează 
poziţiile; ofițerii încearcă să-i oprească, arme germane trag asupra sol- 
daților germani, dar oamenii, cuprinși de panică, trec peste trupurile 
ofițerilor. Patria, bineînţeles, dar pielea trebuie salvată mai întâi. Pe 
cer apare semnalul pentru artilerie; un îngrozitor tir de baraj cade 
peste ruși destrămînd hoarda sălbatică. Tancurile înaintează încet și 
urcăm o colină de pe care privirea ajungea pînă departe în zare: nu se 
văd decît ruși, ruși peste tot! 

Susținind infanteria, tancurile pătrund printre ruine. Oţelul 
freamătă; sîntem cuprinși de febra vinătorii, ridem cînd nimerim ținta 
fără să ne gîndim măcar o clipă că omorim oameni. 

Timpul încremenește, iar căldura este insuportabilă în această 
zi de toamnă. Ne luptăm de o oră, de cinci? Nu știm. Vînători de tancuri, 
ascunși printre ruine, încearcă să ne arunce în aer cu minele lor mag- 
netice. Îi ardem cu aruncătoarele de flăcări plini de o bucurie sălbatică. 

— Sintem atacați de tancurile inamice! zbiară radioul. 

Trei sau patru sute de T-34 apar pe culmile dealurilor de la ori- 
zont. Într-un vuiet apocaliptic, deschid focul toate odată. Pământul se 
cutremură sub acest infern; primele T-34 ard, dar într-un timp record 
nenumărate P-IV sînt făcute ţăndări, iar fumul negru urcă în coloană 
spre cer. Din echipaje au scăpat puţini, cei mai mulți au dispărut în 
oceanul de foc—soarta obișnuită a tanchistului. 

Deodată, mai multe T-34 cotesc și dispar în cea mai mare viteză 
în spatele dealurilor. O clipă am crezut că fug, dar nu! Este doar o mane- 
vră. Se întorc în forță și străpung fără să se oprească liniile infanteriei 
noastre la cîțiva kilometri spre nord. Porcii utilizează o tactică germană: 

separă unul din flancuri de grosul trupei și pe urmă îl macină încetul 
cu încetul. 

Colonelul Hinka înțelege imediat primejdia și dă ordinul de 
adunare. Trebuie abandonaţi sorții băieţii din tranșee ca să salvăm 
blindatele! Ne oprim cîteva clipe să luăm răniții aruncați fără milă 
prin oblonul din spate. N-avem timp să ne purtăm cu mănuși. Nefe- 
riciţii se înghesuie cum pot, pe blindajul frontal, pe turelă, în lungul 
vehiculului, acolo unde trebuie să faci eforturi supraomenești ca să te 
mențţii agăţat atunci cînd tancul se balansează pe lin teren accidentat. 
Se aud strigăte sfișietoare: 

— Camarazi, luaţi-ne cu voi! Nu ne abandonaţi! și mîinile întinse 
ne imploră. 

Întoarcem capetele, Porta accelerează și, dacă inamicul deschide 
focul, cei de afară vor fi oricum măcelăriți. 

Trecem cu toată viteza printre ripe și copaci; tancul de douăzeci 
și cinci de tone se balansează ca o barcă în furtună. O cursă cu moartea! 
Dacă reușesc să închidă capcana înainte să scăpăm, sîntem ca și morți. 

— Mai repede, mai repede! urlă neîncetat radioul. 

Ne oprim să remorcăm vehiculul avariat al lui Barcelona, dar 
cablul cedează șuieriînd, decapitindu-l pe sergentul agăţat de tancul 
nostru. Leoarcă de transpiraţie și înjurînd de mama-focului, întindem 
alt cablu și iată-ne străbătînd la pas satele în flăcări. Aici artileria își 
arătase colții. Peste tot hălci de carne sîngerînde, milioane de muște 
biziitoare și o duhoare de hoit ce-ţi întorcea maţele pe dos. De cum 
ieșim din sat, un T-34, avariat și el, trage o grenadă ce-i spulberă șenilele 
lui Barcelona. Fără să mă mai gîndesc la răniții de afară, rotesc turela, 
ochesc, trag. O explozie, și nici urmă de tanc! Doar P-III este terminat, 
n-are nici un rost să-l mai remorcăm! Micuţul îi face felul cu cîteva 
grenade, iar echipajul lui Barcelona urcă lingă noi. 

Fugim, fugim! Doar viteza putea să ne mai salveze. Îl auzim prin 
stația radio pe colonelul Hinka înjurîndu-l pe unul dintre comandanții 
de companie pentru că împotmolise Skoda de treizeci și opt de tone. 
Crezuse că poate s-o scurteze pe malul fluviului, dar asta i-ar fi reușit 
doar cu un P-IV, mult mai ușor și cu șenilele late. 

— Miine vă vom recupera, dar să petreceţi noaptea în apropie- 
rea tancului. Aici, Moser! 

— Condamnat la moarte, spuse Porta liniștit. N-ar fi recunoscut 
niciodată că și el este ud la fund. Dacă-i duce tărtăcuța, își aruncă rabla 
în aer și raportează că au fost loviți de un T-34. N-are cine să controleze 
muniția lui Ivan! Dar va veni și ziua aia. 

— Ce sentiment al datoriei! strigă Heide indignat. Nu-ţi arunci 
tancul în aer decît în cazuri extreme. 

— Am notat, dar, dacă te împotmolești, Erou Nazist, aș vrea să 
te văd cum te descurci cu cei din față. Atenţie, mașinăria a început să 
cedeze, ne lasă motorul! Totul este o trădare în zilele noastre. 

— Ce are? întreabă îngrijorat Bătriînul. 

— Trage ca un evreu în drum spre cazarma SS, îi răspunde Porta, 
lovind cu piciorul în manete. 

Trebuie să ridicăm cît mai repede capota, dar nu se vede nimic, 
totul pare în ordine. 

— Treci la comenzi! îmi strigă Porta, trăgîndu-mă de picior. Dar 
e vai de pielea ta dacă-mi strici cutia de viteze. 

Mă împinge brutal în locul lui și înfuriat intru într-o rîpă gata 
să mă răstorn. Porta și Heide se apleacă peste motor. 

— Ce rahat! spune Bătrînul furios. Și asta tocmai acum cînd 
trebuia să zburăm pe sub nasul lui Ivan. Nimic nu putea să fie mai rău. 

— N-am nevoie de sfaturile tale. Prefer un motor în pană decît 
două grenade de T-34 drept în ţeastă. 

— Cheamă-l pe Legionar să ne ia la remorcă! 

Dar Legionarul este departe deja, pe creastă, nu ne mai aude 
și, o clipă mai tirziu, vedem îngroziți o flacără albăstruie ieșind din 
tancul său. Doi oameni reușesc să sară din turelă. Slavă ție, Doamne! 
Legionarul și Profesorul. Ceilalți trei probabil că ard de vii. Porta, virit 
cu totul în motor, lucrează înjurîndu-i pe ruși, Partidul, și mai ales pe 
Julius Heide. 

— Asta-i din vina ta, netotule! Dacă voi, ăștia, sărmani imbecili 
naziști, nu v-aţi fi amestecat unde nu vă fierbe oala, n-am fi luat parte 
acum la războiul ăsta împuțţit și n-aș fi făcut cunoștință cu motorul 
Maybach! Na, ia-l și du-te învârtindu-te! 

O fișă arsă zboară în capul lui Heide; motorul toarce iar ca o 
miîță-n călduri. Plecăm... fără să ne oprim, îi luăm la bord pe Legionar 
și pe Profesor. 

— Rușii omoară răniții, ne anunţă ei. 

— Ne oprim să-i luăm? întreabă Bătriînul cu jumătate de gură. 

— Imposibil. O să țin pedala la fund, pină cînd o să văd iar super- 
bele capete pătrate nemțești. 

În aceeaşi clipă, un fulger explodează în tanc și se deschid toate 
obloanele. Sînt proiectat la baza scaunului, strivit sub tun, un jet de 
sînge mă orbește. Micuţul cade fără cunoștință printre grenade; Bar- 
celona are obrazul atît de sfișiat încît i se văd dinţii ca la un cap de 
mort. Cît despre Bătrînul, se simte ca și cum ar avea spinarea frînti. 
Din fericire nu-i vorba de așa ceva, îi punem ciolanele la loc și urletele 
i se aud pînă departe. 

— De data asta s-a zis cu rabla, spune Porta. O aruncăm în aer 
și-o luăm la picior. 

— Ieșiţi! ordonă Bătrînul. Aruncaţi-o în aer! 

— Şi cît mai repede, spune Porta, arătîndu-ne în depărtare rușii 
ce stau cu ochii pe noi. 

Barcelona dispăruse, îl urmăm în pas alergător, cu sîngele zvic- 
nind în urechi; plămâînii mă ard, mucoasele-mi sînt iritate de atîta fum 
și praf. Rușii ne văd foarte bine, ce mai așteaptă? 

— Mai repede! insistă Bătrinul. Trebuie să trecem dealurile, cei- 
lalți sînt departe. 

— Mă întreb de ce nu trag rușii, îi privește Porta, iritat. Pot să 
ne doboare ca pe niște iepuri. 

Heide se împiedică de o cască, se rostogolește pe jos, lovindu-se 
de o piatră, şi rămîne lat. Îl punem pe picioare destul de brutal, dar 
este la capătul puterilor. 

— Să rămînem aici, spune, ștergîndu-și sîngele de pe faţă. Ori- 
cum o să fim doborîți. Doar nu credeți c-o să ne lase să scăpăm. 

— Mișcă-te, imbecil nazist! Dincolo de creastă te așteaptă o 
cruce încîrligată. 

— Eu nu mai pot, geme Bătrînul, rostogolindu-se. Sînt prea 
bătrîn, nu mai pot să alerg așa. 

— Uită-te niţel în urmă, spune Porta rînjind. O să ai aripi la 
picioare ca să ajungi la sînul lui Adolf! 

Înţelegem acum de ce nu trag; ne vorvii și sînt la cel mult cinci 
sute de metri de noi. Bătrînul sare ca împins de-un arc, uitînd orice 

oboseală. Alergăm ca niște adevăraţi campioni și dăm peste un locote- 
nent care zace în iarbă. Îl luăm cu noi. Din piciorul rupt ies așchii de os. 

— Mulţumesc, camarazi, hohotește el. 

Dar rușii nemiloși sînt pe urmele noastre și n-avem alte arme 
decît baionetele. Mitralierele au rămas în tanc. Locotenentul are un 
revolver, dar ce poți să faci cu el în fața unui pluton de tancuri? 

— Dacă am fi avut o mitralieră! visează Porta. 

— Să nu mă abandonaţi, camarazi, ne imploră locotenentul pe 
mine și pe Heide, care-l cărăm. Are cel mult nouăsprezece ani și pro- 
babil că nu este de mult timp pe front. N-are nici o decorație, deși au 
mormane la Partid. 

— Friț, Friţ! Vino! strigă rușii. Frumoase fete la noi de pus pernă! 

Vor să ne prindă... Mutra lui Heide este complet indiferentă și 
amindoi lăsăm rănitul. Strigă de-ţi sfișie sufletul, și mai face un pas 
înainte să se prăbușească. 

— Nu mă lăsați! Nu mă lăsaţi! Ivan o să mă prindă. 

Dar este și pielea noastră în joc. Nefericitul încearcă să se caţere, 
apoi renunţă și se pitește într-o groapă. 

Respirînd greoi, morți de oboseală, atingem în sfîrșit creasta 
dealului de unde coboară lin o vale largă de trei sau patru kilometri. 
O turmă de vaci trece liniștită. Repede! Repede! E un miracol că n-am 
murit încă. Se aud împușcături și gloanţele ne șuieră pe la urechi în 
timp ce ajungem din urmă turma. Ar fi fost nevoie de artilerie ca să 
ne distrugă adăpostul viu. Pe culmea dealului, îi vedem pe ruși dan- 
sînd în jurul locotenentului rănit, urlînd, apoi cîteva focuri de armă 
și hohote de ris. 

— L-au terminat, spune Porta. 

— Sărmanul, geme Bătrînul. Nu era decît un biet copil. 

— Un copil voluntar, replică sec Porta. 

— Ce știi tu? 

— Atât de tînăr și deja locotenent? Și-a pus uniforma de la șai- 
sprezece ani, așa cum fac toți cei care vor să devină ofițeri. 

Acolo, sus, demonii ruși se întrec pe ei înșiși în bestialitate: 
tăiaseră capul locotenentului, și-l înălțau spre noi în coada unei furci. 

— Siberieni, descoperă Porta. Acum sîntem avertizați asupra 
a ceea ce ne așteaptă dacă le picăm în labă. Unde naiba sînt ceilalți? 

— După cum le scăpărau călcîiele, probabil că au ajuns la Berlin! 

O pușcă-mitralieră latră, gloanţele cad în mijlocul turmei care 
o ia din loc. 

— Apucaţi-vă de volan! urlă Porta, stringînd în mîini coada unei 
vaci. 

O idee minunată! Alergăm ca vintul, dar Micuţul are o idee și 
mai bună: încalecă în spinarea vacii sale care, înnebunită, începe să 
galopeze spre vest. Toţi îl imităm jucîndu-ne ca-n filmele cu cowboys. 
Heide cade de cîteva ori și este gata să moară de inimă cînd descoperă 
că încălecase un taur. Barcelona se trezește azvirlit cîțiva metri în aer. 
Un spectacol evident insolit! Viteza crește. Nici unul dintre noi nu 
bănuiam posibilitățile vacilor! Facem eforturi uriașe ca să răminem 
în cîrca lor, în timp ce ele trec nepăsătoare prin garduri și lăstărișuri, 
lăsînd în crăci fiîșii de uniformă și de piele soldățească. 

Turma înnebunită traversează liniile infanteriștilor ruși atât 
de uimiţi încât uită să tragă în noi, apoi, într-un nor de praf, ajungem 
în sfîrșit în liniile germane. 

Un Stat Major de regiment își ţine ședința în drumul nostru: 
sînt aruncați claie peste grămadă și vîntul le spulberă hîrtiiie. Hoarda 
mugitoare se îndreaptă spre un sat în care soldații își pun coada pe 
spinare creziînd că vin rușii. 

Porta își ridică triumfător jobenul galben, dar în aceeași clipă 
vaca lui încremenește cu picioarele bine înfipte în pămînt, iar Porta 
țișnește ca o rachetă și aterizează pe o grămadă de bălegar! 


53 


Dorești versiunea completă? 
Trimite-mi un mesaj la: 
blu.duaineQprotonmail.com 


Menţionează TITLUL și FORMATUL dorit 
(pdf /epub / mobi / azw3) 


După ce primești răspuns, 
folosește linkul de mai jos. 


P PayPal 


Formatele electronice dorite 
vor avea coduri unice de identificare 
inserate în metadata. 


APRECIEZ SUPORTUL TĂU! 


INTEGRALA SVEN HASSEL 


LEGIUNEA BLESTEMAŢILOR 
BLINDATELE MORŢII 

CAMARAZI DE FRONT 

BATALION DE MARȘ 

GESTAPO 

MONTE CASSINO 

LICHIDAŢI PARISUL! 

GENERAL SS 

IMPERIUL IADULUI 

MOARTE ȘI VISCOL 

DRUM SÎNGEROS CĂTRE MOARTE 
CURTEA MARŢIALĂ 
ÎNCHISOAREA OGPU 
COMISARUL 


56 


Crivăţul 


Depozitul de carne 


57 


58 


În faţa Moscovei 


Căpitanul mongol 


59 


60 


Fuga generalilor 


Pagină intenționat goală 


62 


Morţii sînt abandonaţi în mocirlă și ucigașii au un alibi. 
Călăul nu face altceva decît să ucidă. Bătrină Germanie, 
n-ai meritat o astfel de soartă! 


Ziarul Le Temps, 
3 iulie 1934 
(după masacrul din 30 iunie) 


Partizana 


Marea alee Bellevue era pustie în acea dimineață de 
mai 1942. Copacilor le pocneau mugurii printre frunzele verzi. 
Orașul părea să respire, după iarna grea. 

Un Horsch gri coti pe alee urmat de trei Mercedesuri. 

Se opriră în mijlocul străzii în faţa unui vechi hotel cu aer 
aristocratic. Bărbaţi în haine de piele neagră și caschete SS gri 
coboriră în mare viteză și intrară urcînd cîte patru trepte odată. 
În fruntea lor era un om în uniformă gri-albăstruie: Adolf Hitler. 

Se opriră la etajul al treilea. Pe o placă de cupru se putea 
citi un nume: Berger. Cum ușa nu se deschise imediat, unul 
dintre însoțitori o scoase din țîţini cu lovituri de picior. Hitler se 
repezi cu revolverul în mînă, în timp ce un bărbat solid, în halat 
de casă, ieșea dintr-o cameră. 

— Fiihrerul meu! exclamă acesta stupefiat. 
— Trădătorule! urlă Hitler, strîngîndu-l de git. 
Trădătorule, lașule, te arestez! 

Îl pocni de două ori în mutră pe generalul înmărmuriit, 
îi aruncă vorbe murdare, apoi ridică arma, trase foc după foc și 
fugi din apartament cu haina fluturînd. 

SS Hauptsturmfiihrer Rochner mărturisi mai tîrziu unui 
prieten că în acele momente Hitler te făcea să te gindești la un 
șoarece chel. Expresia asta l-a costat capul și a murit la Dachau. 

Vecinii auziseră împușcăturile și priviseră cu spaimă 
prin ușile întredeschise. Au fost împinși cu brutalitate. Pentru 
că a avut curajul să protesteze public, consilierul Walther 
Blume a fost răpus cu sălbăticie sub privirile soţiei și ale celor 
trei copii. Repezindu-se să-l apere, femeia a primit și ea un 
glonț în cap. 


— Sîntem în a cincisprezecea zi a retragerii, îi spune Bătrînul 
lui Moser. Dacă nu-i găsim pe-ai noștri, și încă repede, sîntem pierduţi. 
Mai mult de jumătate din efectivul companiei suferă de degeraturi 
și mulți au făcut cangrenă. Douăzeci și trei sînt răniţi, patru nu vor 
prinde zorii. 

— Știu, răspunde Moser. Și eu sînt terminat. Dar dacă rușii pun 
mâna pe noi, vom fi torturați înainte de a fi împușcați. Trebuie să răzbim. 

— Dacă putem, bombăne Bătrînul. În scurt timp, n-o să-i mai 
sculăm de jos nici măcar lovindu-i cu paturile armelor. 

— Ce retragere! geme Moser, învelindu-se în manta. 

Porta îmi trage un cot. Clănțănind de frig și fără vlagă, mă ridic 
să văd ce vrea. Mi-era atât de bine lingă Barcelona. Îmi întinde un cartof 
negru înghețat și o sardea tare ca lemnul. Schițez un surîs recunoscător, 
care sfirșește într-un strigăt de suferință. N-ai cum să surizi cu buzele 
înghețate sloi. 

Pun sardeaua încetișor pe limbă, unde începe să se dezgheţe. 
Ce minunățţie! O înghițitură ca asta poate dura la nesfîrșit, dacă știi 
cum s-o faci. Asta doar în Rusia se învaţă. Cartoful îl strecor în buzunar, 
pentru mai târziu. 

— Dar unde naiba este frontul? spune Legionarul. Nu cred să 
fie prea departe. 

— Așa se zvonește, bombăne Micuţul, rupîndu-și țurțurii din 
barbă. 

Și el are picioarele degerate. De trei zile nu-și mai simte degetele 
de la picioare și știe că așa începe cangrena ce te va roade pe dinăuntru. 
Nici unul nu-și scoate încălțările ca să-și frece picioarele îngheţate, căci 
ar risca să-și smulgă pielea, și mulți pot să-și ia adio de la picioarele 
lor dacă nu vor fi îngrijiţi în cel mai scurt timp. Mirosul de cangrenă 
nu înșală pe nimeni. 

— Putoarea asta îmi întoarce stomacul pe dos, spune Micuţul 
scîrbit. 

— Eu rămîn aici, declară pe neașteptate sergentul-telegrafist. 

— Ai înnebunit? exclamă Bătrinul. Chiar că ţi-ai pierdut minţile. 
E o tîmpenie să abandonezi acum. 

— Puțin curaj, adaugă Stege din fundul gropii sale. Miine seară 
vom fi la ai noștri. O să ajungi la spital. Un pat alb, curat, masă caldă 
de trei ori pe zi. 

— Nu, geme sergentul-telegrafist. Sînt sătul. Mă plictisiţi cu grija 
voastră. Rămîn aici, o să înaintați mai repede fără mine. De altfel, chiar 
dacă aș supraviețui, n-aș fi decît un mutilat, și n-am chef de așa ceva. 

— Nu abandonăm decît morţii, decide pe un ton tranșant loco- 
tenent-colonelul. Toată lumea merge înainte cît timp respiră. 

— Şi pe urmă? întreabă sergentul impertinent. 

— Asta-i treaba doctorilor. 

Dar a doua zi nu mai înaintam decît în etape scurte. Aveam 
nevoie de odihnă. Opt dintre noi au rămas printre nămețţi. La ultima 
oprire, sergentul Loewe și-a înfipt liniștit baioneta în pîntece. Un strigăt, 
un horcăit și gata. Stege avea febră și delira. Pansamentul ce-i înconjura 
fruntea era plin de sînge înghețat. Tremura de frig deși îl învelisem în 
două mantale rusești. 

— Apă! ne imploră el cu vocea stinsă. 

Bitrînul îi toarnă cîteva picături printre buze, iar el le înghite 
lacom. 

— Să sperăm că reușim să-l salvăm, spune Barcelona trist, stre- 
curîndu-i o bucată de pîine printre dinţi. 

— Normal, bombăne Legionarul. 

— Ia ascultați cu toții! strigă Moser, sculindu-se în picioare. Fiți 
bărbaţi! Dacă rămînem aici, în cel mai bun caz murim îngheţați. Drepţi! 
Luaţi-vă armele, și la drum! 

Ne ridicăm greoi, dar unii cad la loc. Totul se învirte cu noi. 
Micuţul rînjește idiot: 

— Pe Reeperbahn, pe la miezul nopţii... fredonează el nesigur. 
Doar să ajung acasă și Otto Nass o să aibă ce merită. 

— La drept vorbind, îi răspunde Legionarul, nici nu cred că ați 
putea trece liniștiți unul pe lîngă celălalt! Reeperbahn ar fi plicticoasă 
dacă Otto n-ar ieși din Davidstrasse în haină de piele și cu pălăria pe 
ochi. 

— Vă invit atunci să vedeţi o crimă pe cinste în Sankt Pauli. Otto 
se crede la el acasă, dar mai mereu sfirșește prin a cere ajutorul ștabilor 
de la Stadthausbrucke. În momente ca astea, mai bine să rătăcești pe 
cîmpuri pînă cînd pun mîna pe criminalul căutat sau clasează aface- 
rea. Dacă nu, o razie poa' să-ţi vină de hac. Iar dacă-i obligat să ne dea 
drumul, simţi cum plesnește de furie și ameninţă cu demisia. 

Bătrînul și Moser îl ridică pe telegrafist și-i întind cele două 
pușcoace care-i slujesc drept cîrje. 

— Hai, ordonă Bătrînul, scuipînd în zăpadă. 

Sergentul-telegrafist salută și pornește clătiniîndu-se, susținut 
de Bătrânul. Încet, compania se urneşte. În frunte, comandatul și mitra- 
liera de companie. În fiecare clipă, se prăbușește cîte unul. Îl punem pe 
picioare, îl scuturăm, îl pălmuim, dar peste doi pași trebuie s-o luăm 
de la capăt. Doar că unii dintre cei care se prăbușesc ca bolovanii sînt 
morți deja înainte de a atinge zăpada. 

Cu puțin înainte de lăsarea nopții, un infanterist înnebunește. 
E ultimul dintr-un pluton ce-a fost vărsat la noi în urmă cu câteva zile. 
Pînă atunci îi înveselise pe ceilalți cu istorioare comice, dar iată-l că 
se-nvârte pe loc trăgînd rafală după rafală. 

— Veniţi odată! strigă puștiul, trăgînd încontinuu. 

Soldaţii se aruncă asupra lui și-i smulg arma, dar înșfacă o mitra- 
lieră rusească și o zbughește în pădure înainte ca noi să mișcăm un 
deget. Strigăte tot mai îndepărtate, apoi pădurea îl înghite. E inutil să-l 
urmărim; de altfel, nici nu mai avem forța necesară. 

— Companie, după mine, marş! ordonă Moser. 

Continuăm așa cîteva ore, și pe urmă nu mai putem. 

— Scurtă oprire, decide Moser, împotriva dorinţei sale. Dar 
nimeni nu se culcă. Sprijiniți-vă de copaci și susțineți-vă unul pe altul; 
așa ne putem odihni. Caii sînt mai mari ca voi și dorm în picioare. 

— Au de altfel și patru picioare, precizează Porta, sprijinindu-se 
de un brad. 

— Dacă vă culcațţi, sînteți morți în cîteva minute, spune Moser. 

Braţla braţ, ne sprijinim de copaci și ne strîngem unul în altul. 
Încet, foarte încet, epuizarea mortală se risipește, dar cădem într-o toro- 
peală agitată. Oboseala și frigul ne transformă în stane de piatră. Apuc 
o bucată de pîine înghețată de la un cadavru, dar cînd îmi dau seama 
o pun la loc. Înghit doar puţină zăpadă. Ar putea să treacă mult timp 
pînă cînd să găsim ceva de mîncat și simplul gînd că am niște pîine în 
buzunar îmi potolește foamea. Doi dintre noi mor de-a-n picioarelea, 
înghețaţi. O să-i abandonăm sprijiniți de copaci, ca două marionete 
macabre, după ce Bătrinul le ia plăcuțele matricole, alăturindu-le celor- 
lalte din buzunarele sale. 

Îi invidiem. Nici unul dintre noi nu doreşte să se întindă lat și 

să termine cu acest infern de suferinţe în care sîntem vînaţi în numele 
patriei. 

— Haidem, strigă Moser furios, mișcaţi-vă! îl împușc pe ăla care 
nu merge! 

Nimeni nu se mișcă. 

— Trag în pîntece, spune el îndreptîndu-și arma spre Barcelona, 
pe care-l consideră cel mai puţin curajos din plutonul lui Beier. Hai, la 
drum, continuă el blînd, dar ferm. 

— Mă enervezi! răspunde Barcelona insolent. Du-te și cîștigă 
singur rahatul ăsta de război. Eu unul m-am săturat! 

— Număr pînă la trei... 

Barcelona se sprijină fără vlagă de un copac și începe să-și curețe 
unghiile cu baioneta. 

— Trag! urlă Moser, tremurînd de furie. 

— N-o să îndrăzniţi, spune Barcelona. Eu rămîn aici să-i aștept 
pe ruși. Sînt sătul de patria lui Hitler, și dacă n-aţi fi un nemernic, 
domnule colonel, aţi face la fel. 

— Omorâți-l! strigă Heide, scos din minţi. Lichidaţi-l pe trădător! 

— Gura, nazist de paradă! izbucnește Porta, răsturnîndu-l pe 
Heide cu un singur pumn. 

Um murmur de aprobare urcă din rîndurile companiei din care 
cei mai mulți îl aprobă pe Barcelona. 

— Trec cu buretele peste acest act de indisciplină dacă vă luaţi 
armele și vă supuneți ordinelor, promite Moser camaraderește. 

— Poţi să ţi le bagi undeva, scrișnește Barcelona. Și cînd o să 
te saturi, mergi la Marele Cartier General și îndeasă-i-le lui Hitler cu 
complimente din partea mea. 

— Număr pînă la trei, spune Moser. Unu... 

— Uite un exemplar din scîrbosul erou german, spune Barcelona 
cu o voce tot mai slabă. Să-i faci așa o mizerie unui soldat dezarmat! 

— Doi... 

Porta își scoate la rîndul său revolverul, pe care-l aţintește spre 
Moser. Dacă Barcelona nu cedează, se lasă cu un măcel pe cinste. Colo- 
nelul e decis să tragă— nimeni nu se îndoiește de asta—dar și el va fi 
un om mort. 

— Te-ai hotărît, sergent? 
— Dacă asta vă amuză, daţi-i drumul! 
— Cum vrei... 
Și Moser pune degetul pe trăgaci. 
În aceeași clipă, un foc de armă! Cineva a găurit căciula de blană 
a colonelului. 
— Vino, dulce moarte, vino..., cîntă Legionarul zimbind, jucîndu-se 
cu mitraliera. 
Fără un cuvînt, Barcelona își aruncă arma pe umăr și pornește 
la drum. Cît despre Moser, respiră ușurat. 
— Haidem, să ne grăbim! strigă el, fără să-i mai arunce vreo 
privire lui Barcelona. 
Încet, compania se urnește, dar Micuţul se clatină pe picioarele 
lui bolnave. 
— Mă dor amarnic! O să fie o adevărată plăcere cînd or să-mi 
taie labele. 
— N-o să mai poţi dansa pe Reeperbahn. 
— N-am învățat asta niciodată. Cu picioarele mele știu doar să 
merg, deci o să mă descurc cu niște proteze frumoase. 
— Și crezi că fetiţele se vor mai culca cu tine dacă n-ai picioare? 
— O să le torn o poveste atît de plină de eroism că toate o să 
cadă-n fund de admiraţie. Și, pe urmă, nu cu picioarele le faci felul! 
— Nu ești chiar atît de prost, glumește Porta. 
Avem nevoie de mai mult de două ore ca să parcurgem doi kilo- 
metri. Chiar și Moser pare la capătul puterilor, și se prăbușește ca o 
cîrpă Iîngă ceilalți. Eu îmi scot coltucul de pîine, dar, cum încep să-l 
molfăi, văd privirile celorlalţi aţintite spre mine. Îi întind pîinea lui 
Porta, care are grijă ca ea să treacă pe la toți. O înghițitură pentru fiecare. 
Ar fi trebuit s-o halesc pe ascuns? Nu, nici nu trebuie să mă gîndesc 
la asta. N-aș fi putut să-mi privesc camarazii în ochi după așa un gest. 
Tot ce ne-a mai rămas pe lume e camaraderia, singura noastră șansă 
de supravieţuire. 
— Ce-o să faci, Porta, dacă războiul se termină? întreabă 
Profesorul. 
— Nu se va termina. Va dura o mie de ani și o vară. 

— Glumești! Eu te-ntreb ce-ai face dacă s-ar termina. 

— Aș căuta o rusoaică demobilizată și m-aș purta cu ea ca și 
cum războiul ar lua-o de la capăt. 

— Chiar așa? spune Profesorul uimit. Nimic mai mult? 

— Nu-ţi ajunge? Îţi jur că tratamentul ăsta ar pune pe butuci 
și o negresă de doi pe doi. 

— Și tu, Micuţule? 

— Același lucru ca și Porta, răspunde Micuţul, sugînd o bucată 
de gheaţă. Tirfele sînt singurul lucru important pe lumea asta. 

— Eu, spune Barcelona cu ochii strălucind, o să închiriez apar- 
tamentul regal din Grand Hotel de la Miinchen, o să mă fac criță și o 
să-mi bat joc de ei cînd vor descoperi că n-am cu ce să-mi achit nota 
de plată. 

— Eu o să mă înscriu la Academia de Război. spune și Julius 
Heide. 

— N-o să apuci niciodată să ai vipușcă roșie la pantaloni, prie- 
tene, spune Legionarul. 

— Vreau vipușcă roșie şi o s-o aml.l, se înfurie Heide. Taică-miu 
era o jigodie ce trecea din închisoare în închisoare, maică-mea era spă- 
lătoreasă, dar eu am jurat să urc pe scara socială cît de mult mă vor ţine 
curelele, ca să mă răzbun pe nemernicii din clasa de sus. O să vărs pe ei. 

— Dar de unde o să ai bani pentru taxe? întreabă Porta. 

— Trei sferturi din soldă o depun la împrumutul de război cu 
o dobindă de douăzeci la sută. Fac asta din '37. 

— Dar pe atunci nu exista nici un fel de împrumut de război. 

— Ba era planul cincinal. Cînd îmi voi lua banii, va fi o sumă 
frumușică—și scoate mîndru un carnet de CEC. Poţi să te convingi, 
sînt doar cifre negre. 

— Dumnezeule! exclamă Porta uimit. Nici măcar o singură cifră 
roșie, de datorie! Dacă te-ai uita la al meu, ţi-ar trebui ochelari de soare 
că să nu fii orbit de atîta roșu! 

— Şi cum știi c-o să fii capabil? îl întreabă Micuţul. 

— O știu, răspunde Heide categoric. Cînd veţi fi concentrați, la 
zece ani după război, voi fi șeful Statului Major al unei divizii. 


[1] Heide chiar a devenit ofițer în poliția fostei Germaniei de Est. (n. a.) 

— Să nu te aștepți din partea mea la salutul regulamentar, rîn- 
jește Micuţul. Și apoi, dacă asta se va întîmpla vreodată, o să te faci că 
nici nu ne cunoști. 

— Şi o să-ți pui și monoclu, ca toți împintenaţii ăia stupizi? 

— Dacă vederea o să-mi slăbească, ceea ce mă îndoiesc, voi purta 
și eu monoclu asemeni oricărui prusac. Nu-s de acord cu ofițerii care 
poartă ochelari. Ăia-s buni pentru vite ca voi. 

Traversăm o mlaștină înghețată și dăm peste un pluton de infan- 
terie condus de un sergent. 

— De unde veniţi? întreabă Moser uimit. 

— Resturile Regimentului 37 Infanterie, batalionul 1, răspunde 
sergentul încruntat, scuipînd în zăpadă. 

— Iar dumneata cine ești? reia Moser sec. Ai uitat cum se dă 
raportul? Ia poziția de drepţi cînd te adresezi unui superior. 

Sergentul îl fixează pe comandantul nostru fără să scoată un 
cuvint, dar furia i se citește pe chipul său de brută. Apoi pocnește din 
călciie, își îndreaptă centura și întinde regulamentar degetele pe cusă- 
tura pantalonilor. 

— Domnule colonel, strigă el ca la cazarmă. Sergentul Klockdorf, 
împreună cu nouăsprezece oameni—colectivul rămas al Regimentului 
37 Infanterie, batalionul 1-—la ordinele dumneavoastră! 

— Așa da. Și noi sîntem resturi. Armata germană a cam ajuns 
la solduri. 

— Te așteptai la altceva? șușotește Porta. Chiar și un întârziat 
mintal putea să anticipeze c-așa va fi. 

Moser, care auzise totul, se întoarce spre camaradul nostru. 

— Ai idee ce se-ntimplă? 

— Raportez, domnule colonel, că singurul lucru pe care-l știu 
cu siguranţă e că Ivan tocmai ne trage șuturi în fund. 

— Nu știți nimic, îi răspunde colonelul ironic. Nu citiți revis- 
tele armatei? Intră în obligațiile dumneavoastră. Ordin de la eșalonul 
superior. 

Toată lumea izbucnește într-un hohot de rîs plictisit, în timp ce 
sergentul îl privește nedumerit pe Moser. Se află în faţa unui nebun? 
Soldaţii germani știu să se poarte cu nebunii. Respiră deci adinc și 

pocnește iar din călcîie, un gest ce provoacă mereu plăcere gradaţilor 
prusaci. 

— Domnule colonel, în plutonul meu se află un subofițer de 
Stat Major care afirmă că sîntem în curs de a stabili linia frontului 
mai spre apus. 

— Sintețţi, într-adevăr, plin de noutăţi, glumește colonelul. Linia 
frontului spre apus? Poate la Berlin? 

— Este posibil, domnule colonel, asta dacă nu cumva-i vorba 
de Paris, spune omul dovedind că n-a înţeles. 

La căderea nopții, în fața noastră se ivește un sat în aparență 
pustiu. Izbele sînt pe jumătate îngropate în zăpadă. Porta zărește primul 
un fuior de fum ce se înalță dintr-un coș spre cerul la fel de cenușiu. 
Un semn de viață. 

— Vorbește cineva acolo? murmură Micuţul cu urechile ciulite. 

— Chiar așa? întreabă Moser sceptic. 

— Cînd Micuţul spune că aude ceva, așa-i! răspunde Porta. Aude 
zborul unei păsări de la douăzeci de kilometri. Și contra vîntului. 

— În rusă sau în germană? 

— În rusă. O ceată de fetișcane. 

— Ce-și spun? 

— Nu cunosc limba. Trebuie să le scărmănăm un pic și să le 
învăţăm germana. Nu-i frumos să vorbești altă limbă. 

— Bine, spune colonelul. Curățăm locul și rămînem aici peste 
noapte. 

Cuvintele lui ne electrizează! Să petrecem o noapte la cald și cu 
oarecare haleală sub nas! Trebuie să fie cîte ceva de-ale gurii prin sat. 

Cu revolverul în mînă, pătrundem în sat gata să tragem la cel 
mai mic zgomot. Am ucide și un copil dacă ne-am simţi amenințați, 
iar în pădurile Rusiei chiar și copiii sînt periculoși. S-a întîmplat ca 
un ţinc de cinci ani să arunce grenade asupra unei companii adormite. 
Din punctul ăsta de vedere, nu-i nici o diferenţă între ruși și germani. 

— Atenţie! strigă Moser, în timp ce intrăm într-o cărămidărie 
cu Bătrinul în frunte. 

— Na, comentează Porta. Aici e mai întuneric ca-n găoaza unui 
negru. 

— 'Tăcere! șoptește Micuţul. Ceva nu-i în regulă. 

— Am făcut pe mine deja, răspunde superior Legionarul, înge- 
nunchind în spatele unui morman de ţigle. 

— Îţi spun că cineva şi-a armat revolverul, insistă Micuţul. 

— Sigur? întreabă Heide, pregătind o grenadă. 

— Du-te și vezi dacă ai chef. 

Cu toate simţurile treze, ne culcăm la pămînt. 

— Închideţi ochii, spune Bătrînul. Trag o rachetă luminoasă. 

Închidem ochii precauțţi; lumina fosforului e atât de dură încât 
ne-ar face rău. Porta se scoală pe jumătate și trage o rafală de la șold. 
Strigăte ascuţite de femeie răspund din colțul cărămidăriei, atît de 
ascuţite încît acoperă zgomotul mitralierei. O grenadă de mînă se ros- 
togolește la piciorul Micuţului, care o trimite în tavan cu un șut. Eu 
arunc o grenadă defensivă... Se face liniște. 

Șase femei-soldat zac moarte într-un colț. Una dintre ele are 
capul ca tăiat de un cuțit și înoată într-o mare de sînge, fixindu-ne cu 
niște ochi extraordinar de vii. 

— Frumușică! spune Micuţul, ridicîndu-i capul și aranjindu-i 
pletele. Miroase bine chestia cu care se spală. Ce porcărie să omori așa 
o frumusețe în numele patriei! 

Cu grijă, îi pune moartei capul sub braţ. 

— Altădată, cînd li se tăia capul oamenilor, spune Heide, li se 
punea apoi între picioare. 

— În Insula Diavolului, explică Legionarul, călăul ridică ţeasta 
de urechi și spune: „S-a făcut dreptate în numele poporului francez!” 

— Ce oroare! exclamă Porta. Credeam că francezii sînt un popor 
civilizat. 

— Bineînţeles, dar e vorba de criminali răspunde Legionarul, 
luînd ca întotdeauna apărarea Franţei. 

— Criminali..., cade Bătrinul pe gînduri. Nu mai știm care-i erou 
și care-i criminal. Totul se schimbă de la o zi la alta. 

— Așa-i, dar acum trebuie să fii un criminal, șoptește Porta, ară- 
tîndu-l pe Julius. Și să fii mulțumit că nu faci parte din Partid. 

— Ce vrei să spui? strigă imediat Heide, amenințător. 

— Exact ceea ce spun. 

— Haidem! ordonă colonelul. Sergent Beier, dă adunarea. 
— Hai să ne mișcăm de-aici, răspunde Bătrinul. Mai repede, 
doar nu credeţi că-i pace. 

În câteva minute, satul e curăţat. Civilii ies de prin ascunzători 
plingînd, jelind, declarind că-i urăsc pe comuniști și că ne adoră pe noi. 

— Poţi să crezi că erau naziști înainte de nașterea lui Adolf, 
spune Porta, interogînd o femeie fără vîrstă. Toi mati, spune el în rusă, 
nu comunistă? Iubit naziștii? Ridică mîna dreaptă și repetă: Heil Hitler, 
grosses Anrchloch! 

Toţi încep să facă scandal, fericiți, fără să înţeleagă un cuvint 
din ceea ce sînt puși să strige. 

— E lucrul cel mai rușinos ce mi-a fost dat să-l aud! urlă Heide. 
Să vedem ce-o să spună Fiihrerul! 

— Potoliți-vă! ne-o taie colonelul. Rugaţi-i mai bine să pună 
cartofi la copt și să nu facă economie de lemne. 

Bătrînul înjură un artilerist care a fost atât de idiot încît și-a tras 
cizmele; acum își contemplă stupefiat picioarele roase de ger. Infirmi- 
erul Tafel ne face un semn disperat de neputinţă. 

— Trebuie amputat în cea mai mare grabă. Aduceţi apă fiartă! 

— Aici? întreabă Moser descumpănit. 

— Nu-i altă scăpare. Nu poate să rămînă în urma noastră și nu 
putem să-l împușcăm. 

— Nimeni nu-și scoate încălțările! strigă Moser. E un ordin. 

Îl legăm pe artilerist pe o masă cu curelele de la arme. O femeie 
aduce apă fiartă și-l ajută pe Tafel atât cît poate. O sărmană femeie ce-și 
are soțul și cei doi copii în Armata Roșie. La capătul unei ore, operaţia 
riscantă e terminată, dar soldatul moare în zori fără să-și fi recăpătat 
cunoștința. Îl îngropăm într-o gaură plină de zăpadă. Pe un țăruş casca, 
iar în buzunarul Bătriînului încă o plăcuță de identitate. 

Îl uităm repede pe mort în fața minunaţilor cartofi calzi! Un 
ospăț. Toţi simt că se întorc la viață în așa măsură încît nimeni nu 
protestează cînd e pus de santinelă: gardă dublă în fiecare post timp 
de treizeci de minute. Nimeni n-ar suporta mai mult frigul îngrozitor. 

Moser ordonă plecarea la ora șapte, deci avem în fața noastră 
trei ore ca să facem o bună bucată de drum înainte ca sătenilor să le 

vină ideea să-i anunţe pe partizani. E de datoria lor dacă nu vor să fie 
împușcați ca trădători și știm cît sînt de îngroziți că sergentul Klockdorf 
propune cinic să-i ucidem pe toţi înainte de a porni la drum. 

— Cadavrele nu vorbesc. 

— Eşti sonat, spune Porta. Doar n-o să le omorîm pe măicuţele 
astea. 

— De ce nu? Aici e care pe care. De altfel, nu ne servesc la nimic. 
Cînd oamenii trec de cincisprezece ani, trebuie suprimaţi. Așa a spus 
Heydrich. 

— Bine că știu, o să te caut cînd o să-mplinești cincizeci de ani. 
Sînt curios cum o să gîndești. 

Puțin după miezul nopţii, e rindul nostru să facem de gardă. 
Frigul ne ucide, începe să ningă și nu se vede la doi metri. Porta și cu 
mine sîntem santinele la nordul satului; Micuţul e scutit din cauza 
picioarelor bolnave. Ordin de la infirmier. Trecuse deja jumătate din 
timpul de gardă, cînd din umbră apare sergentul Klockdorf, însoțit de 
doi oameni care țin o tînără femeie. 

— Ai descoperit un bordel? întreabă Porta, privind-o cu interes 
pe femeie. 

— Opartizană, da! rînjește Klockdorf sadic, și împunge cu ţeava 
mitralierei pîntecele femeii. 

— O duci la comandant? se interesează Porta bănuitor. 

— Firește că nu. Ce te privește? Îi facem felul pe loc. 

— E prea frumoasă ca să moară. Dă-mi-o mie mai bine. 

— Încearcă s-o atingi numai și-o să vezi! Dracul viu! Și se apleacă 
deasupra femeii ce nu trecuse de douăzeci de ani, Tirfă, o să crapi, dar 
cu încetișorul. Întîi un glonţ în burtă. 

— Cîine nazist! urlă femeia, scuipîndu-l în față. Niciodată n-o 
să pleci viu din Rusia! 

Klockdorf îi trage un pumn sub centură, făcînd-o să se îndoaie 
de mijloc gemînd. 

— Scroafă! strigă sergentul verde de furie. O să regreţi asta! O 
să-ți zdrobesc os cu os! 

— Mardește-o bine, rînjește lubric un pionier. Cunosc tipul ăsta 
de tîrfă. La Minsk le puneam căpăstru și le trăgeam cu mașinile. 

Colegul lui, un Oberschiitze, izbucnește în ris. 

— La Riga le spinzuram de picioare și cînd strigau prea tare 
ordonam fierarului să le taie limba cu sculele lui. 

— Are cineva o bucată de sfoară? întreabă Klockdorf, cu o pri- 
vire răutăcioasă. 

— Am așa ceva, spune pionierul, arătînd o bucată de cablu 
telefonic. 

— Perfect, rinjește sergentul, trecînd aproape cu blîndeţe firul 
de cupru în jurul gâtului tinerei. 

— E o grindă acolo, anunţă camaradul satisfăcut, arătiînd o izbă 
vecină. S-ar putea să atingă pămîntul cu degetele și să tot dea din labe 
pînă cînd moare! Îmi place la nebunie să văd pe cineva dansînd cu o 
cravată bine strinsă. 

— Hai, fata mea, spune Klockdorf zimbind, împineînd-o pe pri- 
zonieră cu patul armei. 

De-abia reușiseră să treacă firul peste grindă cînd intră colo- 
nelul, urmat de Bătrînul. 

— Aș vrea să știu, sergent, ce faci acolo! spune colonelul cu ochii 
strălucitori. 

— Am prins o partizană, răspunde Klockdorf cu un rîs forțat. O 
adevărată sălbăticiune. Mai și mușcă. 

Bruta nu reușise să-l înţeleagă pe colonel și-l detesta. Nu mai 
dăduse peste un astfel de ofiţer. 

— Adevărat? Și ce-i aia o femeie sălbatică? N-am văzut niciodată 
cuvintele astea în nici un regulament. N-ar fi cazul să raportezi totul 
comandantului de companie? 

Cu inima îndoită, plin de ură, sergentul pocnește din călcîie 
scuipîndu-și aproape cuvintele: 

— Domnule colonel, sergentul Klockdorf raportează că s-a pre- 
zentat la ordinul dumneavoastră cu o partizană. 

— Bine, răspunde Moser, stăpinindu-și furia. Și, contrar oricărui 
regulament, te-ai autonumit judecător și călău? Întinde-o nemernicule! 
Cît mai pot să mă abţin! Fugi din ochii mei, altfel te trec prin Consiliul 
de Război, iar sergentul-major Beier va fi martor. 

— Permiteți să-l lichidez, insinuează Porta fericit, punînd mîna 
pe mitralieră. Va fi cea mai frumoasă acțiune a mea din război. 

— M-aţi auzit! strigă Moser, plesnind de furie. Dacă nu, dau 
ordin caporalului Porta să vă doboare ca pe niște brute ce sînteți. 

În timp ce omul dispărea urmat de cei doi acoliţi, Bătriînul eli- 
beră fata care-l privea pe colonel cu gura căscată, neînțelegînd nimic. 
Ea ar fi acționat asemeni lui Klockdorf dacă roata s-ar fi întors. 

— Beier, reluă Moser, nu-i scăpa din ochi pe acești nemernici. 
La cel mai mic act de indisciplină, îl lichidezi pe Klockdorf. 

— O bucăţică bună. Ai auzit, Porta? Soarta lui vă privește pe 
tine și pe Micuţul. 

— Lucrurile vor fi aranjate înainte de douăzeci și patru de ore, 
rînjește Porta. În zece minute Micuţul va porni pe urmele lor, și stii 
cum se termină asta. 

— Am spusd acă este indisciplinat, le-o taie sec colonelul. 

— Și cu asta ce facem? întreabă Bătrinul, arătînd-o pe tînăra 
cu lațul de gât. 

— Împuşcaţi-o! strigă Heide. Conform legilor internaţionale pot 
fi împușcați civilii înarmați. Luptăm pe toate căile împotriva bolșevi- 
cilor. Fiihrerul a spus-o. 

— Un șut în fund, spune Porta, fără să precizeze dacă se adre- 
sează lui Heide sau Fiihrerului. 

— Regret ceea ce vi s-a întîmplat, îi spune colonelul fetei, pe care 
o dusesem în izba lui. Veţi ajunge în fața Consiliului de Război, evident, 
dar nu vi se va întîmpla nimic atîta timp cît veţi fi în preajma mea. 

Porta traduce totul în rusa lui aproximativă, dar se vede de la 
o poștă că tînăra înțelege germana. 

— Domnule colonel, permiteţi să raportez, spune Porta pocnind 
din călcîie. Fata îl bagă undeva pe domnul colonel și-l asigură că nu 
va părăsi Rusia. 

Moser înalță din umeri neputincios și se îndepărtează împreună 
cu Bătrinul. Comandantul nostru nu înțelege mare lucru din politică 
şi crede încă într-un război purtat de gentlemani! În sobă ard cîţiva 
butuci mai mari, iar căldura umple camera cu tavanul jos. Porta s-a 
culcat, bineînţeles, în spatele sobei și de partea opusă fetei. Dacă ar fi 
vrut să fugă, ar fi trebuit să treacă peste el. Dar tocmai atunci se între- 
deschide ușa și Legionarul pătrunde surescitat. 

— Porta! cheamă el cu jumătate de glas. 

— Sînt în cuptor. 

— Imbecil bătrîn, hai repejor! Am găsit o cămară cu haleală. 

— Kraft durch Freude! Wie schasse frei!? murmură Porta sărind 
în grabă de pe sobă. Hai să vedem! 

— O să-mi mișc și eu hoitul pîn-acolo, declară Micuţul care nu-i 
invitat, dar se grăbește să se dezvelească din pînza de cort. 

Ileșim fără zgomot din izbă și intrăm într-un soi de hambar 
fără uși. 

— Ei? ne întreabă Legionarul, mișcînd cîteva scînduri. 
Admirăm cu ochii cît cepele cutiile pe care stă scris în engleză: 
„Poporul american salută poporul rus.” Manipulăm cutiile cu cea mai 
mare grijă. 

— Conserve, visează Micuţul, Corned beef, ananas, pere în sirop! 
Prea frumos ca să fie adevărat. 

Și dintr-o dată—spre uimirea noastră—aruncă departe cutia 
pe care o strîngea cu atita dragoste, face două salturi și se trîntește în 
stratul gros de zăpadă. 

— Fugiţi! urlă. Chestia aia ticăie! 

— Unde? întreabă Porta, contemplind liniștit cutiile. Nu cumva 
în tigva ta? 

— Bombe cu întîrziere! urlă namila. 

Mai repede decît am putea spune, Porta fuge din hangar și se 
pitulează în spatele unui morman de sfeclă. 

— Continuă să ticăie? îi strigă Micuţului. Nu ţi s-a părut că-i o 
vrabie pusă pe șotii? 

— Imbecilule! Totul o să sară în aer într-o clipită! 

— Nu-i nici un pericol dacă nu mai ticăie, declară Porta. Eu 
vreau perele mele! 

Și pune instantaneu mîna pe-o cutie. Ajunsese în spatele unui 
troian cînd pămîntul pare să se rupă în două. O jerbă de foc inimagina- 
bil de puternică izbucnește spre cer și proiectează cutiile sfărîmate în 
toate direcţiile. Plouă cu fructe în sirop, cu bucăți de carne. Cutiile de 
conserve cu marginile mai ascuţite ca briciul zboară prin aer ca schijele. 

— Frumos spectacol! spune Porta indignat. N-o să-i iert asta 
prea repede lui Ivan. 


[2] Forţă prin bucurie! Drumul liber! (n. trad.) 

Micuţul adună de pe jos o bucată de carne cu gust îngrozitor de 
salpetru, dar, deschizind cutia lui Porta, sîntem gata să ne tăvălim de 
bucurie descoperind cîteva zeci de cutii cu compot. Și totuși... 

— Atenţie! urlă namila. Iar ticăie! 

Imbecili ce sîntem! Doar ce-am întins-o de-acolo și se pornește 
tunetul. Mai puternic decît prima dată. Magazia sare în aer. Cocteiluri 
Molotov se împrăștie prin aer, pocnesc grenade cu fosfor. Cînd lucrurile 
se mai potolesc, ne grăbim spre ceilalți din companie care tremură de 
frică. Înainte de a apuca să le explicăm, o santinelă urlă: 

— Alarmă! Partizani! 

Armele pocnesc în noapte, strigătele răniților ne sfișie urechile, 

siluete întunecate sar din izbă în izbă, explozii, flăcări, care înghit satul. 
— Vino, dulce moarte, vino... îngînă Legionarul, desfăcînd crăca- 
nul mitralierei. 

Siluetele întunecate aleargă prin satul incendiat și, deodată, 
pușca-mitralieră a Micuţului seceră rînduri întregi. Dar sînt destui, 
potecile par un furnicar. Un comisar strigă și eu arunc cu putere o 
grenadă ce-i explodează chiar la picioare. Rusul sfirtecat este proiectat 
la marginea satului. 

— Bine lucrat! mă admiră Porta. 

Alerg înainte cu Profesorul, care trage după el sacul cu grenade. 
Mi le-ntinde gata amorsate, dar am depus atîta efort în prima lansare, 
încît mă dor mîinile și nu mai pot arunca peste șaptezeci de metri. 
Pentru un amator n-ar fi rău. 

Partizanii au întins-o. În Rusia, cum au căzut comisarii, totul 
s-a prăbușit, fie că-i vorba de comandouri, de partizani sau de soldați. 
Pentru mai multă siguranţă, Legionarul aruncă o mină T într-o izbă 
intactă, care se rupe în două ca un fruct prea copt. Se pogoară liniș- 
tea, dar prin pădure se mai aud oameni fugind. Îl vedem pe Klockdorf 
ucigînd doi prizonieri cu un glonţ în ceafă și zdrobindu-le capetele cu 
patul armei. 

— Drept cine te iei? urlă Moser turbat. 

— Raportez domnului colonel că execut ordinele Consiliului de 
Război. I-am prins pe ăștia doi în timp ce-i tăiau beregata starostelui 
care protesta că partizanii îi incendiază satul. 

— O să te scot la raport pentru neexecutarea ordinelor, mârîie 
Moser, cu atît mai furios cu cît bruta primise amenințarea cu un aer 
ironic. 

Pierdusem doisprezece oameni. Nouă santinele aveau capul 
spart, cinci erau grav răniți—unul dintre ei cu o rafală de mitralieră 
în pîntec. 

— Pregătirea de marș! ordonă Moser. Se vor întoarce, deci, la 
drum! 

Mărșăluiam deja de o jumătate de oră, cînd colonelul își amin- 
tește brusc de partizană. 

— Unde-i? îl întreabă pe Porta. 

— A întins-o acasă, rugîndu-mă să vă transmit salutările ei, răs- 
punde Porta pașnic. 

— Doar nu vrei să-mi spui că ai lăsat-o s-o șteargă? exclamă 
comandantul stupefiat de atîta nepăsare. 

— Nu chiar așa! Era atît de pe gustul meu încît i-am propus 
direcția viitorului meu bordel de pe Friedrichstrasse. A devenit atunci 
nepoliticoasă și a vrut să-mi smulgă arma. I-am tras imediat o labă și 
am ieșit să caut o sfoară cu care s-o leg. A profitat ca să șteargă putina 
și cînd am prins-o mi-a tras o lopată-n cap. A întins-o în pădure. I-am 
spus c-o să vă supăraţi, dar putoarea a făcut ceva pe vorbele mele. 

— Cabotinule! bombăne Moser nedumerit. Sper din tot sufletul 
ca drumurile noastre să se despartă, altfel să știi că s-a umplut paharul! 

— Fiți liniștit, domnule colonel, nu mai durează. Ofițerii nu fac 
mulți purici printre noi, e un fel de tradiţie, confirmă Porta surizînd. 

Trei zile mai tîrziu, ajungem într-un sat ruinat în care doar coșu- 
rile caselor mai împung cerul. 

— Acolo, spune Bătrinul, arătiînd orizontul. Trasoare. 

Noaptea e cenușie, fără stele, încărcată de nori grei. Din cînd 
în cînd ninge. Răminem cîteva clipe să privim îndepărtatul schimb de 
focuri. Cît de frumos se vede de-aici! Proiectilele brăzdează apusul cu 
linii luminoase, lăsînd în urmă explozii de toate culorile. 

— Sînt ai noștri, constată Moser. Trebuie să ne grăbim. Mîi- 
ne-dimineață s-ar putea să fie prea tîrziu, căci rușii par să înainteze 
în plină forță. 

Așa-i. Orizontul se aprinde și un bubuit puternic ajunge pină 
la noi. E clar că picăm în miezul unui duel de artilerie. 

— Mă întreb ce se petrece pe front, spune Moser gînditor, după 
ce a scrutat pîrjolul cu binoclul. 

— S-ar putea să tragă ultimele cartușe, șoptește Porta, cu fața 
schimonosită într-un fel de suris. 

— Comandanții de plutoane, la mine. Plecarea în zece minute. 
Și gata de luptă, ordonă Moser aranjindu-și diagonala și casca. 

— Acum? În bezna asta? întreabă uimit sergentul Kramm, care 
ni se alăturase de cîteva zile împreună cu cei unsprezece oameni ai 
săi. Dar rușii mișună peste tot! 

— Sinteţi atît de bun încît să-mi indicaţi un loc fără ruși? răs- 
punde Moser sarcastic. Plecarea în zece minute, am spus. Și trebuie să 
trecem. Chiar dacă va trebui să luptăm la baionetă. 

Scurta oprire a fost folosită pentru încărcarea sectoarelor și a 
benzilor de mitralieră. Toată lumea bombăne. Moralul a scăzut și sîn- 
tem gata să ne înecăm ca țiganul la mal. 

— Ascultaţi-mă, spune colonelul cînd formaţia s-a aliniat. sîn- 
tem o companie cît se poate de pestriță. Ni s-au alăturat și resturile 
unor unități decimate, de la bucătari la experţi în rachete și explo- 
zivi. Liniile germane sînt la cinci sau șase kilometri de aici, mai avem 
nevoie doar de un mic efort pînă la ai noștri. Trebuie să pornim acum. 
Mîine-dimineaţă, s-ar putea ca inamicul să fi străpuns, și ai noștri să 
se retragă. Urmează o luptă crincenă, dar e singura noastră șansă. Pe 
cît posibil, îi vom salva și pe răniţi, dar asta nu trebuie să ne întîrzie. 
Înainte de orice, ţineţi legătura! Compania se deplasează în șir indian. 
Plutonul 2 în frunte. Mă bazez pe dumneata, sergent Beier. 

— Şi dacă străpungerea noastră eșuează? întreabă Klockdorf. 

— O să fim morţi, asta-i tot. 

Micuţul își găsise o mitralieră rusească nou-nouţă și o mîngiie 
drăgăstos. Porta îmi aruncă o cutie de compot de pere pe care o halesc 
imediat şi simt cum prind puteri. Începem prin a traversa o rariște, și 
nu ajungem decît la jumătatea drumului, cînd din flanc, dinspre un 
pîlc de copaci, se trage în noi. Porta curăţă terenul și ne acoperă în 
timp ce înaintăm spre ei. Moser ne depășește cu un grup de comando. 

Zboară grenade. Micuţul sare ca un tanc în fruntea noastră și arma 
lui trosnește. Din pîlcul de copaci ajung pînă la noi ţipete și înjurături. 
— Iob tvoiu mati, ghermanski, ghermanski! 

Zăpada scrișnește sub pașii iuți; o salvă doboară doi pionieri 
asupra cărora se apleacă infirmierul. 

— Înainte! strigă colonelul, împingîndu-l pe Tafel. 

Plutonul dă peste cap grupul de ruși, pe care-i ucidem cu baio- 
netele, iar cu o singură lovitură a pumnului său îngrozitor, Micuţul 
zdrobește ceafa unei femei-capitan al cărei cap se apleacă de-ai crede 
că vrea să privească în spate. Alergăm ca smintiții prin zăpada afînată. 
Deseori te scufunzi în ea pînă la umeri și camarazii trebuie să te scoată 
de subraţ! Zăpada pare o mocirlă fără fund care te suge spre adincuri. 
Trei infanteriști ruși sînt înghițiți de ea, și sergentul Klockdorf îi ucide 
cu un glonţ în ceafă. 

Scurtă oprire. Lipsesc douăzeci și trei de oameni, plus o grupă 
de mitraliori care-a dispărut fără urmă. Colonelul Moser înjură de furie. 

— Nu s-ar fi întîmplat așa ceva dacă ați fi ţinut legătura cum 
v-am ordonat. Cine lipsește? 

Nimeni nu știe. Sînt străini care ni s-au alăturat în ultimele zile. 

— Nu-i nimic de făcut, hotărăște Moser scurt. Nu putem să por- 
nim în căutarea lor, dar, pentru numele Domnului, ţineţi legătura! E 
singura voastră șansă. Moartea ne pîndește peste tot. 

De patru ori la rînd, Micuţul dispare în troienele adinci, și ca 
să scoţi așa o namilă e ca și cum ai trage de un cal. A patra oară, parcă 
înnebunește de furie și izbește cu piciorul două cadavre. 

— leșiți de-acolo, imbecili morți! Nu blocaţi drumul pe care lupt 
eu! 

Extenuat, Profesorul se tirăște în coada formaţiei și sfirșește 
prin a se prăbuși hohotind. E nevoie ca Legionarul să-l înșface la sub- 
suoară și să-l tragă. Dintr-o dată realizează că și-a pierdut traista cu 
muniție, în care se afla și încărcătorul Micuţului! 

— Trebuie să mă întorc! plinge el. Micuţul mă omoară dacă-i 
pierd muniția! 

— Gura! strigă Legionarul, ţinîndu-l cu fermitate. O să găsești 
pe drum o grămadă de saci cu muniţie. 

Furia Micuţului împotriva troienelor de zăpadă tocmai se poto- 
lise, cînd află de pierderea prețioasei muniții. 

— Ai aruncat-o intenționat! strigă el, întinzindu-și arătătorul 
jegos spre Profesor. 

— Le-am pierdut! geme nefericitul. 

— Pierdut! urlă namila de răsună pădurea. Pierdut! Și asta în 
plin război, cînd ţi-e mai mare dragul! Eşti nebun! Fără muniție s-a zis 
cu războiul! Întoarce-te și găsește plumbii. Cum vrei să-i ucid pe cei 
din faţă fără chestiile alea? Iată ce înseamnă să primești străini printre 
nemți sadea! Valea, și în cea mai mare viteză! 

— Nu, spune Legionarul. Rămine aici. 

— Cum? miîrîie Micuţul nedumerit. Tu spui asta, soldat de nisip! 
Îndrăznești să sabotezi al doilea război mondial? Asta-i culmea! N-aveai 
decît să rămiîi în Sahara ta. 

— Creutzfeldt, nu uita că sînt subofițer. Ordon să rămînă aici. 
S-a înţeles? 

— Așa deci! urlă malacul, cuprins de furie. Uite că nu mai am 
nici un încărcător. Ei bine, păstrează-ţi veneticul, n-ai decât să te duci 
cu el cu tot în rahatul ăla de deșert. M-am săturat de norvegieni, prefer 
drumurile Rusiei! 

Dispare în pădure, ţinînd pușca sub braţ ca pe-o lopată, și-l 
auzim încă mult timp tunînd împotriva Norvegiei, Marocului, Legiu- 
nii, lăsîndu-ne să credem că toate sînt vinovate de pierderea muniției. 

— Cine răcnește așa? întreabă Moser. 

— Micuţul, răspunde Porta. Probabil că a mușcat un comisar. 

— Iar plutonul ăsta, Beier? M-au înnebunit de tot! Ori dispari 
cu ei din companie, ori îmi iau cîmpii. Nu mai pot! 

— Comuniștii galbeni sînt la un kilometru de aici, de cealaltă 
parte a minei de cărbune! răsună vocea Micuţului, în timp ce apare 
dintre brazi. Să-i fi văzut cum ţopăiau cînd le-am pus plumbi pe coadă! 
Ridică deasupra capului doi saci plini. Propun să-i terminăm imediat, 
n-au decât o mitralieră. Îi strivim ca pe furnici! 

— Du-te la naiba! urlă Moser. Asta pune virf la toate! 

— Care toate? întreabă namila. Dacă dăm peste ceva rachiu 
pîn-acasă, am dreptul la raţie dublă! 

— Ascultă, spune Moser depășit—făcînd un pas spre el—dacă 
mai deschizi gura o singură dată, vor fi ultimele tale cuvinte. 

Micuţul se refugiază lîngă Porta. 

— Războiul ăsta devine tot mai nesuferit, spune el ofensat. Nici 
măcar nu mai poţi să sporovăiești. În curînd n-o să mai avem dreptul 
nici să facem pipi. 

Tirul artileriei devine asemănător unui tunet prelung. Poziţiile 
rușilor nu sînt departe. Flăcări țișnesc fără încetare peste copaci. Porta 
ridică brusc mîna cerînd liniște. Semn de alarmă. Compania se adă- 
postește. Explozie îngrozitoare: un tun sovietic se află la cîțiva metri 
de noi. Flacăra de la gura lui luminează ca ziua, și-i vedem pe artileriști 
pregătind proiectilul următor. 

— La naiba! șoptește Legionarul. Calibru 38. Au nevoie de un 
sfert de oră ca să-l încarce. Să-i omorim înainte să tragă, și nici nu-și 
vor da seama că le-am făcut de petrecanie. Vive la mort! 

Oţelul se lovește de oțel, auzim ordine scurte și opinteli cînd 
proiectilul este adus în poziție. 

— Gata? șoptește Bitrînul, scoțind un pumnal din carîmb. 

—Ca un șoim flămînd, răspunde Porta, pregătindu-și 
pistolul-mitralieră. 

În clipa în care pleacă lovitura, o grenadă aruncată de Moser 
cade în mijlocul servanţilor și armele noastre trosnesc în același timp. 
Ne repezim cu toţii. Alunec pe un cadavru, îmi recapăt echilibrul și mă 
rostogolesc la vale. Spinii îmi jupoaie pielea de pe faţă și de pe miîini. 
Porta este pe urmele mele. Asemenea unui șarpe, se rostogolește și 
trage în același timp asupra siluetelor care apar și apoi se prăbușesc. 
Micuţul se năpustește ca o avalanșă înhățind din zbor un ofiţer rus și 
strivindu-i capul de-o piatră. Înainte! Înainte! O mitralieră deschide 
focul asupra noastră dintr-o tranșee. O ploaie de grenade distruge cui- 
bul de mitralieră. Mai repede! Mai repede! Salvarea noastră depinde 
de această cursă împotriva morții. 

Sergentul-telegrafist este lovit în ceafă, și un jet de sînge mă 
stropește. Nefericitul strigă și-și pansează rana cu zăpadă, dar nu mai e 
nimic de făcut; are artera secționată. Doi din SS cad într-o groapă-cap- 
cană și sînt străpunși de baionete. Strigătele lor sînt sfișietoare. Nici 

pentru ei nu mai e nimic de făcut. Gifiind, iată-ne lingă barăcile ce 
servesc drept grajd. 

Micuţul azvirle o grenadă printr-o ușă întredeschisă și se aruncă 
la adăpost. Grenada explodează cu un zgomot înăbușit. 

— Auzi ceva? spune Porta. 

— Nici măcar o muscă. 

— Curios, confirmă Porta temător. 

— Nu-i nimeni. Știi bine că le aud și respirația. 

Trag o rachetă care, în cădere, luminează locul unde, practic, nu 
mai e nimic de văzut. Colonelul și Bătrînul sosesc alergînd. 

— Ce naiba mai așteptați? spune Moser. S-o ștergem! N-avem 
nici-o clipă de pierdut. 

Micuţul sare și-l ține pe loc. 

— Aşteptaţi, domnule colonel, mi-e teamă că n-o să ne mai reve- 
dem. Din baracă a ieșit o pisică neagră. 

— Asta ce vrea să spună? 

— Nu știu, dar era neagră. 

Sosesc alergînd și soldaţii de la intendenţă; nici măcar nu le 
știm numele, dar i-am adunat acum trei zile dintr-un buncăr în care 
zăceau morți de frică. 

— Opriţi! strigă colonelul. 

Dar acești oameni epuizați și-au pierdut evident minţile și nu 
mai ascultă nimic, nu mai ştiu unde sînt. Încep să strige: Tovarișci, nicht 
schiessen! Ne iau drept ruși? Cu mîinile deasupra capului, se năpustesc 
spre barăci. 

— Opriţi, opriţi! strigă Moser, agitîndu-și braţele. 
— Nicht schiessen, nicht schiessen, tovarișci! este singurul răspuns 
pe care-l primește. 

Și iată-i în fața unei barăci deschizîndu-i ușa cu lovituri de picior. 

— La pămînt! strigă Porta cu vocea sugrumată. 
În aceeași clipă erupe un vulcan. Totul sare în aer. Exploziile 
se țin lanţ. Din cei de la intendenţă nu mai rămîne nimic. 

— Doamne! murmură Moser stupefiat. Ce-a fost asta? 

— Un cadou al lui Stalin, glumește Porta. Cînd te retragi, nu 
te-apuci să deschizi toate ușile. 

— Vezi? triumfă Micuţul. Aveam dreptate cu pisica neagră! Age- 
amii cad ca muștele. În orice cursă. Ce prostie să te bagi în așa ceva. Se 
vede de la o poștă că-i o glumă a lui Ivan. 

— Acum s-o-ntindem, spune Moser. 

— Încă o clipă, domnule colonel, îi răspunde Porta. Trebuie să 
vină cineva să vadă cine-a căzut în capcană. 

— Ei sînt! strigă Micuţul trăgind, și un grup de ruși se prăbu- 
șește sub focul lui. 

— De data asta o ștergem, urlă Porta. 

Adunîndu-ne forțele, alergăm prin zăpadă. Rușii sînt o masă 
sîngerîndă și unul dintre ei geme privindu-și fără să înțeleagă propriile 
membre smulse. Colonelul Moser face apelul: lipsesc alți paisprezece 
oameni. Nu mai sîntem decît șaizeci și trei. Am pierdut peste trei sute 
de oameni. Descurajarea se citește pe fața comandantului nostru. Se 
joacă amenințător cu revolverul. Micuţul încearcă să-și răsucească un fel 
de ţigară, trage adînc un fum, păstrează mult timp fumul în gură, apoi 
i-o întinde lui Porta. Un fum pentru fiecare membru al plutonului 2. 

Artileria bubuie, grenadele șuieră. Spre apus, întreg cerul este 
o mare de foc. 

— Cine a spus că armata lui Ivan era în derută? întreabă Porta. 

— Taci! răspunde Bătrinul. Numai la gîndul ăsta ţi se-ntorc 
maţele pe dos. 

— Dacă lucrurile continuă tot așa, înainte de a ajunge la ai noștri, 
poţi să ștergi numele de Joseph Porta din catastifele armatei germane. 

Profesorul, ajuns la capătul puterilor, izbucnește în plins la 
fiecare pas. 

— Haide, spune Porta, nu ești tocmai norocos pentru un venetic, 
dar stăpinește-ţi lacrimile și stai pe lingă mine cît mai e război dacă 
vrei să rămii în viață—și-l îndoapă cu o jumătate de pară însiropată. 
Mestecă încet și înghite sucul, care e ca ciușca pusă sub coada calului. 

Cît despre mine, sînt înghițit de cîteva ori de troiene și ceilalți 
se chinuiesc să mă tragă afară. Zăpada asta afînată e un iad. Sînt atât 
de epuizat, încât îi implor să mă abandoneze și pling mereu fără nici 
un motiv, asemeni Profesorului. Am ajuns cu toţii la capătul puterilor. 

După un crîng de mărăcinișuri care ne sfișie uniformele și pielea, 

amestecîndu-ne sîngele cu sudoarea, iată că ninsoarea se potolește. 
Luna pătrunde printre nori, cerul devine aproape senin, iar lumina 
oglindită-n zăpadă pare o adevărată minune, așa încît ne mai uităm 
suferințele. Dar lumina fantomatică ne ajută să-i vedem mai bine pe 
ruși. Pașii noștri răsună în gol; ne oprim deseori să ascultăm zgomotul 
sinistru, de parcă am fi mărșăluit printr-o peșteră. 

— Iute! repetă Bătrinul. Nu mai umblaţi ciuf și mulțumiți Dom- 
nului că mlaștina fără fund deasupra căreia ne aflăm este înghețată! 

Trestii de un stat de om ne dau o vagă impresie de siguranţă, 
dar mlaștina se termină brusc și iată-ne înaintea unui pîlc de case. 

— Stoi, to? auzim în noapte. 

O armă scuipă o limbă de foc; o salvă sfîrtecă fața soldatului 
Bohle. 

— Înainte! strigă Moser. Foc de voie! 

Totul pocnește. Curăţăm santinelele și compania trece la atac. 
Aruncăm grenade prin deschizăturile înguste ale ferestrelor, deschidem 
ușile cu lovituri de picior și golim încărcătoarele în soldații adormiți. 
Un depozit de muniţie... Fără să stea pe gînduri, Porta aruncă o grenadă 
drept în mijlocul lăzilor! Explozia fantastică ne proiectează afară din 
sat. Totul este o văpaie. 

— Ești într-adevăr cel mai mare timpit pe care l-am văzut! strigă 
Moser plin de sînge, ridicîndu-se cu greu de jos. 

— Puțin zgomot, răspunde Porta indiferent. Comisarii or fi făcut 
pe ei de frică. 

O bună bucată de timp înaintăm pe un drumeag îngust cu 
zăpada răscolită de șenile. Nimic încurajator. 

— Tancuri! șoptește Micuţul, culcîndu-se la pămînt. 

La adăpostul brazilor se vede un șir lung de T-34. 

— N-ar fi rău să ne rugăm Fiului Fecioarei Maria, spune Porta 
temător. 

— E posibil, dar el n-a avut neșansa să pice într-un război 
mondial! 

Facem un mare ocol ca să evităm tancurile. Traversăm o pepi- 
nieră de brazi și ne trezim într-o poiană. Înaintea noastră, o culme nu 
prea înaltă pe care trebuie s-o învingem. Zărim pe un drum camioane 

rusești, cu farurile vopsite în albastru, îndreptîndu-se spre apus. Trasoa- 
rele zboară în toate părțile. Klockdorf și Bătrinul escaladează culmea, 
în timp ce compania așteaptă, fiecare ascuns pe unde poate. 

— Trebuie să străpungem o poziţie a rușilor aflată tocmai din- 
colo de culme, ne explică Bătrînul la întoarcere. 

—lLa drum! ordonă Moser, schimbîndu-și încărcătorul 
mitralierei. 

Compania se desfășoară și alergăm îndoiți de șale spre creastă. 
Rachete cu fosfor luminează terenul dindu-i o lucire de moarte. Zărim 
clar tranșeele și buncărul. Trasoarele trec razant deasupra terenului 
sfirtecat. Scurtă oprire pentru adunare. Locotenent-colonelul Moser 
își pune mîna pe umărul Bătrinului: 

— Ultimul obstacol. De data asta ajungem acasă, dar vă rog, 
ţineţi legătura. 

— Și răniții? 

— O să facem cum putem, răspunde Moser evaziv. 

Înaintăm în salturi spre poziţiile inamicului. Dacă sîntem des- 
coperiți prea devreme, sîntem ca și morți. 

— Unde naiba e Ivan? șoptește uimit Porta. 

Culcaţi în apropierea liniilor rusești, nu zărim în tranșee nici 
măcar umbra unui soldat. 

— Poziţia pare totuși a fi ținută de cineva, murmură Klockdorf 
nervos, stringînd o grenadă în pumn. 

— Acolo, la colțul pădurii, sînt avanposturile germane, șoptește 
Moser. 

— Atunci și ceilalți sînt pe aproape, șoptește Micuţul. Se ţin 
mereu de fundul germanilor. 

Ne tîrim spre tranșee în cea mai mare tăcere. 

— Ah, iată-l pe Ivan, scumpul nostru Ivan. Mi-era teamă că s-a 
întors acasă de frica noastră! spune Porta pe neașteptate. 

Acum îi vedem. Sînt lipiți de parapetul tranșeei, camuflați sub 
pînze de cort albe. De necrezut că nu ne-au zărit... 

— Grenade de mînă, murmură Moser. Toţi odată! Aruncaţi! 

Mutarea noastră pare un adevărat atac de artilerie pentru tran- 
șeea îngustă. Surpriză totală. Panică. Curățăm cu arma albă și ne lansăm 

cît de repede ne ţin picioarele în „ţara nimănui”. Explodează cîteva 
mine, trupuri sfîrtecate sînt aruncate în aer. Cine? Nu se știe. N-avem 
răgazul să aflăm. Focul ne arde ochii, craniile crapă asemeni cojilor de 
ouă. Porta și Barcelona taie sîrma ghimpată și dăm peste un pistolar 
rus avansat care trage. Dintr-un salt, Porta îl răstoarnă și-l sugrumă, 
dar asta ne-a costat cinci oameni, iar Stege e rănit. Îl tirîm pe o foaie 
de cort, prea puţin sensibili la gemetele lui, traversînd rulourile de 
sîirmă ghimpată. E unul dintre puţinii răniți pe care i-am putut salva, 
ceilalți au rămas în urmă. 

Dar rușii s-au dezmeticit. Răsună ordine, șuieră grenade, rachete 
luminoase urcă pe cer cu sutele. Ne îngropăm în zăpadă cît de adînc 
putem. Să continuăm sub lumina asta înseamnă moarte sigură. 

Cît am stat așa? Luni, zile, ore? Am fi rămas cu gura căscată 
dacă ne-ar fi spus cineva că au trecut doar cîteva minute. Furioși, ne 
îngropăm și mai adînc. Mă întorc spre cel de lingă mine să-l ajut, dar 
nu mai găsesc decît o masă sîngerindă. Cu o clipă în urmă era acolo și 
glumea. Tocmai el a fost lovit. Auzeam cum se apropia un proiectil de 
80, grenadă de mortier. Acum trag cu katiușele și pămîntul se ridică 
asemenea unui zid în faţa și în urma mea. 

Moser se repede înainte, Legionarul îl urmează, dar este aruncat 
înapoi de o limbă de foc. Urlă, își duce mîinile la ochi și văd cum sîn- 
gele i se prelinge printre degete. Mă arunc spre el, îl apuc de picioare 
și-l trag într-o pîlnie de obuz. A rămas fără jumătate din față. 

— Nu mai văd! geme el. Sînt orb. Dă-mi revolverul. 

— Glumești! Ochii tăi n-au nimic, eu i-am acoperit cu un pan- 
sament. Ai rămas fără obrazul drept, asta o să te coste două luni de 
spital. Bafta prostului! 

Nu mă crede. Trebuie să ridic un colţ al pansamentului salvator 
și să-l asigur că vede, dar îi șterpelesc revolverul. Răniților le trec prin 
cap cele mai ciudate gînduri. 

— Înainte! strigă Moser. 

String mîna Legionarului ca să alergăm unul lingă altul. Lîngă 
noi tropăie Profesorul, care și-a pierdut pușca-mitralieră și se teme 
de Consiliul de Război. Și aud sosind șuieratul ucigaș... Reușesc să mă 
arunc cu Legionarul într-o gaură adincă, dar Profesorul este mult prea 
absorbit de pierderea armei ca să audă la timp șuierul grenadei. Braţul 

îi este smuls și cade lîngă el. Uimit, îl ridică, fără să înțeleagă că tot 
sîngele din jur îi ţișnește din umăr. Improvizez un garou din cureaua 
măștii de gaze și-i pun sulfamidă pe rană. Nu simte nimic, spune el, 
în timp ce-i chem pe ceilalți, dar nimeni nu mă aude. Trebuie să car 
doi după mine. Să sperăm că nu dau peste ruși, căci înainte de a putea 
să-mi folosesc arma voi fi mort de o sută de ori. 

Dintr-o dată, Profesorul începe să urle înfiorător. Anestezia 
șocului s-a risipit și suferă ca un blestemat în iad. Iată-l măcar acum 
preocupat și de altceva decît de grijile regulamentare! Dacă va fi între- 
bat ce s-a întîmplat cu arma lui, va putea spune că a dispărut cu braţ cu 
tot. Nici cel mai dur Consiliu de Război n-ar putea dovedi contrariul. 
O fi departe ziua în care or să ne ceară să aducem și pușca și brațul? 
Porta pretinde că pierderea unui membru va fi socotită un sabotaj. Nu-i 
imposibil. Dacă îţi pierzi un braţ, nu mai ești bun de nimic, dar cu amîn- 
două picioarele amputate poţi servi patria într-un tren al intendenţei, 
cu frumoase proteze în loc de picioare. Prusacii au sergenţi-instructori 
care fac minuni cu invalizii. 

Proiectilele de 104 urlă chiar deasupra capetelor noastre, ca o 
mie de tamburine într-o pivniță adîncă. Un grup care aleargă înainte 
dispare într-o flacără violentă. Gheizere de zăpadă și pămînt se ridică 
cenușii deasupra terenului. Porta se agaţă în sîrma ghimpată, trăgîndu-l 
pe Stege după el, apoi, dintr-o dată, scoate un țipăt! Scapă automatul, 
își pune mîinile pe pintec și se prăbușește înainte. Porta! Camaradul 
meu! Probabil că-i mort căci a căzut într-o poziție ciudată, contorsio- 
nată, cu unul dintre picioare răsucit. Bătrînul se apropie și el însoțit 
de Micuţul. Mulţumesc Domnului! Porta deschide ochii. 

— Am picat pe loc! Unde m-a lovit? 

— La picior, spune Bătrinul cu blindeţe. 

— Picior? se arată Porta uimit. Mă dor pieptul și pîntecul. Schije, 
fără nici o îndoială. 

Bătrînul, îngrijorat, îi taie uniforma. Nici o urmă pe burtă sau 
pe piept. 

— Nu mă gîdila, nu suport! suride Porta. 

Degetele pricepute ale Bătrinului aleargă pe corpul prietenului 
nostru. Mă privește și privește șoldul lui Porta. Arată rău. Folosim toate 
pansamentele ce ne-au rămas. 

— Merge? 

E colonelul, care sare în adăpostul nostru și-l descoperă pe Porta. 
Tace, buzele-i tremură, și-l simțim în pragul unei crize de nervi. Aruncă 
arma și mîngiie chica roșcată. 

— Nu-i grav, camarade. Spitalul și garnizoana tot restul războ- 
iului. Cum ajungem, te propun pentru Crucea de Fier, iar dacă vrei, o 
să devii ofițer. 

— Mulţumesc, domnule colonel, spune Porta surizind. De acord 
cu Crucea, dar garnizoana nu-i de mine. Ce s-ar alege din plutonul 2 
fără mine? 

Mă tîrăsc să-i caut pe Legionar și pe Profesor. 

— Şi ei! geme Moser. O să rămînă vreunul dintre noi în viață? 

Pornim. Micuțul îl cară în spate pe Porta, Bătrînul îl trage pe 
Stege. Moser îl ia pe Profesor, iar eu pe Legionar. Făcusem deja o bucată 
de drum, cînd realizez că mi-am uitat pușca-mitralieră! Imposibil să te 
întorci fără arma. Mult prea periculos! Să-ţi pierzi o mînă, se mai iartă, 
dar arma te poate costa capul... Îi părăsesc pe Legionar și pe Barcelona 
și mă tîrăsc înapoi printre barierele de sîrmă ghimpată. 

Dintr-o dată, mă întreb unde sînt? Nu asta-i direcţia... probabil 
că am greșit drumul. Mă cutremur, nervii îmi cedează de parcă aș fi un 
recrut. Mă aflu într-un cîmp de mine! Chiar în fața mea, zăresc firele... 
una singură dacă explodează, și vor urma cu zecile, în lanţ... Îngheţ de 
frică. Dacă ating unul din aceste fire, nu mai rămîne nimic din mine. 
Și, contrar voinţei, o rugăciune urcă spre Cer. Încet, încet, mă retrag. 
Jumătate din manta rămîne agăţată în sîrma ghimpată, trag de ea și 
sînt gata să răsuflu ușurat, cînd realizez că stau lingă o groapă-cap- 
cană. Cadoul lui Stalin. O lucire de oțel... În fundul gropii, baionetele 
aţintite... Dacă aș fi căzut, m-ar fi sfirtecat. 

Mă trag înapoi și nu după mult timp mă pierd într-un baraj de 
sîrmă ghimpată. Mulțumită Domnului și mulțumită lui Porta, am cleș- 
tele la mine, dar dacă este sub tensiune? Dacă da, o să dispar într-un 
fulger orbitor... Cu ochii închiși, tai firul, care pocnește și-mi zgârie fața, 
dar eu tot nu știu unde sînt. Unde-i faimoasa pîlnie de obuz? Unde să 
găsesc o armă? Mă învârtesc în jurul cozii. Aștept un minut ca să-mi cal- 
mez nervii și să observ cu ce se mai ocupă artileria, dar e greu de ghicit. 

Pe neașteptate, o mitralieră Maxim trosnește la cîțiva metri de 
mine. Încă puţin și săream într-un cuib de ruși, cum li se întîmplă 
deseori soldaţilor pierduţi în „țara nimănui”. Sînt la capătul puterilor, 
gata să renunţ! Printr-o minune, acolo, sub ochii mei, o pușcă-mitra- 
lieră. Chiar dacă nu-i a mea, cel puţin e asemănătoare. Ca să fiu sigur, 
o pipăi atent. Cum să cred că sînt salvat? 

O oră mai tîrziu, am parte de scandalul făcut de Moser. 

— Doamne Dumnezeule, pe unde-ai fost? Încă puţin și te 
dădeam dispărut. 

Suport scandalul cu un calm perfect. Nu vom fi peste cîteva 
clipe la ai noștri? Se disting deja liniile germane la liziera pădurii. Nu 
mai e mult, dar Porta și-a pierdut cunoștința. În loc de atele, i-am legat 
piciorul de o armă. Legionarul, mort de sete, cere de băut; îl ajut să 
topească în gură puţină zăpadă. 

— Haidem! spune Moser. E capătul drumului. 

Klockdorf se ridică primul. Aleargă alături de camaradul său, 
cel căruia îi plac atît de mult oamenii spînzuraţi. Parcă zboară... lată-i 
aproape de ţintă. Dar Klockdorf nu va atinge niciodată tranșeea ger- 
mană. Se năpustește într-un cîmp de mine. Un vulcan! Corpul lui este 
aruncat în aer, cade pe alte mine și le detonează. Camaradul său moare 
cu amîndouă picioarele amputate pierzînd tot sîngele înainte ca noi 
să-l putem salva. 

Acum, germanii încep și ei să tragă. Grenadele și mitralierele 
lor mai seceră o duzină dintre oamenii noștri. 

Mă pregătesc să sar peste o groapă, dar primesc un pumn în 
stomac. Mă rostogolesc ca un titirez și mă prăbușesc. Ce s-a întîm- 
plat? Nu-mi dau seama de nimic. Mă înăbușe o furie nebună împotriva 
imbecilului care mi-a făcut-o. Brusc, o durere ascuţită, o lovitură de 
cuțit în pintece... 

— Ce ai? se apleacă Bătrînul peste mine. De ce te trîntești în 
drumul meu? 

— Cred că m-au lovit, spun îngrijorat. 

— Fii mîndru că ești rănit de un glonţ german și stai aici liniș- 
tit. Să nu-ţi fie frică, venim să te căutăm după ce stabilim legătura cu 
ai noștri. 

O jumătate de tonă de zăpadă și de pămînt sînt gata să mă 
îngroape. Nu departe de mine, a căzut o ploaie de grenade. 

— Unde m-au lăsat vitele astea? Doamne, cât sînt de obosit! 

— Norocul tău că a fost doar un glonţ de pușcă german. Ai scă- 
pat de unul exploziv. N-are rost să te plîngi. 

— Uşor de spus, dar mă doare ca pe-un cîine. Ești sigur că nu-i 
altceva? Mă doare tot spatele. 

— Poate s-a oprit într-un os. Ai grijă și nu mînca zăpadă. Cu un 
glonţ în burtă, știi că n-ai voie nici să bei, nici să mănînci. 

Îl văd cum îmi ia revolverul, prevăzător. 

— Nu, dă-mi-l! îl implor. Dacă vin rușii nu vreau să cad în mii- 
nile lor. 

Bătrinul se gîndește puţin, mi-l înapoiază și mi-lpune în mînă 
ațintit spre marginea gropii. E cea mai bună poziție dacă sare cineva 
aici. Cred că se pregătește un atac de ambele părți. Iar eu rămîn singur, 
singurel în „țara nimănui”, între poziţiile rușilor și cele ale germanilor. 
Unde or fi Porta, Micuţul și Stege, Legionarul și ceilalți răniți? Bătrînul 
a spus că ne va lăsa aici și va veni să ne caute mai tirziu, ceea ce-i abso- 
lut rezonabil. Mitralierele germane ne apără, și mai ales nu riscăm să 
fim împușcați de-ai noștri. 

O durere arzătoare mă străbate din loc în loc, frica mă face să 
bat cîmpii și-mi dau seama că string puternic revolverul în mînă. 

— 1ob tvoiu mati! aud nu departe de locul în care mă aflu. 

Cineva râde! Încerc să mă acopăr cu zăpadă, dar cât e de greu! 
Cea mai mică mișcare îmi provoacă dureri îngrozitoare. Pipăindu-mi 
burta, îmi retrag mîna plină de sînge. Arăt ca un mort... Printre pleoape 
zăresc o bonetă și doi ochi oblici care mă privesc. Aruncă zăpadă peste 
mine. Dacă groapa n-ar fi fost atît de adinci, mongolul m-ar fi străpuns 
cu baioneta, chiar și numai să se distreze! Îl aud cum se tirăște. 

— Niet ghermanski. 
— Iob tvoiu mati, spune un altul. 
— Bistro, bistro! urlă o voce poruncitoare. 

Puțin după aceea, cineva urlă lung și jalnic. Pare a fi tot un glonţ 
în burtă. E un rus. O mitralieră germană latră în rafale scurte. Deodată, 
îl văd pe Bătrînul, care se lasă să alunece lîngă mine, mă ridică de ceafă 
și mă împinge înainte ca pe-un sac de făină. 

Văd alergînd bocanci cenușii, apoi bocanci negri, nemţești. O 
grenadă cutremură pămîntul sub mine, un glonţ îmi găurește casca. 
Unde-am ajuns? În tranșeea germană. Ca prin vis, zăresc un infante- 
rist care apropie o ploscă de buzele mele. Sînt gata să beau, dar mîna 
Bătrînului o dă la o parte. 

— Glonţ în stomac, atîta îi spune sergentului de Stat Major. 

— Ah, bine, face cătana bătrînă, trecută prin primul război mon- 
dial și printr-o altă înfrîngere. 

Brancardele noastre sînt duse într-un buncăr în care coman- 
dantul regimentului de infanterie vine să stringă mîna fiecăruia și să 
împartă țigarete Juno. 

— V-am luat drept ruși, îi spune uimit lui Moser un locotenent 
destul de bătriior. 

— Ce mai contează! răspunde Moser generos. Habar n-am cum 
de-am ajuns aici. Venim din infern. 

La postul de prim-ajutor, Bătrînul și Barcelona ne string mîna 
prietenos, înainte de a fi evacuați. În acelaşi timp, colonelul Moser își 
aprinde o ţigară și aruncă o privire peste parapetul tranșeei, urmărind 
obosit o rachetă luminoasă. Soarele se pregătea să răsară în spatele 
tranșeei sovietice; gheaţa strălucea în frumoasa dimineaţă de iarnă. 
N-a auzit pocnetul sec, n-a simţit schija de grenadă care i-a smuls fața. 
Miîinile lui au lăsat încet pistolul-mitralieră și corpul i s-a aplecat. O 
altă grenadă l-a acoperit cu zăpadă. 

— Chiar înainte de a veni încoace, l-am văzul murind pe coman- 
dant, spune Micuţul în trenul sanitar. Ei bine, nu voia să ne mai vadă; 
dorinţa i-a fost îndeplinită. 

— Ăsta-i războiul, prietene, răspunde Legionarul. 

— Îmi promisese Crucea de Fier, spune Porta, al cărui picior se 
leagănă în ritmul mișcării, trenului. Atîta pagubă! 

— Doctorașul nu vrea să-mi taie labele, continuă Micuţul, ară- 
tîndu-ne pansamentele uriașe. O să trebuiască s-o iau de la capăt și să 
merg toată viaţa. N-am altă soluţie! 

— Iar eu am un șarpe în burtă, spun, arătîndu-le drena ce-mi 
iese din rană. 

Cît despre Profesor, el plinge. Îl înnebuneşte gîndul de a se 
întoarce în Norvegia ciung, așa că doctorul i-a promis să-l trimită la 

cazarma pentru recruți, dar nu-i vine să creadă. sîntem debarcaţi în 
gara Lemberg ca să ne refacem în Polonia, înainte de întoarcerea în 
Germania. 

— De unde veniţi? întreabă o infirmieră dințoasă. 

— De la Moscova, rînjește Porta insolent, dar a trebuit să bat 
drumul pînă aici ca să văd cea mai grasă infirmieră din lume! 

— O să mă pling! declară grăsana, ofensată. 

— O să-ți dau scula mea să scrii cu ea! continuă Porta, izbuc- 
nind în rîs. 

Și trase obășină răsunătoare ce pune punct campaniei noastre 
în Rusia. 


Sfirşitul Volumului X 


== 


94 


Pagină intenționat goală 


